ഹോം » വിചാരം » രാഷ്ട്രീയ ഭാഗ്യാന്വേഷി\nSeptember 11, 2011 ഉത്തര്‍പ്രദേശിലെ അലിഗറില് 27-1-1956ല് അമര്‍സിംഗ് ജനിക്കുമ്പോള് അച്ഛന് കല്‍ക്കത്തയില് ചെറിയ കച്ചവടം നടത്തിയാണ് കുടുംബംപോറ്റിയിരുന്നത്. പശ്ചിമബംഗാളിലെ കോണ്‍ഗ്രസ് വിദ്യാര്‍ത്ഥി പ്രസ്ഥാനമായ ഛാത്ര പരിഷത്തിലൂടെ അമര്‍പൊതുപ്രവര്‍ത്തനത്തിലെത്തി. കല്‍ക്കത്തയിലെ സെന്റ്സേവിയേഴ്സ് കോളേജില് നിന്നും നിയമബിരുദം കരസ്ഥമാക്കി. ബംഗാള് രാഷ്ട്രീയത്തില് ഹിന്ദി സംസാരിക്കുന്ന യുപിക്കാരനായതനിക്ക് അവസരങ്ങള് ലഭിക്കാനുള്ള സാധ്യത വിരളമാണെന്ന കണക്കുകൂട്ടലില് ആകാശത്തോളം ഉയര്‍ന്ന മോഹങ്ങളുമായി ദല്‍ഹിയിലെത്തി.\nഒരു കെമിക്കല് കമ്പനിയുടെ ലെയ്സണ് ജോലിയായിരുന്നു തുടക്കം. ഇതിനിടയില് ചുറുചുറുക്കും വിധേയത്വവും ഉള്ള ഈ ചെറുപ്പക്കാരനെ കോണ്‍ഗ്രസ് നേതാവ് മാധവറാവുസിന്ധ്യകണ്ടുമൂട്ടി സ്വതസിദ്ധമായ രാജകീയ ശൈലിയില് സിന്ധ്യ ഇയാളെ ഇന്ദ്രപ്രസ്ഥത്തിനു പരിചയപ്പെടുത്തി. അങ്ങനെ തലസ്ഥാനത്തെ അനേകം രാഷ്ട്രീയ ഭാഗ്യാന്വേഷികളില് അമറും അറിയപ്പെടുന്ന ഒരാളായിമാറി. തന്റെ വിദ്യാര്‍ത്ഥി രാഷ്ട്രീയത്തിന്റെ പാരമ്പര്യം ചൂണ്ടിക്കാട്ടി കോണ്‍ഗ്രസ് വൃത്തങ്ങളിലും, ദല്‍ഹി പ്രദേശത്താകെയും ഇമേജ് സൃഷ്ടിക്കാന് ഈ ചെറുപ്പക്കാരന് പതിനെട്ടടവും പയറ്റി. ഇത്രയൊക്കെയായിട്ടും പാര്‍ലമെന്റിലേക്ക് മത്സരിക്കാന് പാര്‍ട്ടിടിക്കറ്റ് നല്‍കിയില്ല. തന്റെ മോഹങ്ങള് സഫലമാക്കാനുള്ള കുറുക്കുവഴി രാഷ്ട്രീയമാണ് എന്ന ഉത്തമബോധ്യമുള്ളതിനാല് 1995-ല് മുലായം സിങ്ങ് യാദവിന്റെ സമാജ് വാദിപാര്‍ട്ടിയില് ചേര്‍ന്നു. ആധുനിക രാഷ്ട്രീയത്തിന്റെ വിപണ സാധ്യതകളെക്കുറിച്ച് മുലായത്തിന് പുതിയ അറിവുകള് പകര്‍ന്നുനല്‍കിയതും ദല്‍ഹിരാഷ്ട്രീയത്തിന്റെ അടിയൊഴുക്കുകള് സ്വാനുഭവത്തിലൂടെ മനസ്സിലാക്കിയ അമര്‍സിങ്ങായിരുന്നു. രാഷ്ട്രീയ കുതിരക്കച്ചവടവും ആഡംബരപൂര്‍ണമായ ജീവിതശൈലിയും മുലായംസിങ്ങില് വളര്‍ത്തിയെടുക്കാനും തന്ത്രശാലിയായ അമര് മറന്നില്ല. ഇങ്ങനെ മുലായം സിങ്ങ്‌യാദ്‌വ് എന്ന സോഷ്യലിസ്റ്റിന് പുത്തന് പ്രവണതകളിലേക്ക് മാമോദീസമുക്കുകയും പാര്‍ട്ടിയില് തന്റെ പിടിയുറപ്പിക്കുകയും ചെയ്ത അമര് 1996 നവംബറില് രാജ്യസഭയിലേക്ക് തെരഞ്ഞെടുക്കപ്പെട്ടു.\nസഭാംഗമായതോടെ സൗഹൃദവലയം വികസിപ്പിക്കുവാന് ഒരുഷോമാനായിരുന്ന അമര്. പദ്ധതികളിട്ടു ബോളിവുഡിലെ കിരീടം വക്കാത്ത രാജാവായിരുന്ന അമിതാബ് ബച്ചനുമായുള്ളപരിചയം അദ്ദേഹത്തെ സിനിമാരംഗത്ത് അറിയപ്പെടുന്നവനും ആദരിക്കപ്പെടുന്നവനുമാക്കി. ജയപ്രദയേയും സഞ്ജയ് ദത്തിനെയും സമാജ്‌വാദിപാര്‍ട്ടിയിലേക്ക് കൊണ്ടുവരുവാനും അമറിനുകഴിഞ്ഞു.\n2002-ലും 2008ലും വീണ്ടും രാജ്യസഭയിലേക്ക് തെരഞ്ഞെടുക്കപ്പെട്ട അമര് സമാജ്‌വാദിപാര്‍ട്ടിയുടെ ദേശീയ വക്താവും ജനറള് സെക്രട്ടറിയുമായി. സ്റ്റേറ്റ് ബാങ്ക് ഓഫ് ഇന്ത്യയുടെ ഡയറക്ടര് നാഷണല് ടെക്സ്റ്റയില് കോര്‍പ്പറേഷന് ഡയറക്ടര്, ഇന്ത്യന് എയര്‍ലൈന്‍സ് ഡയറക്ടര് മുതലായ പദവികളും ധാരാളം കമ്മറ്റികളിലെ അംഗത്വവും കൈവശപ്പെടുത്തി. തന്റെ എതിരാളികളോട് നിഷ്കരുണം പെരുമാറിയിരുന്ന അമര്‍സിങ്ങ് സ്നേഹിതര്‍ക്കുവേണ്ടി എന്തുത്യാഗം സഹിക്കാനും സദാസന്നദ്ധനായിരുന്നു. അഭിനയപ്രതിഭയായ അമിതാഭ്ബച്ചനെ സാമ്പത്തിക പ്രതിസന്ധിയില്‍നിന്ന് കരകയറ്റുന്നതില് അമര്‍സിങ്ങ് നിര്‍ണായക പങ്കുവഹിച്ചു. താരങ്ങളോടുള്ള കേവല പരിചയത്തില് നിന്ന് അഭിനയരംഗത്തേക്കും അമര്‍സിങ്ങ് കടന്നു. രണ്ടോ മൂന്നോ ബംഗാളി ചിത്രങ്ങളിലും, ദേവാനന്ദിന്റെ ഹിന്ദിചിത്രമായ ചാര്‍ജ്ജ് ഷിറ്റിലും അദ്ദേഹം അഭിനയിച്ചു. മുലായംസിങ്ങ് യാദവ് ഉത്തര്‍പ്രദേശില് മുഖ്യമന്ത്രിയായിരുന്നപ്പോള് 2005ല് മുന് അമേരിക്കന് പ്രസിഡന്റ് ബില് ക്ലിന്റനെ സംസ്ഥാനം സന്ദര്‍ശിക്കാന് അമര്‍സിങ്ങ് ക്ഷണിക്കുകയും ക്ലിന്റണ് ആ ക്ഷണം സ്വീകരിക്കുകയും ചെയ്തു. ഇത്തരം സന്ദര്‍ഭങ്ങളും തന്റെ രാഷ്ട്രീയതാരപദവി നിലനിര്‍ത്താന് അമര്‍സിങ്ങ് ഫലപ്രദമായി ഉപയോഗിച്ചു.\nവിവാദങ്ങള് അമര്‍സിങ്ങിന്റെ കുടപ്പിറപ്പുകളായിരുന്നു. പലപ്പോഴും സ്വയം വിവാദങ്ങള് സൃഷ്ടിക്കുന്ന ഒരാളായി അദ്ദേഹത്തിന്റെ ജീവചരിത്രത്തെ രേഖപ്പെടുത്താനാവും. തന്റെ ടെലിഫോണ് സന്ദേശങ്ങള് ചോര്‍ത്തി മാധ്യമങ്ങള് പ്രചരിപ്പിക്കുന്നതിനെതിരെ അദ്ദേഹം 2006-ല് സുപ്രീംകോടതിയെ സമീപിക്കുകയും താല്‍ക്കാലിക നിരോധനവിധിസമ്പാദിക്കുകയും ചെയ്തു. 2011-മെയില് സുപ്രീം കോടതി ഈ നിരോധനം പിന്‍വലിച്ചു. രാഷ്ട്രീയനേതാക്കളുമായും സിനിമാതാരങ്ങളുമായും സര്‍ക്കാരിനെ തങ്ങള്‍ക്കനുകൂലമായി വളയ്ക്കുന്നതിനെ സംബന്ധിച്ചായിരുന്നു ഫോണ് സംഭാഷണങ്ങള്. ഇത്തരത്തില് ബോളിവുഡ്താരമായ ബിപാഷബസുവുമായുള്ള ഒരു സംഭാഷണം സഭ്യതയുടെ പരിധികള് ലംഘിക്കുന്നതാണ്.\nജൂലായ് 2008-ല് അന്നത്തെ ഉത്തര്‍പ്രദേശ് മുഖ്യമന്ത്രിമായാവതി ആറ് സമാജ്‌വാദിപാര്‍ട്ടി അംഗങ്ങളെ ദല്‍ഹിയില് തടവില് വച്ചിരിക്കുകയാണെന്ന് അമര് ആരോപിച്ചു. അവിശ്വാസ പ്രമേയത്തില് പാര്‍ട്ടിവിരുദ്ധനിലപാടെടുത്ത ഇവരെ പുറത്താക്കുകയും ചെയ്തു.\n2008-ല് ദല്‍ഹിസ്ഫോടനക്കേസിലെ പ്രതികള് ഒളിച്ചിരുന്ന ബട്ലഹൗസിലെ തിരച്ചിലിനിടയില് കൊല്ലപ്പെട്ട പോലീസ് ഉദ്യോഗസ്ഥനായ മോഹന്‍ചന്ദ് ശര്‍മയുടെ കുടുംബത്തിന് അമര് 10 ലക്ഷം രൂപ നല്‍കി. പിന്നീട് ഏറ്റുമുട്ടല് കെട്ടിച്ചമച്ച കഥയാണെന്നും സംഭവത്തെക്കുറിച്ച് ഒരു ജുഡീഷ്യല് അന്വേഷണം ആവശ്യമാണെന്നും അമര്‍സിങ്ങ് പ്രഖ്യാപിച്ചപ്പോള് പ്രതിഷേധത്തോടെ ശര്‍മയുടെ കുടുംബം തുക തിരിച്ചുകൊടുത്തു.\n2008-ല് അമേരിക്കയുമായുള്ള ആണവകരാറിനെ ചൊല്ലി കമ്മ്യൂണിസ്റ്റ് പാര്‍ട്ടികള് യുപിഎ സര്‍ക്കാരിന് പിന്തുണപിന്‍വലിച്ചു. സര്‍ക്കാരിനെ താങ്ങിനിര്‍ത്താന് 39 അംഗങ്ങളുള്ള സമാജ്‌വാദിപാര്‍ട്ടി ശ്രമിച്ചത് അമര്‍സിങ്ങിന്റെ നേതൃത്വത്തിലായിരുന്നു. ഇതിനു പുറമേ പാര്‍ലമെന്റില് അനുകൂലമായി വോട്ടുചെയ്യാന്3എംപിമാരെ സ്വാധീനിക്കാന് പണം നല്‍കിയത് വലിയ രാഷ്ട്രീയ കോലാഹലത്തിന് ഇടയാക്കിയിരുന്നു. വോട്ടിന് കോഴ എന്ന പേരില് കുപ്രസിദ്ധമായ ഈ കേസ്സില് 2011 സെപ്തംബര് 7ന് പ്രത്യേകകോടതി സിങ്ങിനെ തിഹാര് ജയിലില് റിമാന്റ് ചെയ്തു. താന്‍രോഗിയാണെന്നും, സിംഗപ്പൂരില് വൃക്കകള് മാറ്റിവച്ചതാണെന്നും, അതിനാല് തന്നെ 24 മണിക്കൂറും നിരന്തരമായ വൈദ്യശ്രദ്ധയും, ശുശ്രുഷയും ആവശ്യമാണെന്നും ഉള്ള സിങ്ങിന്റെ പരിദേവനത്തില് സെപ്തംബര് 12ന് കോടതി ജാമ്യാപേക്ഷ പരിഗണിക്കും.\nസമാജാവാദിപാര്‍ട്ടിയിലും അമര്‍സിങ്ങിന്റെ തത്ത്വദീക്ഷയില്ലാത്ത പെരുമാറ്റം വിമര്‍ശനവിധേയമായി. ഇടത്തട്ടുകാരന്റേയും ദളിതരുടേയും എന്ന് അറിയപ്പെട്ടിരുന്ന പാര്‍ട്ടിയുടെ പണത്തിന്റേയും താരത്തിളക്കത്തിന്റേയും പുതിയ മൂല്യങ്ങള് അടിസ്ഥാനഘടകങ്ങളെ അസുന്തുഷ്ടരാക്കി. സ്വാഭാവികമായും പാര്‍ട്ടി അണികള് അമര്‍സിങ്ങിനെതിരെ തിരിഞ്ഞ അവസരത്തിലാണ് 2009ല് ഫിറോസാബാദില് ലോക്സഭാ ഉപതെരഞ്ഞെടുപ്പ് നടക്കുന്നത്. പാര്‍ട്ടി നേതാവ് മുലായം സിങ്ങ്‌യാദവിന്റെ മരുമകള് ഡിംപിള് ഇവിടെ രാജ് ബബ്ബാറിനോട് പരാജയപ്പെട്ടു. ഇതിന്റെ ഉത്തരവാദിത്വം ഡിംപിളിന്റെ ഭര്‍ത്താവായ അഖിലേഷ്‌യാദവ് അമറിന്റെ തലയിലാണ് കെട്ടിവച്ചത്. ഇതേതുടര്‍ന്ന് 14 വര്‍ഷമായി തന്റെ രാഷ്ട്രീയഗുരുവും വഴികാട്ടിയും ആത്മമിത്രവുമായിരുന്ന മുലായംസിങ്ങ്‌യാദവുമായി അമര്‍സിങ്ങ് അകന്നു. ജീവിതത്തില് ഇന്നേവരെ തെരെഞ്ഞെടുപ്പുകളെ നേരിടാതെ, നേരിട്ട് രാജ്യസഭയിലെത്തിയ അമറിനേക്കാള് തന്റെ കുടുംബവും പാര്‍ട്ടിഅണികളുമാണ് വലുതെന്ന് 2012-ല് നടക്കാനിരിക്കുന്ന തെരഞ്ഞെടുപ്പിന്റെ പശ്ചാത്തലത്തില് മുലായംസിങ്ങ് തീരുമാനിക്കുകയായിരുന്നു. ഇങ്ങനെ 2011 ജനുവരി 7ന് പാര്‍ട്ടി അംഗത്വം ഒഴികെയുള്ള സ്ഥാനങ്ങള് ആരോഗ്യപരമായകാരണങ്ങളാല് അമര്‍സിങ്ങ് രാജിവെച്ചു.\nഅഴിമതിയുടെ സുതാര്യതയാണ് അമര്‍സിങ്ങിന്റെ രാഷ്ട്രീയ ജീവിതമെന്നതിനാല് സംഭവങ്ങളുടെ കേവലമായ പ്രതിപാദനത്തില് നിന്ന് സാധാരണക്കാര്‍ക്കുപോലും അദ്ദേഹത്തിന്റെ ലക്ഷ്യവും മാര്‍ഗവും എളുപ്പം മനസ്സിലാക്കാം. പണവും പദവിയും സമ്പാദിക്കാനുള്ള കുറുക്കുവഴിയില് ജനാധിപത്യമൂല്യങ്ങളെ പന്താടാന് അദ്ദേഹം വിമുഖത കാട്ടിയില്ല. വ്യാപാരത്തില് നിന്നും, ലാഭത്തില് നിന്നും ആരംഭിച്ച ജീവിതം അധികാരത്തിന്റെ ഇടനാഴികളില് പണം പെരുപ്പിക്കാനും സുഖലോലുപതക്കുമുള്ള മാര്‍ഗങ്ങള് തേടുകയായിരുന്നു. ഒരു ജനാധിപത്യ സംവിധാനത്തെ വ്യക്തിയുടെ താല്‍പര്യങ്ങള്‍ക്കുവേണ്ടി ദുര്‍വിനിയോഗം ചെയ്യുന്നത് എങ്ങനെ എന്നതിന് നിദര്‍ശകമാണ് അമര്‍സിങ്ങിന്റെ ജീവിതം. അതുകൊണ്ടുതന്നെ രാജനൈതിക അധാര്‍മ്മികതയുടെ പ്രത്യക്ഷോദാഹരണമായ ആ വ്യക്തിത്വത്തിന് മുദ്രചാര്‍ത്തട്ടെ.\nമുലായവും അഖിലേഷും ഏറ്റുമുട്ടുന്നു


കേരള കോൺഗ്രസ്-എം, സിപിഐ പോര് മുറുകുന്നു; ‘എൽഡിഎഫിന് പരാതി നൽകും’ - RashtraDeepika\nകോട്ടയം: കേരള കോണ്‍ഗ്രസ് എമ്മും സിപിഐയും തമ്മിലുള്ള പോര് മുറുകുന്നു.തെരഞ്ഞെടുപ്പുമായി ബന്ധപ്പെട്ട് സിപിഐയുടെ റിപ്പോർട്ട് പുറത്തുവന്നതോടെയാണ് കേരള കോണ്‍ഗ്രസ് എമ്മും സിപിഐ തമ്മിലുള്ള ബന്ധം വീണ്ടും വഷളാകുന്നത്.\nറിപ്പോർട്ടിനെതിരേ ഇന്നലെ കേരള കോണ്‍ഗ്രസ് എം ഉന്നതാധികാര സമിതിയോഗം രൂക്ഷമായ ഭാഷയിൽ പ്രതികരിച്ചിരുന്നു. തുടർന്നു കേരള കോണ്‍ഗ്രസ് നേതൃത്വം എൽഡിഎഫിനു പരാതി നല്കിയേക്കുമെന്നും സൂചനയുണ്ട്.\nഒരു മുന്നണിയിൽ പ്രവർത്തിക്കുന്ന സിപിഐ തങ്ങളോട് യോജിച്ച് പ്രവർത്തിക്കുന്നില്ലെന്ന് കാണിച്ചാകും പരാതി നല്കുന്നത്. എതിർ ചേരിയിലുള്ളവരോടെന്ന പോലെയാണ് സിപിഐ പെരുമാറുന്നത്.\nസിപിഐയുടെ റിപ്പോർട്ട് അനാവശ്യ വിവാദങ്ങൾ ഉണ്ടാക്കുന്നതിനു വേണ്ടിയാണെന്നും കേരള കോണ്‍ഗ്രസ് എം കുറ്റപ്പെടുത്തുന്നു.\nമുന്നണിയിൽ സിപിഐയ്ക്ക് രണ്ടാം സ്ഥാനം നഷ്ടമാകുമോയെന്ന ആശങ്കയാണെന്നും പരാതിയിൽ ഉന്നയിച്ചേക്കുമെന്ന് സൂചനയുണ്ട്.\nഅതേസമയം, തെരഞ്ഞെടുപ്പുമായി ബന്ധപ്പെട്ട് പാർട്ടി നട ത്തിയ അന്വേഷണത്തിൽ കണ്ടെത്തിയ വിവരങ്ങളാണ് റിപ്പോർ ട്ടിൽ ഉൾപ്പെടുത്തിയതെന്നാണ് സിപിഐയുടെ ഭാഷ്യം.


രാവിലെ 11 മണിയോടെയാണ് സംഭവത്തെക്കുറിച്ച് വിവരം ലഭിച്ചതെന്ന് പൊലീസ് അറിയിച്ചു. പൊലീസ് സംഘം സ്ഥലത്തെത്തുമ്പോഴേക്കും ഗുരുതരമായ പരിക്കുകള് കാരണം ഗോപകുമാര് മരിച്ചിരുന്നു. ചോദ്യം ചെയ്യാനായി വാച്ച്മാനെ പൊലീസ് കസ്റ്റഡിയിലെടുത്തിട്ടുണ്ട്. ഗോപകുമാറിന് മറ്റ് പ്രശ്നങ്ങളൊന്നുമുണ്ടായിരുന്നില്ലെന്നും സന്തോഷവാനായിരുന്നുവെന്നും സുഹൃത്ത് പറഞ്ഞു.\nഭാര്യയെയും മൂന്ന് വയസുകാരിയായ മകളെയും ദിവസവും വിളിച്ച് സംസാരിക്കാറുണ്ടായിരുന്നു. മാനസികമായ എന്തെങ്കിലും സമ്മര്‍ദമൊ പ്രശ്നങ്ങളോ അദ്ദേഹത്തിന് ഉണ്ടായിരുന്നില്ലെന്നും സുഹൃത്ത് പറഞ്ഞു. സംഭവത്തില് പൊലീസ് അന്വേഷണം തുടരുകയാണ്.


corona virus affect world economy | ചൈനയ്ക്ക് പുറത്തുകൊറോണ റിപ്പോർട്ട് ചെയ്തതോടെ ഓഹരി വിപണിക്ക് ഉണ്ടായത് ഭീമമായ നഷ്ടം; ഇത് 2008 ന് ശേഷം ആഗോള ഓഹരി വിപണി നേരിടുന്ന ഏറ്റവും വലിയ നഷ്ടം; നാല് ലക്ഷം കോടി രൂപയോളം നഷ്ടമായെന്ന് കണക്കുകൾ; യുഎസ് ഓഹരി വിപണിയിലും കനത്ത തകർച്ച; ആഗോള സമ്പദ് വ്യവസ്ഥയിൽ ഒരു ട്രില്യൺ ഡോളർവരെ നഷ്ടത്തിന് സാധ്യത; മാരക വൈറസ് വഴി ലോകം നീങ്ങുന്നത് ആഗോള സാമ്പത്തിക മാന്ദ്യത്തിലേക്കോ? - MarunadanMalayali.com\nFebruary 28, 2020 | 12:29 PM IST | Permalink\nന്യൂയോർക്ക്: ഈ ആഴ്‌ച്ചത്തെ അവസാന വ്യാപാര ദിനമായ ഇന്ന് ഓഹരി വിപണി ഏറ്റവും വലിയ തകർച്ചയിലൂടെ കടന്നുപോകുന്നത്. മുബൈ ഓഹരി സൂചികയായ സെൻസെക്സ് 1143 പോയന്റ് താഴ്ന്ന് 38602ലെത്തിയാണ് വ്യാപാരം തുടരുന്നത്. നിഫ്റ്റിയാകട്ടെ 346 പോയന്റ് നഷ്ടത്തിൽ 11286ലുമാണ് വ്യാപാരം നടക്കുന്നത്. ചൈനയ്ക്ക് പുറത്തുകൊറോണ വൈറസ് റിപ്പോർട്ട് ചെയ്തതോടെയാണ് ഓഹരി വിപണി ഇന്ന് ഏറ്റവും വലിയ തകർച്ചയിലേക്ക് നീങ്ങിയത്. 2008 ന് ശേഷം ആഗോള ഓഹരി വിപണി കേന്ദ്രങ്ങൾ നേരിടുന്ന ഏറ്റവും വലിയ നഷ്ടമാണ് ഇന്ന് ഉണ്ടായത്. ലോകത്തിലെ ഏറ്റവും വലിയ കയറ്റുമതി രാഷ്ട്രമായ ചൈനയുടെ ഉത്പ്പാദന കുറഞ്ഞതും, വിവിധ കമ്പനികളുടെ നിർമ്മാണ ശാലകൾ അടച്ചുപൂട്ടിയതും വിപണിയെയും, ആഗോള വ്യാപാരത്തെയുമെല്ലാം ഗുരുതരമായി ബാധിച്ചിട്ടുണ്ട്. ചൈനയ്ക്ക് രാഷ്ട്രീയപരമായോ, ആരോഗ്യപരമായോ ഉണ്ടാകുന്ന പരിക്കുകൾ ആഗോള സമ്പദ് വ്യവസ്ഥയിൽ വലിയ പ്രത്യാഘാതങ്ങൾ ഉണ്ടാക്കുമെന്നാണ് വിദഗ്ധരുടെ അഭിപ്രായം.\nയുഎസ് ഓഹരി വിപണിയിലും കനത്ത തകർച്ചയാണ് ഉണ്ടായിട്ടുള്ളത്.യുഎസ് സൂചികകൾ കനത്ത നഷ്ടത്തിലാണ് കഴിഞ്ഞ ദിവസം വ്യാപാരം അവസാനിപ്പിച്ചത്.കൊറോണ വൈറസിന്റെ ഭീതിയിൽ ലോക രാജ്യങ്ങൾ യാത്ര വിലക്കുകൾ ഏർപ്പെടുത്തിയതാണ് ആഗോള വിപണികൾ നഷ്ടത്തിലേക്ക് കൂപ്പുകുത്താൻ കാരണം. നിലവിൽ കൊറോണ വൈറസിന്റെ ആഘാതത്തിൽ മൂവായിരം പേരുടെ ജീവൻ ഇതിനോടകം പൊലിഞ്ഞുപോയിട്ടുണ്ട്. ആഗോള വിപണിക്ക് 1.83 ട്രില്യൺ യുഎസ് ഡോളറിന്റെ നഷ്ടം വന്നിട്ടുണ്ടെന്നാണ് കണക്കുകളിലൂടെ ചൂണ്ടിക്കാട്ടുന്നത്.\nഇന്ന് വ്യാപാരം തുടങ്ങി ഇന്ത്യൻ വിപണിയിലെ നിക്ഷേപകരുടെ നഷ്ടം നാല് ലക്ഷം കോടി രൂപയോളമാണെന്നാണ് കണക്കുകളിലൂടെ ചൂണ്ടിക്കാട്ടുന്നത്. ബിഎസ്ഇയിലെ വിവിധ കമ്പനികളുടെ ഓഹരികൾ ഇന്ന് നിലംപൊത്തി. മാത്രമല്ല, കൊറോണ വൈറസിന്റെ ആഘാതം മൂലം ഏഷ്യൻ വിപണി കേന്ദ്രങ്ങളും, ആഗോള വിപണി കേന്ദ്രങ്ങളും ഏറ്റവും വലിയ സമ്മർദ്ദമാണ് നേരിടുന്നത്. മുംബൈ ഓഹരി സൂചികയായ സെൻസെക്‌സ് 2.88 ശതമാനം ഇടിവ് വരെ രേഖപ്പെടുത്തുകയും, 38600 ലേക്ക് ചുരുങ്ങുകയും ചെയ്തു.\nചരിത്രത്തിലെ ഏറ്റവും വലിയ അടിയാണ് ഇന്ന് വ്യാപാരം തുടങ്ങുമ്പോൾ ഓഹരി വിപണിക്ക് ഉണ്ടായത്. ദേശീയ ഓഹരി സൂചികയായ നിഫ്റ്റിയിൽ 2.99 ശതമാനം ഇടിവാണ് രേഖപ്പെടുത്തിയത്. എന്നാൽ കൊറോണ വൈറസിന്റെ ആഘാതം മൂലം ഇന്ത്യൻ വിപണിക്ക് ആകെ നഷ്ടം 10 ലക്ഷം കോടി രൂപയോളമാണ് ഉണ്ടായിട്ടുള്ളത്. ജിഡിപി വളർച്ചാ നിരക്കിലുള്ള ഇടിവ്, രൂപയുടെ മൂല്യത്തിലുള്ള തകർച്ച, കയറ്റുമതി വ്യാപാരത്തിലുള്ള തകർച്ച, വ്യാപാര കമ്മിയുടെ വർധന, എന്നീ കാരണങ്ങൾ മൂലമാണ് ഓഹരി വിപണി നഷ്ടത്തിലേക്ക് വഴുതി വീഴാൻ കാരണമായത്.\nമാത്രമല്ല ഓഹരി വിപണിയിൽ നിന്ന് നിക്ഷേപകർ സ്വർണം, ഡോളർ എന്നിവയിലേക്ക് കൂടുതൽ ശ്രദ്ധ കേന്ദ്രീകരിക്കുകയും ചെയ്തു. ഇത് മൂലം സ്വർണത്തിന് ആഗോള വിപണിയിൽ രണ്ട് ശതമാനം വരെ വില വർധനവാണ് ഈ ആഴച്ചയിൽ ഉണ്ടായത്. കൊറോണ വൈറസ് മൂലമുലം ആഗോളതലത്തിൽ മന്ദ്യം ഉണ്ടാകുമെന്ന ഭീതിയാണ് നിക്ഷേപകർ സ്വർണത്തിൽ മാത്രം ശ്രദ്ധ കേന്ദ്രീകരിച്ചത്.\nചൈനയ്ക്ക് പുറത്തേക്ക് കൊറോണ വൈറസ് പടരുന്ന സാഹചര്യം ശക്തമാവുകയും, സൗത്തുകൊറിയയിൽ മാത്രം 256 കേസുകൾ റിപ്പോർട്ട ചെയ്യുകയും ചെയ്തു. കൂടാതെ ഇറാൻ, യുഇ രാജ്യങ്ങളിൽ കൊറോണ സ്ഥിരീകരിക്കുകയും ചെയ്തതോടെയാണ് ആഗോളതലത്തിലെ ബിസിനസ് ഇടപാടുകളെയും, കയറ്റുമതി വ്യാപാരത്തെയും വലിയ രീതിയിൽ ബാധിച്ചത്. മാത്രമല്ല കൊറോണ വൈറസിന്റെ ആഘാതത്തിൽ ആഗോള സമ്പദ് വ്യവസ്ഥ തകർച്ചയിലേക്ക് നീങ്ങുമെന്നും ഒരു ട്രില്യൺ ഡോളറിന്റെ നഷ്ടം വന്നേക്കുമെന്നുമാണ് വിദഗ്ധരുടെ അഭിപ്രായം.\nരാജ്യത്തെ മൂന്നാം പാദ ജിഡിപി ഫലം ഇന്ന് വൈകുന്നേരം പുറത്തുവിടും. വളർച്ചാ നിരക്ക് അഞ്ച് ശതമാനത്തിലേക്ക് താഴെയാകുമെന്നാണ് വിദഗ്ദ്ധർ അഭിപ്രായപ്പെടുന്നത്. അതേസമയം രാജ്യത്ത് കടുത്ത സാമ്പത്തിക ഭീതിയാണ് ഇപ്പോൽ നിലനിൽക്കുന്നത്. മാത്രമല്ല നാഷണൽ കൗൺസിൽ ഓഫ് അപ്ലയിഡ് ഇക്കണോമിക് റിസേർച്ച് (ചഇഋഅഞ) നടപ്പുവർഷത്തെ ഇന്ത്യയുടെ വളർച്ചാനിരക്ക് അഞ്ച് ശതമാനത്തിൽ നിന്ന് 4.9 ശതമാനമാക്കി വെട്ടക്കുറച്ചു, നാഷണൽ സ്റ്റാറ്റിസ്റ്റിക്കൽ ഓഫീസ് (ചടഛ) യുടെ വിലയിരുത്തലിനെ അപേക്ഷിച്ച് അഞ്ച് ശതമാനത്തിന് താഴെയാണിത്.\nഇതെന്താ ദീപാവലിയാണോ? ചില മന്ദബുദ്ധികൾ പടക്കം പൊട്ടിക്കുന്നു; പടക്കം പൊട്ടിച്ചതോടെ സൗത്ത് ഡൽഹിയിൽ നായ്ക്കളും പക്ഷികളുമെല്ലാം പരിഭ്രാന്തിയിലാണ്: പരിഹാസവുമായി സോനം കപൂർ


മമ്മൂട്ടിയുടെ 'യാത്ര' മുടങ്ങുമോ? മോഷണമെന്ന പരാതിയില് 'യാത്ര'യ്ക്ക് മദ്രാസ് ഹൈക്കോടതിയുടെ നോട്ടീസ് - BIGNEWSLIVE | Latest Malayalam News\nചിത്രത്തിന്റെ പേരിന്റെയും കഥയുടെയും ഉടമസ്ഥാവകാശം തനിക്കാണെന്നും താന് ഈ കഥ സൗത്ത് ഇന്ത്യ ഫിലിം ആന്‍ഡ് ടെലിഫിഷന് പ്രൊഡ്യൂസര് ഗില്‍ഡില് മുന്‍കൂട്ടി രജിസ്റ്റര് ചെയ്തതാണെന്നുമാണ് മുരുകന് പരാതിയില് പറയുന്നത്\nമമ്മൂട്ടി കേന്ദ്ര കഥാപാത്രമായി എത്തുന്ന തെലുങ്ക് ചിത്രം ‘യാത്ര’യ്ക്ക് റിലീസ് അടുത്തിരിക്കുമ്പോള് അപ്രതീക്ഷിത പ്രതിസന്ധി. ചിത്രത്തിന്റെ കഥയുടെ പകര്‍പ്പവകാശവുമായി ബന്ധപ്പെട്ട തര്‍ക്കത്തെ തുടര്‍ന്ന് ചിത്രത്തിന് മദ്രാസ് ഹൈക്കോടതി നോട്ടീസ് അയച്ചിരിക്കുകയാണ്. ചെന്നൈയിലെ ശ്രീ സായി ലക്ഷ്മി ഫിലിംസിലെ എം മുരുകന് എന്നയാളുടെ പരാതിയെ തുടര്‍ന്നാണ് കോടതി നോട്ടീസ് നല്‍കിയിരിക്കുന്നത്. ഫെബ്രുവരി 8 നാണ് ചിത്രത്തിന്റെ റിലീസ് തീരുമാനിച്ചിരിക്കുന്നത്. അതിനിടയിലാണ് കോടതിയില് നിന്ന് ഇത്തരത്തിലൊരു നോട്ടീസ്.\nചിത്രത്തിന്റെ പേരിന്റെയും കഥയുടെയും ഉടമസ്ഥാവകാശം തനിക്കാണെന്നും താന് ഈ കഥ സൗത്ത് ഇന്ത്യ ഫിലിം ആന്‍ഡ് ടെലിഫിഷന് പ്രൊഡ്യൂസര് ഗില്‍ഡില് മുന്‍കൂട്ടി രജിസ്റ്റര് ചെയ്തതാണെന്നുമാണ് മുരുകന് പരാതിയില് പറയുന്നത്. ഇതേ തുടര്‍ന്ന് പരാതി സ്വീകരിച്ച കോടതി ചിത്രത്തിന്റെ അണിയറ പ്രവര്‍ത്തകര്‍ക്ക് നോട്ടീസ് അയയ്ക്കുകയായിരുന്നു. ഹര്‍ജിയില് വാദം കേള്‍ക്കുന്നത് കോടതി ഫെബ്രുവരി ആറിലേക്ക് മാറ്റി.\nമുന് ആന്ധ്രാപ്രദേശ് മുഖ്യമന്ത്രി വൈഎസ്ആറായി മമ്മൂട്ടി വേഷമിടുന്ന തെലുങ്ക് ചിത്രമാണ് ‘യാത്ര’. നീണ്ട 26 വര്‍ഷങ്ങള്‍ക്ക് ശേഷം മമ്മൂട്ടി തെലുങ്ക് സിനിമാ ലോകത്തിലേക്ക് മടങ്ങിയെത്തുന്ന ചിത്രം കൂടിയാണിത്. 2004 അസംബ്ലി തെരഞ്ഞെടുപ്പില് കോണ്‍ഗ്രസിനെ അധികാരത്തില് എത്തിച്ച വൈഎസ്ആറിന്റെ 1475 കിലോമീറ്റര് ദൂരമുണ്ടായിരുന്ന പദയാത്രയെ അടിസ്ഥാനമാക്കിയാണ് ചിത്രം ഒരുക്കിയിരിക്കുന്നത്. 70 എംഎം എന്റര്‍ടെയ്ന്‍മെന്റ്‌സിന്റെ ബാനറില് വിജയ് ചില്ലയും ശശി ദേവിറെഡ്ഡിയും ചേര്‍ന്നാണ് ചിത്രം നിര്‍മ്മിക്കുന്നത്. തെലുങ്ക്, തമിഴ്, മലയാളം ഭാഷകളിലായിട്ടാണ് ചിത്രം റിലീസ് ചെയ്യുന്നത്.\nTags: high courtmadrasMammoottymovieyathra\nസംസ്ഥാനത്ത് ബിജെപിയ്ക്ക് വിജയ സാധ്യത കൂടുതലാണ്; മോഹന്‍ലാലിനെ കേരളത്തില് എവിടെ വേണമെങ്കിലും മത്സരിപ്പിക്കാന് തയ്യാറാണെന്ന് എംടി രമേശ്\nഅധികാരികളുടെ ഉറപ്പിന് എന്ത് വില..! ഒരു സ്ലാബ് ഇട്ടാല് മതി, എന്നാല് ഇടില്ല എന്താ ചെയ്യാ.., കഷ്ടത്തിലായി നാട്ടുകാര്\nറോയല് ഫാന്‍സ് അറിയാന്..ദീര്‍ഘദൂരയാത്രയ്ക്ക് ഇനി ബുള്ളറ്റ് വേണ്ട! ഡൊമിനാര് മതിയെന്ന് തെളിയിച്ച് മൂന്ന് ഇന്ത്യന് സാഹസികര്; അരലക്ഷം കിലോമീറ്ററുകള് താണ്ടി അന്റാര്‍ട്ടിക്കയുടെ ഉയരത്തെ തൊട്ടത് ഡൊമിനാറില്! ചരിത്ര നേട്ടം


വിലായത്ത്-ബുദ്ധ: Latest വിലായത്ത്-ബുദ്ധ News & Updates, വിലായത്ത്-ബുദ്ധ Photos&Images, വിലായത്ത്-ബുദ്ധ Videos | Samayam Malayalam\nസച്ചിയുടെ അവസാന തിരക്കഥ 'വിലായത്ത് ബുദ്ധ' സിനിമയാകുന്നു; നായകനായി പൃഥ്വിരാജ്\nസച്ചി പൃഥ്വിയോട് പറയാതെ വിട്ട ക്ലൈമാക്സ്; 'വിലായത്ത് ബുദ്ധ'യെ ബാക്കിയാക്കി മറഞ്ഞ സൂര്യൻ!\nഇന്ത്യൻ നേവി യൂണിഫോമിൽ മരണമാസ് ലുക്ക്; പുത്തൻ ചിത്രം പുറത്ത് വിട്ട് ദുൽഖർ!\n'അവളെ കിഡ്നാപ്പ് ചെയ്യണമെന്നാണോ നിന്‍റെ മനസ്സിൽ'! ശ്രുതിയോട് ശിവദ


UUKMA News തൃശ്ശൂര് ജില്ലാ കുടുംബസംഗമത്തിനുള്ള ഒരുക്കങ്ങളെല്ലാം പൂര്‍ത്തിയായി - UUKMA News തൃശ്ശൂര് ജില്ലാ കുടുംബസംഗമത്തിനുള്ള ഒരുക്കങ്ങളെല്ലാം പൂര്‍ത്തിയായി - UUKMA News\nലണ്ടന്: ബ്രിട്ടനിലെ തൃശ്ശൂര് ജില്ലാ സൗഹൃദവേദിയുടെ ആഭിമുഖ്യത്തില് ജൂലായ്7ശനിയാഴ്ച രാവിലെ 10 മുതല് വൈകിട്ട്5വരെ ഗ്രേറ്റര് ലണ്ടനിലെ ഹെര്‍ട്ട്‌ഫോര്‍ഡ് ഷയറിലെ ഹെമല് ഹെംസ്റ്റഡിലെ ഹൈഫീല്‍ഡ് കമ്യൂണിറ്റി സെന്ററില് നടത്തുന്ന അഞ്ചാമത് തൃശ്ശൂര് ജില്ലാ കുടുംബസംഗമത്തിന്റെ ഒരുക്കങ്ങളെല്ലാം പൂര്‍ത്തിയായി. ഇനിയും രജിസ്റ്റര് ചെയ്യാത്ത വ്യക്തികളും കുടുംബങ്ങളും ഉടന്‍തന്നെ ഭാരവാഹികളുമായി ബന്ധപ്പെടേണ്ടതാണ്. കലാപരിപാടികള് അവതരിപ്പിക്കാന് താല്പര്യമുള്ളവര് എത്രയും വേഗം ബന്ധപ്പെടണമെന്ന് അഭ്യര്‍ത്ഥിക്കുന്നു.\nവിഖ്യാത ഭൗതിക ശാസ്ത്രജ്ഞൻ Dr. സ്റ്റീഫൻ ഹോക്കിങ്ങിനെ ചേതന യുകെ അനുസ്മരിച്ചു\nവാറിംഗ്ടൺ മലയാളി അസോസിയേഷന്റെ നാലാം വാർഷികാഘോഷവും; ഈസ്റ്റർ – വിഷു ആഘോഷങ്ങളും ഏപ്രിൽ 15ന്….\nഡ്യൂക്ക് ഓഫ് എഡിന്‍ബര്‍ഗ് ഗോള്‍ഡ് അവാര്‍ഡ് പുരസ്‌കാരം നേടി യുകെയിലെ യങ് പൈലറ്റ് താരമാകുന്നു …..


News കര്‍ഷക സമരം അലങ്കോലമാക്കാന് പദ്ധതിയിട്ടെന്ന് ആരോപണം;'അക്രമി'യെ മാധ്യമങ്ങള്‍ക്ക് മുന്നില് ഹാജരാക്കി\nBy Admin / Jan 23, 2021 // Editor's Pick /\nന്യൂഡൽഹി: കേന്ദ്ര സർക്കാരിന്റെ പുതിയ കാർഷിക നിയമങ്ങൾക്കെതിരെ കർഷകർ സമരം ചെയ്യുന്ന സിംഘു അതിർത്തിയിൽ നാടകീയ നീക്കങ്ങൾ. കർഷക സമരം അട്ടിമറിക്കാനും നേതാക്കൾക്കു നേരെ വെടിവെക്കാനും നിയോഗിച്ചതാണെന്ന് ആരോപിച്ച് ഒരാളെ കർഷകർ മാധ്യമങ്ങൾക്ക് മുന്നിൽ ഹാജരാക്കി.\nവെള്ളിയാഴ്ച രാത്രിയോടെയാണ് കർഷകർ വാർത്താസമ്മേളനം വിളിച്ചത്. റിപ്പബ്ലിക് ദിനത്തിൽ നടത്തുന്ന ട്രാക്ടർ റാലി അലോങ്കലപ്പെടുത്താനും കർഷക നേതാക്കളെ വെടിവെച്ചു കൊലപ്പെടുത്താനും രണ്ടും സംഘങ്ങളെ നിയോഗിച്ചെന്ന് കർഷകർ ആരോപിച്ചു. സംഘത്തിൽ പെട്ടയാളെന്ന് ആരോപിച്ച് ഒരു മുഖംമൂടി ധാരിയെ കർഷകർ മാധ്യമങ്ങൾക്ക് ഹാജരാക്കുകയും തുടർന്ന് പോലീസിന് കൈമാറുകയും ചെയ്തു.\nകർഷക റാലി അലങ്കോലപ്പെടുത്താൻപോലീസിന്റെ ഒത്താശയോടെ തങ്ങൾ പദ്ധതിയിട്ടതായി മുഖംമൂടിധാരി മാധ്യമങ്ങളോട് പറഞ്ഞു. ഗൂഢാലോചന നടത്തിയ പോലീസുകാരുടെ പേരെടുത്ത് പറയുകയും ചെയ്തു.\nരണ്ടു സംഘങ്ങളായി ജനുവരി 19 മുതൽ തങ്ങൾ ഇവിടെയുണ്ട്. പ്രതിഷേധക്കാരുടെ പക്കൽ ആയുധമുണ്ടോയെന്ന് പരിശോധിക്കാനാണ് തങ്ങളെ ചുമതലപ്പെടുത്തിയത്. ജനുവരി 26-ന് പ്രക്ഷോഭകർക്കിടയിൽ കൂടിചേരാനും സമരത്തിനിടെ വെടിയുതിർക്കാനുമായിരുന്നു പദ്ധതി.\nകർഷകർ പോലീസിനു നേരെ വെടിയുതിർക്കുന്നുവെന്ന് വരുത്തി തീർക്കാനായിരുന്നു ഇത്. പ്രക്ഷോഭകർക്ക് പോലീസ് ആദ്യം മുന്നറിയിപ്പ് നൽകും തുടർന്ന് സഹകരിച്ചില്ലെങ്കിൽ മുട്ടിന് കീഴെ വെടിയുതിർക്കാനും പദ്ധതിയുണ്ട്. കർഷകർ ആയുധങ്ങൾ ഉപയോഗിച്ചുവെന്ന് പോലീസിന് സ്ഥാപിച്ചെടുക്കാനാണ് തങ്ങളെ ആയുധങ്ങളുമായി ഇങ്ങോട്ടേക്ക് നിയോഗിച്ചത് മുഖംമൂടി ധാരി പറഞ്ഞു.\nകഴിഞ്ഞ ദിവസം രാത്രിയാണ് സംശയാസ്പദമായ രീതിയിൽ സിംഘുവിൽ നിന്ന് കർഷകർ ഇയാളെ പിടികൂടിയത്. തുടർന്ന് ഇയാളെ കർഷകർ ചോദ്യം ചെയ്തു. ഇതോടെയാണ് ആക്രമണം നടത്താൻ ലക്ഷ്യമിട്ട് എത്തിയ വ്യക്തിയെന്ന് മനസിലായത്.\nഹരിയാണ പോലീസിനാണ് ഇയാളെ കൈമാറിയത്. കുണ്ട്ലി പോലീസ് സ്റ്റേഷനിൽ ഹാജരാക്കിയ ഇയാളെ ചോദ്യം ചെയ്തുവരികയാണ്.


രണ്ടു പെണ്‍കുട്ടികള്, രണ്ടു ഭരണാധികാരികള്, രണ്ടു ചിത്രങ്ങള്\nഇതെഴുതുന്നയാള് ഒരു പിണറായി വിജയന് ഭക്തനല്ല. ഒരളവുവരെ പിണറായി എന്ന പൊതുപ്രവര്‍ത്തകനില് അവിശ്വാസവും എതിര്‍പ്പും ഉള്ള ആളുമാണ്. അതവിടെ നില്‍ക്കട്ടെ....\nഇതെഴുതുന്നയാള് ഒരു പിണറായി വിജയന് ഭക്തനല്ല. ഒരളവുവരെ പിണറായി എന്ന പൊതുപ്രവര്‍ത്തകനില് അവിശ്വാസവും എതിര്‍പ്പും ഉള്ള ആളുമാണ്. അതവിടെ നില്‍ക്കട്ടെ. ഇടതുജനാധിപത്യമുന്നണി സര്‍ക്കാര് മൂന്നാം വര്‍ഷത്തിലൂടെ സഞ്ചരിക്കുമ്പോള്, ഈ മന്ത്രിസഭയുടെ പ്രതിഛായ പലരീതിയില് പ്രതിഫലിക്കുന്ന നിരവധി പടങ്ങള് പത്രമാദ്ധ്യമങ്ങളില് അച്ചടിച്ചും, ഷെയറായും, ലൈക്കായുമൊക്കെ പരന്നിട്ടുണ്ട്. അതില് കുപ്രസിദ്ധമായ ഒന്നാണു മുഖ്യമന്ത്രിയുടെ പട്ടാളവ്യക്തിത്വം കാണിക്കുന്ന 'കടക്ക് പുറത്ത്' ചിത്രം. ഇഷ്ടമില്ലാത്ത ചോദ്യം ചോദിച്ചതിനു തലസ്ഥാന നഗരിയിലെ മാദ്ധ്യമപ്രവര്‍ത്തകയായ പെണ്‍കുട്ടിയെ നിറുത്തി പൊരിക്കുന്ന പിണായിയുടെ ചിത്രവും മറക്കാവുന്നതല്ല. മാദ്ധ്യമമേഖലയില് അധികമൊന്നും തഴക്കമില്ലാത്ത, വളരെ പുതുമുഖമെന്ന് തന്നെ പറയാവുന്ന ഒരു പെണ്‍കുട്ടിയോട് പിണറായി വിജയന് എന്ന മുഖ്യമന്ത്രി പറഞ്ഞ വാക്കുകള് ഒരു ഫാസിസ്റ്റ് ഭരണാധികാരിയെ ഓര്‍മ്മിപ്പിച്ചു എന്ന് പറഞ്ഞാല് തെറ്റാകില്ല.\nസര്‍ക്കാര്, മൂന്നാം വര്‍ഷത്തിലൂടെ നീങ്ങുമ്പോള് ചിത്രങ്ങള്‍ക്ക് കാര്യമായ മാറ്റം വരികയാണു. തുടര്‍ച്ചയായി മൂന്നാം തവണ ഇന്ത്യയിലെ മികച്ച സംസ്ഥാനമെന്ന ബഹുമതി കേരളമാണു സ്വന്തമാക്കിയത്. (പബ്ലിക് അഫയേഴ്‌സ്, ബംഗളൂരു ) വീണ ജോര്‍ജ്ജിനെപ്പോലെയുള്ള മാദ്ധ്യമപ്രവര്‍ത്തകരുടെ, സര്‍ക്കാരിലെ സാന്നിദ്ധ്യം കുറച്ചൊന്നുമല്ല ഈ നേട്ടം കൈവരിക്കാന്, ഈ മന്ത്രിസഭയെ സഹായിച്ചിട്ടുള്ളത്. നേരെ പറഞ്ഞാല്, കണ്ടാല് പേടി തോന്നുന്ന അത്രയ്ക്ക് ഗൌരവമുള്ള ഒരു മുഖ്യമന്ത്രിയെ ചെറുചിരിയോടെ ( സ്വതസിദ്ധമായ ആ പുച്ഛമില്ലാതെ ) അവതരിപ്പിക്കാനായതില് ഈ മൂന്ന് വര്‍ഷത്തെ, മാദ്ധ്യമപ്രതിഛായക്കരുടെ ഇടപെടലുകള് കൊണ്ട് സാധിച്ചിട്ടുണ്ട്. പ്രതിഛായ നിര്‍മ്മാണത്തില് ലോകത്തിലെ തന്നെ നമ്പര് 1 ആയ മോദിയെ ഇക്കാര്യത്തിലെങ്കിലും നമ്മുടെ കേരള സര്‍ക്കാര് അനുകരിക്കുന്നു എന്നും പറയാം.\nഒരു മലയാളിയെന്ന നിലയില്, ഏറെ സന്തോഷം തോന്നിയ ചിത്രം, ഹനാന് എന്ന പെണ്‍കുട്ടി മുഖ്യമന്ത്രി പിണറായി വിജയനൊപ്പം ഖാദി ബോര്‍ഡിന്റെ വലിയ വേദിയില് മോഡലായി ഒരു മാലാഖയെപ്പോലെ തിളങ്ങിയതാണു. ഹനാനെ നിങ്ങളറിയും. പഠിക്കാനും, മാന്യമായി ജീവിക്കാനും വഴിയോരത്ത് മീന് വിറ്റ പെണ്‍കുട്ടി. നവമാധ്യമങ്ങളുടെ ആഘോഷത്തില് പരുക്കേറ്റ ഒരു പാവം മുഖം. അതേ പെണ്‍കുട്ടിയാണു ഒരച്ഛന്റെ സംരക്ഷണയിലെന്ന പോലെ മുഖ്യമന്ത്രി പിണറായി വിജയന്റെ കൂടെ ഒരു തുമ്പിയെപ്പോലെ, ഖാദിയുടെ, അധ്വാനത്തിന്റെ ബ്രാന്‍ഡ് അംബാസിഡറായി തിളങ്ങിയത്.\nഏത് നല്ല ഉപദേശകന്റെ / ഉപദേശകയുടെ നിര്‍ദ്ദേശത്താല് ആയാലും, മുഖ്യമന്ത്രിയുള്ള ഖാദിയുടെ ആ വേദിയിലേക്ക് ഹനാന് എന്ന ആരുമില്ലാത്ത പെണ്‍കുട്ടിയെ കൈപിടിച്ചുകൊണ്ട് വന്ന ഖാദി ബോര്‍ഡ് ഉപാദ്ധ്യക്ഷ കൂടിയായ ശോഭനാ ജോര്‍ജ്ജ് വലിയ അഭിനന്ദനം അര്‍ഹിക്കുന്നുണ്ട്. ഹാനനെ ചിരിയുടെ സംരക്ഷണത്തില് കൂടെ നിറുത്തിയ ഒരച്ഛന്റെ മുഖമുള്ള പിണറായി ചിത്രത്തിനു. ആ ചിത്രം ഈ സര്‍ക്കാരിനു നല്‍കിയിരിക്കുന്ന മൈലേജ് വളരെ വലുതാണെന്ന് പറഞ്ഞു വരികയായിരുന്നു.\nമതവര്‍ഗ്ഗിയ വാദികളുടെ ശക്തികളില് നിന്നും, സംരക്ഷണം നല്‍കുമെന്ന് എസ്.ഹരീഷ് എന്ന എഴുത്തുകാരനു ഈ സര്‍ക്കാര് ഉറപ്പ് നല്‍കിയപ്പോള്, ഉണ്ടായ പോസിറ്റീവ് എനര്‍ജി, എത്ര വലുതായിരുന്നു. എത്ര ആത്മവിശ്വാസത്തോടെയാണു സര്‍ക്കാരിനു തന്നെ നന്ദി പറഞ്ഞുകൊണ്ട്, ഒട്ടും ഭയമില്ലാതെ എസ്. ഹരീഷ് തന്റെ മീശ എന്ന വിവാദ നോവല് വിപണിയില് ഇറക്കിയത്. ഹനാന് പങ്കെടുത്ത വേദിയില് ഒരു കവിത കൂടി സംഭവിച്ചു എന്നുള്ളതാണു എടുത്ത് പറയേണ്ട ഒരു കാര്യം. തെരുവിലെ കരച്ചിലാണു, നല്ല ഉടുപ്പിട്ട്, ലോകത്തെക്കുറിച്ചും മനുഷ്യരെക്കുറിച്ചുമുള്ള നല്ല വരികള് പാടിയത്.\nഅശാന്തന് എന്ന ചിത്രകാരന്റെ മ്യതദേഹം, കൊച്ചിയിലെ ദര്‍ബാര് ഹാളില് വച്ച് വര്‍ഗ്ഗീയ വാദികളാല് അപമാനിക്കപ്പെട്ടപ്പോള് ഉണ്ടായ അരക്ഷിതത്വബോധം, അതേ നഗരത്തില് തന്നെ, സര്‍ക്കാര് കോളേജില് വച്ച് അഭിമന്യു എന്ന തമിഴ് മിടുക്കന് കത്തിക്കിരയായപ്പോഴുള്ള പേടിയും ഒരു പരിധി വരെ അകറ്റാന് മുഖ്യമന്ത്രിയുടെ ഹനാന് ചിത്രത്തിനായിട്ടുണ്ട്. പെണ്‍കുട്ടികള് വ്യാപകമായി ആക്രമിക്കപ്പെട്ടുക്കൊണ്ടിരിക്കുന്ന ഒരു ലോകത്ത് ആ ചിത്രം വലിയ ഒരു ആത്മവിശ്വാസം നല്‍കുന്നുണ്ട്. ആ ആത്മവിശ്വാസത്തിനു കരുത്തേകാന് ഈ സര്‍ക്കാരിനു തുടര്‍ന്നും കഴിയട്ടേയെന്ന് ആശംസിക്കുന്നു.\n2018 ജൂലായ് 2നു പുറത്തിറങ്ങിയ ടൈം മാഗസിന്റെ കവര്, അതിലെ രാഷ്ട്രീയ പ്രാധാന്യം കൊണ്ട് ലോകശ്രദ്ധ നേടിയിരുന്നു. പേജ് നിറഞ്ഞ് നില്‍ക്കുന്ന യു എസ് പ്രസിഡന്റ് ട്രംപിന്റെ കോട്ടിട്ട ചിത്രത്തിനു താഴെ പേടിച്ചു കരഞ്ഞ് നില്‍ക്കുന്ന രണ്ടു വയസുള്ള ഹോണ്ടൂറാസ് പെണ് കുട്ടിയുടെ ചിത്രം. വെല്‍ക്കം ടു അമേരിക്ക എന്നാണു പുലിസ്റ്റര് അവാര്‍ഡ് ജേതാവു കൂടിയായ ജോണ് മൂറെ എടുത്ത ചിത്രത്തിനു തലക്കെട്ടായി ടൈം മാഗസിന് നല്‍കിയിരിക്കുന്നത്. മെക്‌സിക്കോയില് നിന്നും അമേരിക്കയിലേക്കുള്ള കുടിയേറ്റത്തിന്റെ യാതനകള് വെളിപ്പെടുത്തുന്നതാണു ചിത്രം.\nഅനധിക്യതമായി രാജ്യത്ത് കടക്കുന്ന കുടിയേറ്റക്കാരെ ട്രംപിന്റെ പൊലീസ് പിടികൂടുന്നു. പേടിച്ച് കരഞ്ഞ് കൂടെ നില്‍ക്കുന്ന രണ്ട് വയസുകാരിയുടെ അമ്മയും കൂട്ടത്തിലുണ്ട്. രണ്ടു വയസുകാരിയെ അറസ്റ്റ് ചെയ്യാന് നിയമം അനുവദിക്കുന്നില്ല. അമ്മ പോലീസ് കസ്റ്റഡിയിലായപ്പോള്, അതിര്‍ത്തിയില് ഒറ്റയ്ക്ക് നിന്ന് കരയുന്ന പെണ്‍കുട്ടിയുടെ ചിത്രമാണു ജോണ് മുറെ പകര്‍ത്തിയത്. ' അവളുടെ കരച്ചില് കണ്ട് ഫോട്ടോ എടുക്കാന് എനിക്കായില്ല. ഒടുവില് കരഞ്ഞ് കൊണ്ടാണു ഞാനവളുടെ ചിത്രങ്ങളെടുത്തത്.' പിന്നീട് ജോണ് പറഞ്ഞു.\nപക്ഷേ, ജോണ് മൂറെ ചിത്രത്തിനു ഫലമുണ്ടായി. അനധിക്യത കുടിയേറ്റത്തെ തുടര്‍ന്ന് മാതാപിതാക്കള് പിടിക്കപ്പെട്ടാല്, അവരുടെ കൂടെ കുഞ്ഞുങ്ങളെ അയക്കാനുള്ള നിയമമാറ്റത്തിനു ഒരുങ്ങുകയാണു യുഎസ്.\nഅമേരിക്കയിലേക്ക് സ്വാഗതമെന്നാണു ട്രംപിലൂടെ ടൈം മാഗസിൻ , ഹോണ്ടൂറാസ് പെൺകുട്ടിയോട് പറയുന്നത്. അതിൽ കരുണയുണ്ട്.മുഖ്യധാരയുടെ വേദികളിലേക്ക്, സ്വാഗതമെന്ന്, അരികുവൽക്കരിക്കപ്പെട്ട ഒരു പെൺകുട്ടിയോട് പിണറായി വിജയനിലൂടെ പറയുന്നുണ്ട് കേരളത്തിലെ ഹനാൻ ചിത്രം.


ആഫ്രിക്കയിലെ രോഗികളുടെ ആശ്വാസം; ദശലക്ഷം ആളുകൾക്കുള്ള ഒരേയൊരു ഡോക്ടർ | Catholic Church News Malayalam\nHome Anecdotes Life Stories ആഫ്രിക്കയിലെ രോഗികളുടെ ആശ്വാസം; ദശലക്ഷം ആളുകൾക്കുള്ള ഒരേയൊരു ഡോക്ടർ\nആഫ്രിക്കയിലെ രോഗികളുടെ ആശ്വാസം; ദശലക്ഷം ആളുകൾക്കുള്ള ഒരേയൊരു ഡോക്ടർ\nആറു മാസങ്ങൾക്കു മുമ്പ് സൈന്യം സുഡാനിൽ അട്ടിമറി നടത്തിയിരുന്നു. അതിനെ തുടർന്ന് ആ രാജ്യം ഇപ്പോൾ രാഷ്ട്രീയവും സാമ്പത്തികവുമായ പ്രതിസന്ധിയിലാണ്. സുഡാന്റെ അയൽരാജ്യമായ ദക്ഷിണ സുഡാനിലും ഈ പ്രതിസന്ധി വ്യാപിച്ചുകഴിഞ്ഞു. ഇരുരാജ്യങ്ങളിലും ഇപ്പോൾ ഭക്ഷ്യക്ഷാമവും രൂക്ഷമാണ്.\n2011 മുതൽ 2017 വരെ ആഭ്യന്തരയുദ്ധം നേരിട്ട രാജ്യങ്ങളായിരുന്നു സുഡാനും ദക്ഷിണ സുഡാനും. ഇവർ തമ്മിലുള്ള തർക്കപ്രദേശമായ നുബ പർവ്വതനിരകളിൽ, മദർ ഓഫ് മേഴ്‌സി ഹോസ്പിറ്റലിലെ മിഷനറിയും മെഡിക്കൽ ഡയറക്ടറുമാണ് കത്തോലിക്കനായ ഡോ. ടോം കറ്റേന. സംഘർഷഭരിതമായ ഈ ഇരുരാജ്യങ്ങൾക്കു വേണ്ടിയും 14 വർഷമായി രാപ്പകൽ സേവനം ചെയ്യുകയാണ് ഈ ഡോക്ടർ. ഏകദേശം ഒരു ദശലക്ഷം ആളുകൾക്കുള്ള ഒരേയൊരു ഡോക്ടറാണ് ഇദ്ദേഹം.\n“തന്റെ കത്തോലിക്കാ വിശ്വാസമാണ് തന്റെ സേവനത്തിന്റെ അടിസ്‌ഥാനം. ഇവിടുത്തെ ജോലി ഒരുപാട് വെല്ലുവിളികൾ നിറഞ്ഞതാണ്. ചില അവസരങ്ങളിൽ നിരാശ തോന്നും. എന്നിരുന്നാലും ഇത്രയും വർഷം ഇവിടെ തുടരാനായതിന്റെ കാരണം ക്രിസ്തുവിലുള്ള വിശ്വാസം മാത്രമാണ്”- ഡോ. ടോം പറഞ്ഞു. എല്ലാവരെയും സഹോദരങ്ങളെപ്പോലെ കാണാനും സ്നേഹിക്കാനും ശുശ്രൂഷിക്കാനുമാണ് ക്രിസ്തു കല്പിച്ചിരിക്കുന്നതെന്നും അദ്ദേഹം കൂട്ടിച്ചേർത്തു.\nമേഴ്‌സി ഹോസ്പിറ്റലിൽ ഒരു വർഷത്തിൽ തന്നെ അവർ ചികിത്സിക്കുന്നത് അനേകരെയാണ്. ഒരു വർഷം ഏകദേശം 1,60,000 ഔട്ട്‌പേഷ്യൻസും 7,000 കിടപ്പുരോഗികളും 2,100 സർജറികളും നടത്തപ്പെടുന്നു. ഇവിടെ ചികിത്സയ്ക്ക് വരുന്നവർ കൂടുതലും ഇസ്ലാം മതവിശ്വാസികളാണ്. അവരിൽ മിക്കവാറും ആദ്യമായാണ് ക്രൈസ്തവരെയും ക്രൈസ്തവ സ്ഥാപനങ്ങളെയും സമീപിക്കുന്നത്.


samuval escape | ആത്മവീര്യം ചോരാതെ നീന്തി തളര്‍ന്നപ്പോള് അനങ്ങാതെ മലര്‍ന്നു കിടന്നും അലറി വിളിച്ചും കടലില് കഴിഞ്ഞത് 18 മണിക്കൂര്; കടലമ്മയുടെ കനിവിൽ ജീവതത്തിന്റെ കരപറ്റിയ സാമുവൽ പറയുന്നു കടല് എന്നെ കൈവിട്ടില്ലല്ലോ.... - Malayalivartha.com Widgets Magazine\n17 FEBRUARY 2020 09:20 AM IST\nനടുക്കടലില്‍നിന്ന് അത്ഭുതകരമായി രക്ഷപ്പെട്ട് ജീവിതത്തിലേയ്ക്ക് കരപറ്റി മത്സ്യത്തൊഴിലാളി. ബോട്ടില്‍നിന്ന് പിടിവിട്ടു വീണ ആലപ്പാട് അഖില് നിവാസില് സാമുവലിനെയാണ് 18 മണിക്കൂര് കടൽ കാത്തത്. ആത്മവീര്യം ചോരാതെ നീന്തിയും തളര്‍ന്നപ്പോള് അനങ്ങാതെ മലര്‍ന്നു കിടന്നും അലറി വിളിച്ചും കടലില് കഴിഞ്ഞ സാമുവലിനെ മറ്റൊരു ബോട്ട് രക്ഷപ്പെടുത്തി കരയ്‌ക്കെത്തിക്കുകയായിരുന്നു. വെള്ളിയാഴ്ച രാത്രി പന്ത്രണ്ടോടെയാണ് പത്ത് തൊഴിലാളികൾ ഉൾപ്പെടുന്ന ദീപ്തി ബോട്ടിൽ സാമുവൽ മത്സ്യബന്ധനത്തിനായി നീണ്ടകരയിൽ നിന്ന് കടലിലേയ്ക്ക് പോയത്. ശനിയാഴ്ച്ച പുലർച്ചെ നാലരയോടെ കായംകുളം ഹാർബറിന് പടിഞ്ഞാറ് ഉൾക്കടലിൽ പ്രാഥമിക കൃത്യത്തിനിടെയാണ് ബോട്ടിൽ നിന്ന് തെന്നി കടലിൽ വീണത്.\nബോട്ട് ഓട്ടത്തിലായതിനാൽ സഹ തൊഴിലാളികളുടെ ശ്രദ്ധയിൽ പെട്ടതുമില്ല. മറ്റ് ബോട്ടുകാരുടെ കണ്ണിൽപ്പെടാനായി ഒരു മണിക്കൂറോളം സാമുവൽ വീണിടത്ത് തന്നെ നീന്തിക്കിടന്നു. പകലായതോടെ കര ലക്ഷ്യമാക്കി നീന്തി. 16നോട്ടിക്കൽ മൈൽ ദൂരത്തോളം കുറേശ്ശയായി നീന്തി. സന്ധ്യ കഴിഞ്ഞിട്ടൻ മനസ്സാന്നിധ്യം കൈവിട്ടില്ല. ശനിയാഴ്‌ച രാത്രി 10 മണിയോടെയാണ് യേശു ആരാധ്യൻ എന്ന ബോട്ടുകാരുടെ ശ്രദ്ധയിൽ പെടുന്നത്. അവർ എറിഞ്ഞുകൊടുത്ത കയറിൽ പിടിച്ച് സാമുവൽ രക്ഷാബോട്ടിൽ കയറി. രാത്രി ഒരുമണിയോടെ ബോട്ട് നീണ്ടകരയിലെത്തി.\nആ സംഭവത്തെക്കുറിച്ച് സാമുവലിന്റെ വാക്കുകൾ ഇങ്ങനെ....\nബോട്ടിന്റെ വശത്തെ പെട്ടിപ്പുറത്തായിരുന്നു എന്റെ ഉറക്കം. മറ്റുള്ളവരും ഉറക്കത്തില്. പുലര്‍ച്ചെ നാലോടെ തണുത്ത കാറ്റ് അടിച്ചപ്പോള് അകത്തു കയറിക്കിടക്കാന് എഴുന്നേറ്റു. പക്ഷേ, പിടിവിട്ടു വീണതു കടലില്.അലറിവിളിച്ചു. ആരും കേട്ടില്ല. ബോട്ട് മുന്നോട്ടുപോയി. പിന്നാലെ കുറേ നീന്തി. നനഞ്ഞുകുതിര്‍ന്ന വേഷവുമായി നീന്താന് പറ്റാതായപ്പോള് ബര്‍മുഡയും ടീഷര്‍ട്ടും ഊരിയെറിഞ്ഞു.നീന്തി നീന്തി കൈ തളര്‍ന്നു. പിന്നെ തിരകളില് ബാലന്‍സ് ചെയ്ത് പൊങ്ങിക്കിടന്നു. പിന്നെ കുറച്ചുനേരം മലര്‍ന്നു നീന്തി. ഏതെങ്കിലും ബോട്ടിന്റെ ശ്രദ്ധയില്‍പ്പെടുമെന്നായിരുന്നു പ്രതീക്ഷ. കൈവിടരുതേയെന്നു പ്രാര്‍ഥിച്ചു.\nഒരു പകല് മുഴുവന് അങ്ങനെ. സൂര്യനെ നോക്കിയപ്പോള് വൈകിട്ട് അഞ്ചായെന്നു തോന്നി. അപ്പോള് പേടി തോന്നിത്തുടങ്ങി. ഒരു ബോട്ടും അടുത്തില്ല. കുറച്ചു സമയം സങ്കടത്തോടെ അലറിക്കൂവി. ആരു കേള്‍ക്കാന് ?. നീട്ടുവല ഇടുന്ന വള്ളക്കാരിലായി പിന്നെ പ്രതീക്ഷ. അവര് കിഴക്കുണ്ടാകും. അങ്ങനെ കിഴക്കോട്ടു നീന്തി. രാത്രിയായി. പിന്നെയും മണിക്കൂറുകള്. അവസാനം ദൂരെയൊരു ബോട്ട് കണ്ടു. ഉറക്കെ വിളിച്ചു. ഭാഗ്യം അവര് കണ്ടു. ആ ബോട്ട് സാമുവലിനെ രക്ഷിക്കുമ്ബോള് സമയം രാത്രി 10.30. കടലില് വീണിട്ട് 18 മണിക്കൂര് പിന്നിട്ടിരുന്നു. രാത്രി 12.30നു ബോട്ട് കരയ്‌ക്കെത്തി. അവശനായിരുന്ന സാമുവലിനെ ഉടന് ജില്ലാ ആശുപത്രിയിലേക്കു മാറ്റി.ഈ സമയമത്രയും കോസ്റ്റ് ഗാര്‍ഡും ബോട്ടുകാരും കടലില് സാമുവലിനെ തിരയുകയായിരുന്നു. എന്നാല് വീണതെന്നു ബോട്ടുകാര് അറിയിച്ച സ്ഥലം മാറിപ്പോയിരുന്നു. എങ്കിലും ഞാൻ അറിയുന്ന കടൽ കൈവിട്ടില്ലല്ലോ എന്നോർത്ത് സാമുവൽ ആശ്വസിക്കുന്നു.\nജില്ലാ ആശുപത്രിയിൽ സാമുവലിന് പ്രഥമിക ശുശ്രൂഷകൾ നൽകി.ഭാര്യ റീജ മക്കളായ അഖിൽ അവന്തിക് എന്നിവരോടൊപ്പം ആദിനാട് ഏറ്റുപറമ്പിൽ സ്നേഹതീരം സുനാമി കോളനിയിലാണ് താമസം. ശനിയാഴ്ച്ച മുഴുവനും സാമുവലിനെക്കുറിച്ച് വിവരമൊന്നും ലഭിക്കതെ കുടുംബം ആശങ്കയിലായിരുന്നു.


CPIM analyse People's attitude towrds party | ജനങ്ങളുടെ മനസിലിരിപ്പ് തിരിച്ചറിയാൻ സാധിച്ചില്ലെന്ന് സിപിഎം: ശബരിമല തിരിച്ചടിയായെന്ന്!! - Malayalam Oneindia\nUpdated: Fri, Jul 5, 2019, 10:02 [IST]\nകോഴിക്കോട്: ജനങ്ങളുടെ മനസിലുള്ളത് തിരിച്ചറിയാൻ പ്രവർത്തകർക്കു സാധിക്കാഞ്ഞത് തെരഞ്ഞെടുപ്പ് പരാജയത്തിലേക്കെത്തിച്ചെന്ന് സിപിഎം സംസ്ഥാന സമിതിയുടെ വിലയിരുത്തൽ. ഇന്നലെ കോഴിക്കോട്ടു ചേർന്ന മേഖലാ യോഗത്തിലാണ് പരാജയകാരണങ്ങൾ പ്രതിപാദിക്കുന്ന അവലോകന റിപ്പോർട്ട് സംസ്ഥാന സെക്രട്ടറി കോടിയേരി ബാലകൃഷ്ണൻ അവതരിപ്പിച്ചത്.\nജനങ്ങളുടെ മനോഗതി തിരിച്ചറിയുന്നതിൽ പരാജയമുണ്ടായതിനെ ഗൗരവത്തോടെ കാണണം. വോട്ടെടുപ്പിനു മുമ്പും പിമ്പും മണ്ഡലം കമ്മിറ്റികൾ സമർപ്പിച്ച കണക്കുകൾ തെറ്റായിരുന്നുവെന്നത് ജനമനസറിയുന്നതിൽ സംഭവിച്ച വീഴ്ചയാണ് കാണിക്കുന്നത്. ശബരിമലയുമായി ബന്ധപ്പെട്ട വിഷയങ്ങളും പരാജയത്തിനു കാരണമായി. പരാമ്പരാഗ ശക്തികേന്ദ്രങ്ങളിൽ പാർട്ടി വോട്ടുകളിലുണ്ടായ ചോർച്ചയെക്കുറിച്ചും റിപ്പോർട്ടിൽ പരാമർശമുണ്ട്.\nതെരഞ്ഞെടുപ്പ് പരാജയം സംബന്ധിച്ച കേന്ദ്രകമ്മിറ്റിയുടെ വിലയിരുത്തൽ റിപ്പോർട്ട് പിബി അംഗം എസ്. രാമചന്ദ്രൻ പിള്ള അവതരിപ്പിച്ചു. നേരത്തേ പാർട്ടി വെബ്‌സൈറ്റിൽ പ്രസിദ്ധീകരിച്ച റിപ്പോർട്ടാണ് അവതരിപ്പിച്ചത്. കാസർഗോഡ്, കണ്ണൂർ, കോഴിക്കോട്, വയനാട്, മലപ്പുറം, വയനാട് ജില്ലകളിലെ ലോക്കൽ സെക്രട്ടറിമാർ, ഏരിയാ കമ്മിറ്റിയംഗങ്ങൾ, ജില്ലാകമ്മിറ്റിയംഗങ്ങൾ എന്നിവരാണ് മേഖലാ റിപ്പോർട്ടിംഗിൽ പങ്കെടുത്തത്.\nമൂന്നു മേഖലകളിലെയും റിപ്പോർട്ടിംഗ് പൂർത്തിയായ ശേഷം ജില്ലാ കമ്മിറ്റി അംഗങ്ങളുടെ സാന്നിധ്യത്തിൽ ലോക്കൽ കമ്മിറ്റി യോഗങ്ങൾ ചേർന്ന് അവലോകനം റിപ്പോർട്ട് ചെയ്യും. ലോക്കൽ കമ്മിറ്റി അംഗങ്ങൾ, ബ്രാഞ്ച് സെക്രട്ടറിമാർ, അംഗങ്ങൾ തുടങ്ങിയവരാണ് ഈ യോഗത്തിൽ പങ്കെടുക്കുക.\nkerala sabarimala kozhikkode lok sabha elections 2019 സിപിഎം കേരളം ശബരിമല കോഴിക്കോട് ലോക്സഭ തിരഞ്ഞെടുപ്പ് 2019 ldf എല്‍ഡിഎഫ്\nCPIM analyse People's attitude towrds party


അൻവർ സാദത്ത് എം.എൽ.എ സംസ്‌ഥാന ഗതാഗത വകുപ്പ് മന്ത്രിക്ക് കത്ത് നൽകി – Veekshanam\nഅൻവർ സാദത്ത് എം.എൽ.എ സംസ്‌ഥാന ഗതാഗത വകുപ്പ് മന്ത്രിക്ക് കത്ത് നൽകി\nനെടുമ്പാശ്ശേരി: ആലുവ തുരുത്തിലേക്കുള്ള റെയിൽവേ നടപ്പാലം പുനരുദ്ധാരണ പ്രവർത്തനങ്ങൾക്കായി റെയിൽവേ മൂന്നുമാസത്തേക്ക് അടച്ചിട്ടിരിക്കുന്നതിനാൽ തുരുത്ത് നിവാസികൾ അനുഭവിക്കുന്ന യാത്രാ ക്ലേശം പരിഹരിക്കുന്നതിനായി അടിയന്തിരമായി കെ.എസ്.ആർ.ടി.സി ബസ്സ് സർവ്വീസ് ആരംഭിക്കണമെന്നാവശ്യപ്പെട്ട് അൻവർ സാദത്ത് എം.എൽ.എ ഗതാഗത വകുപ്പുമന്ത്രി ആന്റണി രാജുവിന് കത്ത് നൽകി.\nനടപ്പാലത്തിന്റെ പുനരുദ്ധാരണ പ്രവർത്തനങ്ങൾ മൂലം തുരുത്തിലെ എണ്ണൂറോളം കുടുംബങ്ങൾ ഇപ്പോൾ ആലുവയിലേക്ക് യാത്ര ചെയ്യുവാൻ വളരെയധികം ബുദ്ധിമുട്ടുകയാണ്. മുൻകാലങ്ങളിൽ തുരുത്തിലേക്ക് ബസ് സർവീസ് ഉണ്ടായിരുന്നതാണ്. ഇപ്പോൾ കാൽനടയായി വരുന്നതിനുള്ള മാർഗ്ഗവും തടസ്സപ്പെട്ടിരിക്കുന്നു. തുരുത്തു നിവാസികളുടെ യാത്രാക്ലേശം അനുഭാവപൂർവ്വം പരിഗണിക്കണമെന്നും കത്തിൽ എംഎൽഎ ആവശ്യപ്പെട്ടു.\nകോഴിക്കോട് ചെങ്ങോട്ട് മല താഴ്വരയിൽ നിന്ന് പെരുമ്പാമ്പിനെ പിടികൂടി\nIPL 2021 : ഇന്ന് മുംബൈയും കൊൽക്കത്തയും നേർക്കുനേർ


ഷാരൂഖിന്റെ പേരില് വന് ഓൺലൈൻ തട്ടിപ്പ്..!! രണ്ട് ലക്ഷം പേരില് നിന്നും 500 കോടി രൂപ..!! | 500 Crore ponzi scam in the name of Shahrukh Khan and Nawazuddin Siddiqui - Malayalam Oneindia\n22 min ago ദൂബ് മാരോ... കോണ്‍ഗ്രസിനെ കടന്നാക്രമിച്ച് നരേന്ദ്ര മോദി; പ്രചാരണം അന്തിമഘട്ടത്തിലേക്ക്\n31 min ago തിര‍ഞ്ഞെടുപ്പ് റാലിക്കിടെ ശിവസേന എംപിക്ക് കുത്തേറ്റു: ആക്രമിച്ചത് റാലിയിലെത്തിയ അജ്ഞാതര്!!\n35 min ago അയോധ്യയിൽ രാമക്ഷേത്ര നിർമ്മാണം ഡിസംബർ 6ന് ആരംഭിക്കുമെന്ന് ബിജെപി എംപി, ബാബറി മസ്ജിദ് തകർത്ത ദിനം\nഷാരൂഖിന്റെ പേരില് വന് ഓൺലൈൻ തട്ടിപ്പ്..!! രണ്ട് ലക്ഷം പേരില് നിന്നും 500 കോടി രൂപ..!!\nPublished: June 29 2017, 13:40 [IST]\nദില്ലി: സെലിബ്രിറ്റികളുടെ പേരിലുള്ള തട്ടിപ്പുകള് രാജ്യത്ത് വ്യാപകമാവുകയാണ്. കേരളത്തില് പ്രമുഖ താരങ്ങളുടെ സിനിമയില് അവസരം വാഗ്ദാനം പരസ്യം ചെയ്ത് ലക്ഷങ്ങള് തട്ടുന്ന സംഘത്തെക്കുറിച്ച് അടുത്തിടെ റിപ്പോര്‍ട്ടുകള് വന്നിരുന്നു. ബോളിവുഡില് കളി കോടികളുടേതാണ്. സൂപ്പര് താരം ഷാരൂഖ് ഖാന്റെയും നവാസുദ്ദീന് സിദ്ദിഖിയുടേയും പേരില് ഒരു സ്വകാര്യ കമ്പനി നടത്തിയത് 500 കോടിയുടെ ഓണ്‍ലൈന് തട്ടിപ്പാണ്. വെബ്വര്‍ക്ക് ട്രേഡ് ലിങ്ക്‌സ് ഷാഡോ എന്ന കമ്പനിയാണ് ഷാരൂഖും നവാസുദ്ദീന് സിദ്ദിഖിയും തങ്ങളുടെ ബ്രാന്‍ഡ് അംബാസിഡര്‍മാരാണ് എന്ന് തെറ്റിദ്ധരിപ്പിച്ച് കോടികളുടെ തട്ടിപ്പ് നടത്തിയത്. ഗാസിയാബാദ് ആസ്ഥാനമായിട്ടുള്ള കമ്പനിക്കെതിരെ സിബിഐ കേസ് രജിസ്റ്റര് ചെയ്തിട്ടുണ്ട്.\nനടി ആക്രമിക്കപ്പെട്ട സംഭവം: ദിലീപിന്റെ മൊഴി പുറത്ത്..!! നടിയുമായുള്ള ശത്രുതയുടെ വാസ്തവം ഇതാണ്..!\nതാരങ്ങളുടെ പേരില് ആകൃഷ്ടരായി കമ്പനിയുടെ വലയില് വീണത് രണ്ട് ലക്ഷത്തോളം പേരാണ് എന്ന് പോലീസ് പറയുന്നു. ഉത്തര് പ്രദേശ് പോലീസ് തയ്യാറാക്കിയ കുറ്റപത്രത്തില് ഷാരൂഖിന്റേയോ നവാസുദ്ദീന് സിദ്ദിഖിയുടെയോ പേര് പോലീസ് ചേര്‍ത്തിട്ടില്ല. കമ്പനി ഉടമകളായ അനുരാജ് ജെയിന്, സന്ദേശ് വര്‍മ്മ എന്നിവര്‍ക്കെതിരെയാണ് കേസെടുത്തിരിക്കുന്നത്. സാമ്പത്തിക തട്ടിപ്പ് കേസ്, വഞ്ചനാ കുറ്റം, വിവര സാങ്കേതിക വിദ്യയുടെ ദുരുപയോഗം എന്നിവയാണ് പ്രതികള്‍ക്ക് മേല് ചുമത്തിയിരിക്കുന്ന കുറ്റങ്ങള്. കോടതി നിർദേശത്തെ തുടർന്നാണ് ഉത്തർ പ്രദേശ് പോലീസിൽ നിന്നും കേസ് സിബിഐ ഏറ്റെടുത്തിരിക്കുന്നത്.\nകൂടുതൽ shahrukh khan വാർത്തകൾ\nഷാരൂഖിനെതിരെ സംഘികളുടെ വര്‍ഗീയ പ്രചാരണം... ഫിര് ഭി ദില് ഹെ പാകിസ്താനിയാക്കി സോഷ്യല് മീഡിയ!!\nകടുവകളുടെ കണക്കെടുപ്പിന് ഷാറൂഖ് ഖാന്റെ ഡയലോഗുമായി സര്‍ക്കാര്\nസണ്ണി ലിയോണ് വിമാനാപകടത്തില് പെട്ടപ്പോള് കൊല്ലപ്പെട്ടത് ഷാറൂഖ് ഖാന്!!! ഞെട്ടിച്ച വാര്‍ത്ത\nസ്മൃതി ഇറാനിയുടെ വളര്‍ത്തുമകളും ഷാറൂഖ് ഖാനും തമ്മില് എന്ത്... ആ രഹസ്യം വെളിപ്പെട്ടു\nകരണ് ജോഹറിന്റെ ആദ്യസെക്‌സ് ആരുമായി, എത്ര രൂപയ്ക്ക്? ഷാറൂഖുമായെന്ത്... ഞെട്ടിക്കും വെളിപ്പെടുത്തലുകൾ\nസ്ത്രീകളെ എന്തെങ്കിലും ചെയ്‌തെന്നറിഞ്ഞാല് ഷാറൂഖ് മക്കളുടെ കഴുത്തറുക്കും... ഇത് വാക്കാണ്!!!\nപ്രിയ താരത്തിന് ചെരുപ്പുണ്ടാക്കി; ആരാധകന് പുലിവാല് പിടിച്ചു\nഎനിക്ക് വേദനയുണ്ട്... ഷാരൂഖ് ഖാനും ആമിര് ഖാനും എതിരെ ആഞ്ഞടിച്ച് സുഷമ സ്വരാജ്... എന്താണ് സംഭവം?\nshahrukh khan cbi money uttar pradesh court police bollywood ഷാരൂഖ് ഖാന് സിബിഐ പണം തട്ടിപ്പ് ഉത്തര് പ്രദേശ് കോടതി പോലീസ് ബോളിവുഡ്\n500 Crore ponzi scam in the name of Shahrukh Khan and Nawazuddin Siddiqui.\nStory first published: Thursday, June 29, 2017, 13:40 [IST]


രാജ്യത്തെ ആദിവാസികള്‍ക്കുള്ള ആദ്യ ടെലിമെഡിസിന് സംവിധാനം മലപ്പുറത്ത് വരുന്നു - themediasyndicate\nരാജ്യത്തെ ആദിവാസികള്‍ക്കുള്ള ആദ്യ ടെലിമെഡിസിന് സംവിധാനം മലപ്പുറത്ത് വരുന്നു\nആദിവാസി സമൂഹത്തിന്റെ ചികിത്സ ലക്ഷ്യമിട്ട് രാജ്യത്തെ ആദിവാസികള്‍ക്കുള്ള ആദ്യ ടെലിമെഡിസിന് സംവിധാനം മലപ്പുറം ജില്ലയില് നിലവില് വരുന്നു. 36 ആദിവാസി കോളനികളുള്ള ജില്ലയിലെ ചാലിയാര് പഞ്ചായത്തില് മൂന്ന് മാസത്തിനകം പദ്ധതി യാഥാര്‍ഥ്യമാകും. ഇതുവഴി വിദഗ്ദ ഡോക്ടര്‍മാരുടെ സേവനം ആദിവാസികള്‍ക്ക് ലഭ്യമാകും.\nനിലവില് ആദിവാസികളില് പലതും പ്രാഥമിക ആരോഗ്യകേന്ദ്രങ്ങളെയാണ് ചികിത്സയ്ക്ക് ആശ്രയിക്കുന്നത്. വിദഗ്ദ ആശുപത്രിയിലെയും വിദഗ്ദ ഡോക്ടര്‍മാരുടെയും സേവനം ഇവര്‍ക്ക് ലഭ്യമാകാറില്ല. പ്രാഥമിക ആരോഗ്യ കേന്ദ്രങ്ങളില് ടെലിമെഡിസിന് സംവിധാനം ഉപയോഗിച്ച് വിദഗ്ദ ഡോക്ടര്‍മാരുടെ സേവനം ലഭിക്കുന്ന പദ്ധതിയാണ് നിലവില് വരുന്നത്. ജില്ലാ ആരോഗ്യ വകുപ്പുമായി സഹകരിച്ചാണ് പദ്ധതി നടപ്പിലാക്കുന്നത്. നിലമ്പൂര് ജില്ലാ ആശുപത്രി, മഞ്ചേരി മെഡിക്കല് കോളേജ്, കോഴിക്കോട് നിംസ് ആശുപത്രി എന്നിവിടങ്ങളിലെ ഡോക്ടര്‍മാര് ടെലിമെഡിസിന് സംവിധാനം വഴി രോഗികളെ പരിശോധിക്കും. ആധുനിക സാങ്കേതിക വിദ്യയുടെ സഹായത്തോടെ നടപ്പിലാക്കുന്ന ഈ പദ്ധതി ആദിവാസി സമൂഹത്തിന്റെ ആരോഗ്യം ഉറപ്പുവരുത്തുന്നതില് വന് കുതിപ്പ് നടത്താനാകുമെന്ന് പിവി അബ്ദുള് വഹാബ് എംപി പറഞ്ഞു.\nഎംപി ഫണ്ടില് നിന്നും 30 ലക്ഷം രൂപ ചെലവഴിച്ചാണ് ഫണ്ട് നടപ്പിലാക്കുന്നത്. ആദര്‍ശ് ഗ്രാമംവഴി എംപി ദത്തെടുത്ത ചാലിയാര് പഞ്ചായത്തില് മൂന്ന് മാസത്തിനകം ടെലിമെഡിന് സംവിധാനം പദ്ധതി യാഥാര്‍ഥ്യമാകും. 36 ആദിവാസി കോളനികളാണ് ചാലിയാര് പഞ്ചായത്തിലുള്ളത്. ഇവര്‍ക്ക് മികച്ച വൈദ്യുതി സഹായം ലഭിക്കുക എന്ന ഉദ്ദേശത്തോടുകൂടിയാണ് പദ്ധതി തയ്യാറാക്കിയിരിക്കുന്നത്.\nTags: ടെലിമെഡിസിന് സംവിധാനംരാജ്യത്തെ ആദിവാസികള്‍ക്കുള്ള ആദ്യ ടെലിമെഡിസിന് സംവിധാനം മലപ്പുറത്ത് വരുന്നു\nചികിത്സയിലായിരുന്ന ഒരാള്‍ക്ക് കൂടി നിപ സ്ഥിരീകരിച്ചു\nമാവോവാദി അനുഭാവം പ്രകടിപ്പിക്കുന്നവര്‍ക്ക് എതിരെയും യുഎപിഎ ചുമത്താമെന്ന് കേരളം സുപ്രീംകോടതിയില്\nപുതിയൊരു വ്യാപാര കരാറില് ഒപ്പിട്ടു, അതിന്റെ മഷി ഉണങ്ങും മുന്‍പ് കോവിഡ്; ചൈനക്കെതിരെ വീണ്ടും ട്രംപ്


ആവർത്തനം9: സത്യവേദപുസ്തകം - പഴയ നിയമം.\nആവർത്തനം - അദ്ധ്യായം 9\n7 നീ മരുഭൂമിയിൽവെച്ചു നിന്റെ ദൈവമായ യഹോവയെ കോപിപ്പിച്ചു എന്നു ഓർക്ക; മറന്നുകളയരുതു; മിസ്രയീംദേശത്തുനിന്നു പുറപ്പെട്ട നാൾമുതൽ ഈ സ്ഥലത്തു വന്നതുവരെയും നിങ്ങൾ യഹോവയോടു മത്സരിക്കുന്നവരായിരുന്നു.\n16 ഞാൻ നോക്കിയാറെ നിങ്ങൾ നിങ്ങളുടെ ദൈവമായ യഹോവയോടു പാപംചെയ്തു ഒരു കാളക്കുട്ടിയെ വാർത്തുണ്ടാക്കി യഹോവ നിങ്ങളോടു കല്പിച്ച വഴി വേഗത്തിൽ വിട്ടുമാറിയിരുന്നതു കണ്ടു.\n20 അഹരോനെ നശിപ്പിക്കുമാറു അവന്റെ നേരെയും യഹോവ ഏറ്റവും കോപിച്ചു; എന്നാൽ ഞാൻ അന്നു അഹരോന്നു വേണ്ടിയും അപേക്ഷിച്ചു.\n21 നിങ്ങൾ ഉണ്ടാക്കിയ നിങ്ങളുടെ പാപമായ കാളക്കുട്ടിയെ ഞാൻ എടുത്തു തീയിൽ ഇട്ടു ചുട്ടുനന്നായി അരെച്ചു നേരിയ പൊടിയാക്കി പൊടി പർവ്വതത്തിൽനിന്നു ഇറങ്ങുന്ന തോട്ടിൽ ഇട്ടുകളഞ്ഞു.\n22 തബേരയിലും മസ്സയിലും കിബ്രോത്ത്-ഹത്താവയിലുംവെച്ചു നിങ്ങൾ യഹോവയെ കോപിപ്പിച്ചു.\n23 നിങ്ങൾ ചെന്നു ഞാൻ നിങ്ങൾക്കു തന്നിട്ടുള്ള ദേശം കൈവശമാക്കുവിൻ എന്നു കല്പിച്ചു യഹോവ നിങ്ങളെ കാദേശ്--ബർന്നേയയിൽനിന്നു അയച്ചപ്പോഴും നിങ്ങൾ നിങ്ങളുടെ ദൈവമായ യഹോവയുടെ കല്പനയോടു മറുത്തു; അവനെ വിശ്വസിച്ചില്ല; അവന്റെ വാക്കു അനുസരിച്ചതുമില്ല.\n24 ഞാൻ നിങ്ങളെ അറിഞ്ഞ നാൾമുതൽ നിങ്ങൾ യഹോവയോടു മത്സരികളായിരിക്കുന്നു.\n25 യഹോവ നിങ്ങളെ നശിപ്പിക്കുമെന്നു അരുളിച്ചെയ്തിരുന്നതുകൊണ്ടു ഞാൻ യഹോവയുടെ സന്നിധിയിൽ നാല്പതു രാവും നാല്പതു പകലും വീണുകിടന്നു;\n26 ഞാൻ യഹോവയോടു അപേക്ഷിച്ചുപറഞ്ഞതു: കർത്താവായ യഹോവേ, നിന്റെ മഹത്വംകൊണ്ടു നീ വീണ്ടെടുത്തു ബലമുള്ള കയ്യാൽ മിസ്രയീമിൽനിന്നു കൊണ്ടുവന്ന നിന്റെ ജനത്തെയും നിന്റെ അവകാശത്തെയും നശിപ്പിക്കരുതേ.\n27 അബ്രാഹാം, യിസ്ഹാക്, യാക്കോബ് എന്ന നിന്റെ ദാസന്മാരെ ഓർക്കേണമേ; താൻ അവർക്കു വാഗ്ദത്തം ചെയ്തിരുന്ന ദേശത്തു അവരെ എത്തിപ്പാൻ യഹോവെക്കു കഴിയായ്കകൊണ്ടും അവൻ അവരെ പകെച്ചതുകൊണ്ടും അവരെ കൊണ്ടുപോയി മരുഭൂമിയിൽവെച്ചു കൊന്നുകളഞ്ഞു എന്നു നീ ഞങ്ങളെ വിടുവിച്ചു കൊണ്ടുപോന്ന ദേശക്കാർ പറയാതിരിപ്പാൻ\n28 ഈ ജനത്തിന്റെ ശഠതയും അവരുടെ അകൃത്യവും പാപവും നോക്കരുതേ.\n29 അവർ നിന്റെ മഹാബലംകൊണ്ടും നീട്ടിയ ഭുജംകൊണ്ടും നീ പുറപ്പെടുവിച്ചു കൊണ്ടുവന്ന നിന്റെ ജനവും നിന്റെ അവകാശവും അല്ലോ.


നൂറുമേനി തിളക്കവുമായി സ്‌കൂളുകൾ : Deepika.com Nattu Visesham\nWednesday, August 4, 2021 1:06 AM IST\nവെള്ളരിക്കുണ്ട്: പന്ത്രണ്ടാം ക്ലാസിനൊപ്പം സിബിഎസ്ഇ പത്താം ക്ലാസ് പരീക്ഷയിലും വെള്ളരിക്കുണ്ട് സെന്‍റ് എലിസബത്ത് കോണ്‍വെന്‍റ് സ്‌കൂളിന് നൂറുമേനിയുടെ തിളക്കം. പരീക്ഷയെഴുതിയ 47 വിദ്യാര്‍ഥികളും 80 ശതമാനത്തിനു മുകളില് മാര്‍ക്ക് നേടി. ക്ലാരിസ് ആന്‍റണി (98.6), മരിയ സാജു (98.4), ആന്.ജെ. തോമസ് (97.2), മെറ്റില്‍ഡ വിനോദ് (96.2) എന്നിവര് എല്ലാ വിഷയങ്ങള്‍ക്കും എ വണ് ഗ്രേഡ് നേടി. മികച്ച വിജയം നേടിയ വിദ്യാര്‍ഥികളെ പ്രിന്‍സിപ്പല് സിസ്റ്റര് ജ്യോതി മലേപറമ്പിലും പിടിഎയും അഭിനന്ദിച്ചു.\nക്രൈസ്റ്റ് സിഎംഐ പബ്ലിക് കാഞ്ഞങ്ങാട്\nകാഞ്ഞങ്ങാട്: സിബിഎസ്ഇ പത്താംക്ലാസ് പരീക്ഷയിലും കാഞ്ഞങ്ങാട് ക്രൈസ്റ്റ് സിഎംഐ പബ്ലിക് സ്‌കൂളിന് നൂറുമേനി. ആകെ പരീക്ഷയെഴുതിയ 96 കുട്ടികളില് 21 പേര് 95 ശതമാനത്തിന് മുകളില് മാര്‍ക്ക് നേടി. 20 പേര് എല്ലാ വിഷയങ്ങളിലും എവണ് ഗ്രേഡ് നേടി. 99.2 ശതമാനം മാര്‍ക്ക് നേടിയ ആനന്ദ് ശ്രീധറാണ് ഒന്നാമത്. വിജയികളെ പ്രിന്‍സിപ്പല് ഫാ.ബിനോയ് കെ. ഫ്രാന്‍സിസ്, മാനേജര് ഫാ. അഗസ്റ്റി ജോണ്, അഡ്മിനിസ്‌ട്രേറ്റര് ഫാ. ലിബീഷ് കുര്യാക്കോസ് എന്നിവര് അഭിനന്ദിച്ചു.\nപനത്തടി: സിബിഎസ്ഇ പത്താം ക്ലാസ് പരീക്ഷയില് തുടര്‍ച്ചയായി പതിനഞ്ചാം വര്‍ഷവും നൂറു ശതമാനം വിജയം നേടി ചെറുപനത്തടി സെന്‍റ് മേരീസ് ഇംഗ്ലീഷ് മീഡിയം സ്‌കൂള്. 48 കുട്ടികള് പരീക്ഷയെഴുതിയതില് 44 പേര് ഡിസ്റ്റിംഗ്ഷനും നാലുപേര് ഫസ്റ്റ് ക്ലാസും നേടി. 18 പേര് 90 ശതമാനത്തിന് മുകളില് മാര്‍ക്ക് നേടി.


ചീഫ് ജസ്റ്റിസിനെതിരെ ഇംപീച്ച്‌മെന്റ് നീക്കം; ഒപ്പു ശേഖരണം തുടങ്ങി - themediasyndicate\nന്യൂഡൽഹി: സുപ്രീംകോടതി ചീഫ് ജസ്റ്റിസ് ദീപക് മിശ്രയ്‌ക്കെതിരെ ഇംപീച്ച്‌മെന്റ് നീക്കം. ഇംപീച്ച്‌മെന്റ് നടപടികൾക്കായി എം.പിമാർ ഒപ്പു ശേഖരണം തുടങ്ങി. ചീഫ് ജസ്റ്റിനെ പുറത്താക്കുന്നതുമായി ബന്ധപ്പെട്ട സാധ്യകൾ ആരായാൻ കഴിഞ്ഞയാഴ്ച പ്രതിപക്ഷ പാർട്ടികൾ യോഗം ചേർന്നിരുന്നു. തുടർന്നാണ് ഇതുമായി മുന്നോട്ട് പോവാം എന്ന ധാരണയായത്.\nഎൻ.സി.പി എം.പിമാർ പ്രമേയത്തിൽ ഒപ്പുവെക്കുകയും ചെയ്തിട്ടുണ്ട്. 50 എം.പിമാരെങ്കിലും ഒപ്പിട്ടാൽ മാത്രമേ ഇംപീച്ച്‌മെന്റ് പ്രമേയം പരിഗണിക്കുകയുള്ളു.\nപരമോന്നത കോടതിയുടെ സ്വതന്ത്ര പ്രവർത്തനം മുന്നോട്ട് കൊണ്ടുപോവുന്നതുമായി ബന്ധപ്പെട്ട് ചീഫ് ജസ്റ്റിസിന്റെ ഭാഗത്തു നിന്ന് ഒരു തരത്തിലുള്ള നീക്കവും നടക്കുന്നില്ലെന്നും അതുകൊണ്ടാണ് ഇംപീച്ച്‌മെന്റുമായി മുന്നോട്ട് പോവാൻ തീരുമാനിച്ചതെന്നും പ്രതിപക്ഷ പാർട്ടിയിലെ പ്രമുഖ നേതാക്കളിൽ ഒരാൾ ചൂണ്ടിക്കാട്ടുന്നുണ്ട്.\nനടപടികളുമായി മുന്നോട്ട് പോവുന്നത് ചർച്ച ചെയ്യാൻ അഡ്വ. പ്രശാന്ത് ഭൂഷൺ ചൊവ്വാഴ്ച പശ്ചിമബംഗാൾ മുഖ്യമന്ത്രി മമതാ ബാനർജിയെ സന്ദർശിച്ചതായി ദേശീയ മാധ്യമങ്ങൾ റിപ്പോർട്ട് ചെയ്തു. കോൺഗ്രസ്, ത്രിണമൂൽ കോൺഗ്രസ്, എൻ.സി.പി, സി.പി.എം അടക്കമുള്ള കക്ഷികൾ ഇംപീച്ച്‌മെന്റ് ആശയത്തോട് യോജിച്ചതായാണ് റിപ്പോർട്ടുകൾ.\nTags: ചീഫ് ജസ്റ്റിസിനെതിരെ ഇംപീച്ച്‌മെന്റ് നീക്കം; ഒപ്പു ശേഖരണം തുടങ്ങി\nയുപി ജയിലിൽ തോക്കുമായി കൊലക്കേസ് പ്രതികൾ; കളിമൺ തോക്കെന്ന് സർക്കാർ


സംസ്ഥാനത്തെ ഇ-മാലിന്യം കിലോഗ്രാമിന് അഞ്ചുരൂപ നല്‍കി ക്ലീന് കേരള കമ്പനി ശേഖരിക്കും - ഇ വാർത്ത | evartha\nസംസ്ഥാനത്തെ ഇ-മാലിന്യം കിലോഗ്രാമിന് അഞ്ചുരൂപ നല്‍കി ക്ലീന് കേരള കമ്പനി ശേഖരിക്കും\nweb editor 30 October 2014\nതിരുവനന്തപുരം: സംസ്ഥാനത്തെ സര്‍ക്കാര് സ്ഥാപനങ്ങളിലും വീടുകളിലും പൊതു, സ്വകാര്യ സ്ഥാപനങ്ങളിലുമുള്ള ഉപയോഗശൂന്യമായ ഇ-മാലിന്യം (ഇലക്ട്രോണിക് ഉപകരണങ്ങള്) കിലോഗ്രാമിന് അഞ്ചുരൂപ നല്‍കി ക്ലീന് കേരള കമ്പനി ശേഖരിക്കും. ഇവ ശാസ്ത്രീയമായി സംസ്‌കരിക്കുന്നതിന് ഈ മേഖലയില് പ്രാവീണ്യമുള്ള കമ്പനിയുമായി ധാരണയിലെത്തിയതായും നവംബര് 4ന് പദ്ധതി തുടങ്ങുമെന്നും മന്ത്രി മഞ്ഞളാംകുഴി അലി അറിയിച്ചു.\nസംസ്ഥാനത്തുനിന്ന് ശേഖരിക്കുന്ന മാലിന്യങ്ങള് ഹൈദരാബാദില് റീസൈക്ലിങ് യൂണിറ്റുള്ള പാലക്കാട് എര്‍ത്ത് സെന്‍സ് റീസൈക്കിള് പ്രൈവറ്റ് ലിമിറ്റഡ് എന്ന കമ്പനിക്ക് കൈമാറും. ഇതിനായുളള ധാരണാപത്രത്തില് ക്ലീന് കേരള കമ്പനി എം.ഡി. കബീര് ബി. ഹാറൂണും എര്‍ത്ത് സെന്‍സ് റീസൈക്കിള് ലിമിറ്റഡ് സി.ഇ.ഒ. ജോണ് റോബര്‍ട്ടും ഒപ്പുവെച്ചിട്ടുണ്ട്.\nവീടുകളില്‍നിന്നുള്ള മാലിന്യം ശേഖരിക്കാന് മൂന്നുമാസത്തില് ഒരിക്കല് ഓരോ തദ്ദേശ സ്ഥാപനത്തിലെയും വിവിധ കേന്ദ്രങ്ങളില് കമ്പനിയുടെ വാഹനമെത്തും. എന്‍ജിനിയറിങ് കോളേജ്, മറ്റ് വിദ്യാഭ്യാസസ്ഥാപനങ്ങള് എന്നിവിടങ്ങളില് ആറുമാസത്തിലൊരിക്കല് ആവശ്യമെങ്കില് വാഹനം എത്തിക്കാന് സൗകര്യമുണ്ടാക്കും. ഇതിനായി മൊബൈല് ഇ-മാലിന്യ ശേഖരണ വാഹനം സജ്ജമാക്കും. സര്‍ക്കാര് പദ്ധതിയുടെ ഭാഗമായി സമ്പൂര്‍ണമായി ഇ-മാലിന്യം ശേഖരിക്കുന്ന ഇന്ത്യയിലെ ആദ്യത്തെ സംസ്ഥാനമാണ് കേരളം. സര്‍ക്കാര് ഓഫീസുകളുടെ ഇ-മാലിന്യം ക്ലീന് കേരള കമ്പനിക്ക് കൈമാറാന് സര്‍ക്കാര് ഉത്തരവായിട്ടുണ്ട്.\nഉപയോഗശൂന്യമായ റേഡിയോ, ടേപ്പ് റെക്കോര്‍ഡര്, വാഷിങ് മെഷീന്, റഫ്രിജറേറ്റര്, ഗ്രെയ്ന്റര്, മിക്‌സി, ഇസ്തിരിപ്പെട്ടി, കമ്പ്യൂട്ടര്, ലാപ്‌ടോപ്പ്, ടി.വി, ഫോട്ടോ കോപ്പിയര്, സ്‌കാനര് തുടങ്ങിയ ഇലക്ട്രോണിക്‌സ് ഉപകരണങ്ങളെല്ലാം ഇ-മാലിന്യത്തില് ഉള്‍പ്പെടും. സി.എഫ്.എല്. ഉള്‍െപ്പടെയുള്ള ബള്‍ബുകള്, മറ്റ് പ്രകാശിക്കുന്ന ഉത്പന്നങ്ങള്, സി.ഡി തുടങ്ങിയവ ഇ-മാലിന്യത്തിനൊപ്പം കൊണ്ടുവന്നാല് ക്ലീന് കേരള കമ്പനി സൗജന്യമായി ശേഖരിക്കും.\nനഗരസഭാ പരിധിയിലുള്ള മാലിന്യങ്ങള് നഗരസഭകളിലെ ഒരു കേന്ദ്രത്തിലോ കോര്‍പ്പറേഷനുകളില് ആവശ്യമെങ്കില് ഒന്നില് കൂടുതല് കേന്ദ്രങ്ങളിലോ സൂക്ഷിക്കാം. കൂടാതെകുടുംബശ്രീ ഉള്‍പ്പെടെയുള്ള ഏജന്‍സികളെയും ശേഖരണത്തിനായി നഗരസഭകള്‍ക്ക് ഉപയോഗപ്പെടുത്താം. എന്നിട്ട് ക്ലീന്‍കേരള കമ്പനിയെ അറിയിക്കണം.\nസര്‍ക്കാര് ഓഫീസുകളിലും പൊതുമേഖലാ സ്ഥാപനങ്ങളിലും ഇ-മാലിന്യം കുമിഞ്ഞുകൂടിയിരിക്കുന്നതായി ശ്രദ്ധയില്‍പ്പെട്ടതിനെ തുടര്‍ന്നാണ് ഇത് ശേഖരിക്കാന് പദ്ധതി തയ്യാറാക്കിയത്. ഒക്ടോബര് രണ്ടുമുതല് സംസ്ഥാനത്തെ നഗരസഭകളില്‍നിന്ന് പ്ലാസ്റ്റിക് ശേഖരിച്ചുവരികയാണ്.


by ParthaN on Tue Oct 25, 2016 1:48 pm\nരവീന്ദര് കൗശിക്ക് എന്ന നബി അഹമ്മദ് ഷാക്കിര്: പാക് സൈന്യത്തില് മേജറായി മാറിയ ഇന്ത്യന് ചാരന്.\nഒരു സിനിമ, ഒരു പുസ്തം. ഇവയില്ലായിരുന്നെങ്കില്, ആരുമറിയാതെ പോവുമായിരുന്നു ആ മഹാത്യാഗം. പാക് സൈന്യത്തില് നുഴഞ്ഞു കയറി ഉന്നത പദവിയില് എത്തി അതീവരഹസ്യമായ വിവരങ്ങള് ഇന്ത്യയ്ക്ക് കൈമാറിയ 'ബ്ലാക്ക് ടൈഗര്' എന്ന് വിളിപ്പേരുണ്ടായിരുന്ന ഒരു ഇന്ത്യന് ചാരന്റെ ത്രസിപ്പിക്കുന്ന കഥ. പിടിക്കപ്പെട്ട ശേഷം നീണ്ട വര്‍ഷങ്ങള് കൊടും പീഡനങ്ങള് അനുഭവിച്ച ശേഷം മരണത്തിലേക്ക് രക്ഷപ്പെട്ട രവീന്ദര് കൗശിക്ക് എന്ന യാഥാര്‍ത്ഥ ഇന്ത്യന് പോരാളിയുടെ കഥ പുറത്തറിഞ്ഞത് ഒരു സിനിമയിലൂടെയും ഒരു പുസ്തകത്തിലൂടെയുമായിരുന്നു. സല്‍മാന് ഖാന് നായകനായ എക് താ ടൈഗര് എന്ന സിനിമ. ഇന്ത്യന് ചാര സംഘടനയായ റോയുടെ മുന് ജോയിന്റ് ഡയരക്ടര് മലോയ് കൃഷ്ണ ധര് എഴുതിയ മിഷന് റ്റു പാക്കിസ്താന്: ഏന് ഇന്റലിജന്‍സ് ഏജന്റ് എന്ന പുസ്തകം. ആ പുസ്തകം പറഞ്ഞത് രവീന്ദര് കൗശിക്കിന്റെ കഥ ആയിരുന്നുവെങ്കിലും ആ പേര് അതില് വെളിപ്പെടുത്തിയിരുന്നില്ല. വെറുമൊരു സിനിമാക്കഥയാക്കി ആ ജീവിതത്തെ വില കുറച്ചെങ്കിലും സിനിമ വന്നതോടെയാണ് കൗശിക്കിന്റെ പേര് പുറത്തറിഞ്ഞത്. സത്യത്തില്, സിനിമയില് ആ പേര് ഉപയോഗിച്ചില്ലെങ്കിലും സിനിമക്കാധാരമായ ജീവിതം എന്ന നിലയില് ചില മാധ്യമങ്ങള് ആ ജീവിതം പകര്‍ത്തി പുറത്തുവിടുകയായിരുന്നു. സിനിമയെ തോല്‍പ്പിക്കുന്ന അസാധാരണമായ ആ ജീവിതത്തെ അടുത്തറിയുമ്പോള് ഇപ്പോഴും നമ്മള് അന്തം വിടും.\nഒരു ദിവസം, ഒരു ജോലി കിട്ടുന്നു\nരാജസ്ഥാനിലെ ശ്രീഗംഗാ നഗറില് സാധാരണ കുടുംബത്തില് ജനനം. പഠന കാലയളവില് തന്നെ നാടക രംഗത്ത് ശ്രദ്ധേയനായി. മികച്ച അഭിനേതാവായിരുന്നു രവീന്ദര് കൗശിക്ക്. ലക്‌നോയില് നടന്ന ദേശീയ നാടക മല്‍സരത്തിനിടെയാണ് കൗശിക്കിനെ റോ കണ്ടെത്തിയത്. തികഞ്ഞ ദേശസ്‌നേഹി ആയിരുന്ന കൗശിക്ക് രാജ്യത്തിനു വേണ്ടി അത്യന്തം അപകടകരമായ ആ ദൗത്യം ഏറ്റെടുക്കാന് തയ്യാറാവുകയായിരുന്നു.\nജോലി ഇതായിരുന്നു: ഇസ്‌ലാം മതത്തിലേക്ക് പരിവര്‍ത്തനം ചെയ്ത് പാക്കിസ്താനില് പോവുക. അവിടെ പഠിക്കുക. അവിടെ നിന്ന് വിവാഹം കഴിക്കുക. പാക് സൈന്യത്തില് ജോലി നേടുക. അവിടെ നിന്നുള്ള വിവരങ്ങള് ഇന്ത്യയ്ക്ക് എത്തിക്കുക.\n23ാം വയസ്സില് കൗശിക്ക് ആ ദൗത്യം സ്വീകരിച്ചു. യാത്രക്ക് മുന്നോടിയായി ദില്ലിയില് രണ്ട് വര്‍ഷം കഠിനമായ പരിശീലനം. പിന്നീട് മതം മാറ്റം. നബി അഹമ്മദ് ഷാക്കിര് എന്ന പേര് സ്വീകരിച്ചു, സുന്നത്ത് ചെയ്തു. ഉര്‍ദു പഠിച്ചു. മതപഠനവും നടത്തി. പാക്കിസ്താന്റെ ഭൂ പ്രകൃതിയെയും സംസ്‌കാരത്തെയും കുറിച്ച് ആഴത്തില് പഠിച്ചു. പിന്നീട്, 1975ല് പാക്കിസ്താനിലേക്ക് പോയി. വൈകാതെ കൗശിക്ക് കറാച്ചി സര്‍വകലാശാലയില് നിയമ ബിരുദത്തിന് ചേര്‍ന്നു. മികച്ച നിലയില് കോഴ്‌സ് പൂര്‍ത്തിയാക്കിയ ശേഷം പാക് സൈന്യത്തില് കമീഷന്‍ഡ് ഓഫീസറായി ചേര്‍ന്നു. അതിവേഗം സൈന്യത്തില് ശ്രദ്ധേയനായ കൗശിക്കിന് മേജര് പദവി ലഭിച്ചു. അതിനിടെ, പാക് കുടുംബത്തില്‍നിന്ന് വിവാഹം കഴിച്ചു. അപ്പോഴും മുറ തെറ്റാതെ സ്വന്തം വീട്ടിലേക്ക് കത്തുകള് അയച്ചു.\nഇന്ത്യയ്ക്ക് ലഭിച്ച ആ വിവരങ്ങള്\n1979 മുതല് 1983 വരെ സൈന്യത്തില് പ്രവര്‍ത്തിച്ച കൗശിക്ക് അതീവ നിര്‍ണായകമായ വിവരങ്ങളാണ് ഇന്ത്യയ്ക്ക് കൈമാറിയിരുന്നത്. ഇന്ത്യന് സൈന മുന്നേറ്റത്തിന് ഏറ്റവും സഹായകരമായ അനേകം വിവരങ്ങള് അതിലുള്‍പ്പെടുന്നു. പാക് സൈന്യത്തിന്റെ തന്ത്രങ്ങള് മുന് കൂട്ടി അറിഞ്ഞത് ഇന്ത്യയ്ക്ക് മുന്‍കൈ ലഭിക്കാന് സഹായകമായി. രാജസ്ഥാന് വഴി ഇന്ത്യയിലേക്ക് നുഴഞ്ഞു കയറാന് പാക് സൈന്യം നടത്തിയ ശ്രമങ്ങളെല്ലാം ഇന്ത്യ പരാജയപ്പെടുത്തിയത് കൗശിക്ക് നല്‍കിയ വിവരങ്ങള് വഴിയായിരുന്നു. ശത്രുപാളയത്തില് കടന്നു കയറി അതീവ രഹസ്യ വിവരങ്ങള് കൈമാറുന്ന ആ ചങ്കൂറ്റം ഏവരെയും അമ്പരപ്പിക്കുന്നതായിരുന്നു. അന്നത്തെ ഇന്ത്യന് പ്രധാനമന്ത്രി കൗശിക്കിന് നല്‍കിയ പേര് അതിന് തെളിവായിരുന്നു: ബ്ലാക്ക് ടൈഗര്.\nകൊടും പീഡനങ്ങളുടെ കാലം\nഎല്ലാം തകര്‍ന്നത് 1983ലായിരുന്നു. കൗശിക്കുമായുള്ള ബന്ധങ്ങള് കൂടുതല് ശക്തമാക്കുന്നതിന് ഇന്ത്യ ഒരു ചാരനെ കൂടി പാക്കിസ്താനിലേക്ക് അയച്ചു. ഇനായത്ത് മസിഹ എന്നായിരുന്നു അയാളുടെ പേര്. ഇനായത്ത് പാക് ചാരന്‍മാരുടെ വലയില് കുടുങ്ങി. കൗശിക്കിന്റെ യഥാര്‍ത്ഥ മുഖം പാക് സൈന്യം അറിഞ്ഞു. വൈകിയില്ല, അവര് കൗശിക്കിനെ പിടികൂടി. രണ്ട് വര്‍ഷത്തോളം സിലിക്കോട്ടിലെ രഹസ്യ താവളത്തില് അദ്ദേഹത്തെ അവര് കഠിനമായി ചോദ്യം ചെയ്തു. ഒരു വിവരവും കിട്ടാതായപ്പോള് കൊടും പീഡനങ്ങള്‍ക്ക് ഇരയാക്കി. കൗശിക്കിന്റെ പുരികങ്ങള് പാക് സൈന്യം മുറിച്ചെടുത്തു. ഉറങ്ങാതിരിക്കാനായിരുന്നു ഇത്. രഹസ്യ ഭാഗങ്ങളില് മുറിവേല്‍പ്പിച്ചു. കാതുകളില് ഇരുമ്പു ദണ്ഡ് ചൂടാക്കി കുത്തിയിറക്കി. 16 വര്‍ഷം സിലിക്കോട്ട്, കോട് ലാക്പത്, മയാന് വാലി എന്നിങ്ങനെ പല ജയിലുകളില് മാറി മാറി താമസിപ്പിച്ചു. കഠിനമായ പീഡനങ്ങള്‍ക്കിടെ, കൗശിക്കിന് ആസ്തമയും ക്ഷയരോഗവും പിടിപെട്ടു. 18 വര്‍ഷത്തെ പീഡനങ്ങള്‍ക്കു ശേഷം അദ്ദേഹത്തെ മരണം രക്ഷിച്ചു.\nഇന്ത്യ കൗശിക്കിനോട് ചെയ്തത്\nകൗശിക്ക് ആരാണെന്ന് വെളിപ്പെടുത്താന് ഇന്ത്യ ഒരിക്കലും തയ്യാറായില്ല. എങ്കിലും, അദ്ദേഹത്തിന്റെ കുടുംബത്തിന് മാസം 500 രൂപ പ്രതിമാസ പെന്‍ഷന് അനുവദിച്ചു. പിന്നീടിത് 2006ല് അമ്മ അമലാദേവി മരിക്കുന്നത് വരെ രണ്ടായിരമാക്കി വര്‍ദ്ധിപ്പിച്ചു. ഇതല്ലാതെ, ഇന്ത്യയ്ക്കു വേണ്ടി ജീവന് നല്‍കിയ ആ പോരാളിക്കു വേണ്ടി മറ്റൊന്നും ചെയ്യാന് മാറി മാറി വന്ന സര്‍ക്കാറുകള് തയ്യാറായില്ല. ചാരവൃത്തി സമ്മതിക്കുന്നതിലുള്ള നിയമപ്രശ്‌നങ്ങളായിരുന്നു പ്രധാന കാരണം.\nജയിലിലുള്ളപ്പോഴും അദ്ദേഹം കുടുംബത്തിന് സ്വന്തം അവസ്ഥകള് വിവരിച്ച് കത്തുകള് എഴുതിയിരുന്നു. അങ്ങിനെയൊരു കത്തില് അദ്ദേഹം എഴുതി-അമേരിക്കക്കാരനായിരുന്നു ഞാനെങ്കില്, മൂന്നാം ദിവസം ജയിലില്‍നിന്ന് മോചിതനായേനെ. ഞാന് ഇന്ത്യക്കാരനായിപ്പോയി.


പേരിടലിനെ ചൊല്ലി ചർച്ച | COVID-19 | Manorama News\nപേരിടലിനെ ചൊല്ലി ചർച്ച; ലോകാരോഗ്യ സംഘടന ചൈനയെ പേടിക്കുന്നെന്ന് വിമർശകർ\nന്യൂഡൽഹി ∙ പുതിയ ‘ഒമിക്രോൺ’ വൈറസ് വകഭേദത്തിനു ലോകാരോഗ്യ സംഘടന പേരിടും മുൻപേ ഇന്റർനെറ്റ് ലോകം വിളിച്ചതു ‘നു’ എന്നായിരുന്നു. മുൻ വകഭേദങ്ങൾക്കു ഗ്രീക്ക് അക്ഷരമാലയിലെ പേരുകൾ നൽകിയതായിരുന്നു ഗ്രീക്കിലെ ഈ 13–ാം നമ്പർ അക്ഷരമായ ‘നു’ തിരഞ്ഞെടുക്കാൻ കാരണം. എന്നാൽ, ലോകാരോഗ്യസംഘടന ‘നു(Nu)’വും തൊട്ടടുത്ത ‘ക്സൈയും(Xi)’ ഒഴിവാക്കി ഒമിക്രോണിലേക്ക് എത്തിയതിന് പുതിയ വ്യാഖ്യാനങ്ങൾ പിന്നാലെയെത്തി.\nഇംഗ്ലിഷിൽ ‘പുതിയത്’ (ന്യൂ) എന്നതിനോടുള്ള സാദൃശ്യമാണ് ‘നു’വിനെ ഒഴിവാക്കാൻ കാരണമെന്നായിരുന്നു പ്രധാന വാദം. കൊറോണയെ ‘നോവൽ’ അഥവാ ‘ന്യു കൊറോണ വൈറസ്’ എന്നാണ് വിശേഷിപ്പിക്കാറ്. ചൈനീസ് പ്രസിഡന്റ് ഷി ചിൻപിങ്ങ് എന്നെഴുതുമ്പോൾ Xi ഉണ്ടെന്നതാണ് ‘ക്സൈ’ ഒഴിവാക്കാൻ കാരണമെന്നും വാദങ്ങളുയർന്നു. നേരത്തെ കൊറോണയെ ചൈനീസ് വൈറസ് എന്നു ഡോണൾഡ് ട്രംപ് വിളിച്ചതു വിവാദം സൃഷ്ടിച്ചിരുന്നു. രാജ്യം, സ്ഥലം എന്നിവയുമായി ബന്ധപ്പെടുത്തി വൈറസുകൾക്കു വിളിപ്പേരുണ്ടാകുന്നത് ഒഴിവാക്കാനാണ് ഗ്രീക്ക് നാമകരണമെന്നു ലോകാരോഗ്യ സംഘടന നേരത്തെ വ്യക്തമാക്കിയിട്ടുണ്ട്. ഗ്രീക്ക് അക്ഷരമാലയിൽ ‘നു’വിനു മുൻപുള്ള രണ്ട് അക്ഷരങ്ങളും നേരത്തേ ഒഴിവാക്കിയിട്ടുണ്ട്. ഗവേഷണ കാര്യങ്ങളിൽ ശാസ്ത്രീയ നാമങ്ങൾ തന്നെ തുടരും.\nഇന്ത്യയിൽ രണ്ടാം തരംഗത്തിനു കാരണമാകും മുൻപു തന്നെ ഡെൽറ്റ വകഭേദത്തെ വേരിയന്റ് ഓഫ് കൺസേൺ (വിഒസി) ആയി പ്രഖ്യാപിച്ചിരുന്നു. ആശങ്ക നൽകുന്നത് എന്ന അർഥത്തിലായിരുന്നു ഇത്. സമാനമാണ് ഒമിക്രോണിന്റെ കാര്യവും. തീവ്രവ്യാപന ശേഷി ഒമിക്രോണിനുണ്ടെന്നാണു ലഭ്യമായ വിവരങ്ങൾ. ഇതിന്റെ അടിസ്ഥാനത്തിലാണ് സമയം പാഴാക്കാതെ വിഒസിയായി പ്രഖ്യാപിച്ചത്. അതിനർഥം സാന്നിധ്യമുള്ള രാജ്യങ്ങളും ബന്ധപ്പെടുന്ന രാജ്യങ്ങളും കരുതലെടുക്കണം എന്നാണ്.\nകരുതലെടുക്കേണ്ടത്, ശ്രദ്ധിക്കേണ്ടത് എന്നു തോന്നിയാൽ, സാധാരണ വേരിയന്റ് ഓഫ് ഇന്ററസ്റ്റ് (VOI) എന്നു വിളിക്കും. ഒരുപടി കടന്ന് ആഗോളതലത്തിൽ ആശങ്ക നൽകുന്നതാണ് വിഒസി. കൂടുതൽ അപകടകാരിയാണെന്നു തെളിഞ്ഞാൽ പരിണതഫലം കൂടിയത് എന്ന അർഥത്തിൽ വേരിയന്റ് ഓഫ് ഹൈ കോൺസിക്വൻസ് (വിഒഎച്ച്സി) എന്ന വിഭാഗത്തിലാക്കും.\nContent Highlights: COVID-19, World Health Organization


ഷാംപൂവും നെയില്‍പോളിഷും കൈയ്യെത്തുന്നിടത്ത് വേണ്ട; സൗന്ദര്യവര്‍ദ്ധക വസ്തുക്കള് കുട്ടികളുടെ ജീവന്ഭീഷണി | Malayalam UK\nഷാംപൂവും നെയില്‍പോളിഷും കൈയ്യെത്തുന്നിടത്ത് വേണ്ട; സൗന്ദര്യവര്‍ദ്ധക വസ്തുക്കള് കുട്ടികളുടെ ജീവന്ഭീഷണി\nAugust 06 04:48 2019 by News Desk 6\tPrint This Article\nഷാംപൂ, ലോഷന്, നെയില്‍പോളിഷ് മുതലായ സൗന്ദര്യവര്‍ദ്ധക ഉത്പന്നങ്ങള് കരുതലോടെ ഉപയോഗിക്കണമെന്ന മുന്നറിയിപ്പുമായി ഗവേഷകര്. ഇത്തരം ഉത്പന്നങ്ങളിലെ വിഷാംശവും അവമൂലമുണ്ടാകുന്ന പൊള്ളലും കുട്ടികളുടെ ജീവന് ഭീഷണിയാണെന്ന് ഗവേഷകര് പറയുന്നു.\n2012നും 2016നും ഇടയില് അമേരിക്കയില് മാത്രം അഞ്ച് വയസ്സില് താഴെയുള്ള 64,600 കുട്ടികള് സൗന്ദര്യവര്‍ദ്ധക ഉത്പന്നങ്ങള് മൂലമുണ്ടായ അപകടത്തിന് ചികിത്സ തേടിയിട്ടുണ്ടെന്ന് ഗവേഷകര് ചൂണ്ടിക്കാട്ടി. ഈ പ്രായത്തിലുള്ള കുട്ടികള്‍ക്ക് വായിക്കാന് അറിയില്ല എന്നതുകൊണ്ടുതന്നെ പലപ്പോഴും നിറവും കുപ്പിയുടെ ആകൃതിയുമൊക്കെയാണ് ഇവരെ ആകര്‍ഷിക്കുക. അതുകൊണ്ടുതന്നെ അവ തുറക്കാന് കുട്ടികള് ശ്രമിക്കുകയും ചെയ്യും. ഇങ്ങനെയുണ്ടാകുമ്പോഴാണ് ഗുരുതരമായ അപകടങ്ങള് സംഭവിക്കുന്നത്.\nഇത്തരം ഉത്പന്നങ്ങള് ഭക്ഷ്യവസ്തുവാണെന്ന് കരുതി വായിലൊഴിക്കുമ്പോഴാണ് കൂടുതല് അപകടങ്ങള് റിപ്പോര്‍ട്ട് ചെയ്യപ്പെടുന്നതെന്ന്. കുട്ടികളുടെ തൊലിപ്പുറത്തും കണ്ണിലും ഇവമൂലമുണ്ടാകുന്ന പരിക്കുകളും നിരവധിയാണ്. നഖങ്ങള് മിനുക്കാന് ഉപയോഗിക്കുന്ന ഉത്പന്നങ്ങളാണ് ഈ വിഭാഗത്തില് ഏറ്റവും അപകടം നിറഞ്ഞതെന്ന് ഗവേഷകര് പറയുന്നു. ഹെയര് കെയര്, സ്‌കിന് കെയര് ഉത്പന്നങ്ങളും ഹാനീകരമായവയാണ്\nക്ലാസ്മുറിയിലെ വൈ-ഫൈ റേഡിയേഷന് വിദ്യാര്‍ത്ഥിനിക്ക് 40ഓളം രോഗങ്ങള് പിടിപെടാന് കാരണമായെന്ന് മാതാപിതാക്കള്; പഠനരീതി ഹോം സ്‌കൂളിംഗിലേക്ക് മാറി


ഇന്ത്യ ഹിന്ദുക്കളുടെ രാജ്യം; ഇന്ത്യയില് ജീവിക്കുന്നവരെല്ലാം ഹിന്ദുക്കളാണെന്ന് മോഹന് ഭഗവത്,anybody living in india is hindu rss chief mohan bhagwatkeralaonlinenews.com | Malayalam news, kerala news, onlinenews,\nTuesday October 23rd, 2018 - 3:23:pm\nഇന്ത്യ ഹിന്ദുക്കളുടെ രാജ്യം; ഇന്ത്യയില് ജീവിക്കുന്നവരെല്ലാം ഹിന്ദു...\nഇന്ത്യ ഹിന്ദുക്കളുടെ രാജ്യം; ഇന്ത്യയില് ജീവിക്കുന്നവരെല്ലാം ഹിന്ദുക്കളാണെന്ന് മോഹന് ഭഗവത്\nPublished: Monday 18 December 2017 07:17:41 AM\nഅഗര്‍ത്തല: ഇന്ത്യയില് ജീവിക്കുന്നവരെല്ലാം ഹിന്ദുക്കളാണെന്ന് ആര്.എസ്.എസ് മേധാവി മോഹന് ഭഗവത്. ഇന്ത്യ ഹിന്ദുക്കളുടെ രാജ്യമാണ്. ലോകമെങ്ങും പീഡനങ്ങള് അനുഭവിച്ച ഹിന്ദുക്കള് പ്രാണരക്ഷാര്‍ത്ഥം അഭയം തേടിയെത്തിയ സ്ഥലമാണ് ഇന്ത്യയെന്നും അദ്ദേഹം പറഞ്ഞു.\nഎല്ലാവരെയും ഒരുമിപ്പിക്കുകയാണ് ഹിന്ദുത്വ എന്ന പദത്തിനര്‍ത്ഥമെന്നും അദ്ദേഹം പറഞ്ഞു. സത്യത്തില് വിശ്വാസിക്കുന്നവരാണ് ഹിന്ദുക്കള്. എന്നാല് ലോകം വിശ്വാസിക്കുന്നത് സംഘടിത ശക്തിയിലാണ്. സംഘടിച്ചാല് ശക്തരാകുമെന്നത് പ്രകൃതി നിയമമാണെന്നും അദ്ദേഹം\nയുഎസ് ഗ്രാന്റ്പ്രിക്‌സില് റൈക്കോണന് കിരീടം; ഹാമില്‍റ്റണ് മൂന്നാമത്, ലോകക്കിരീടത്തിന് കാത്തിരിക്കണം\nജ്യോതികയുടെയും മക്കളുടെയും പേര് കൈയ്യിലെഴുതി സൂര്യ! ഫാമിലിമാന് നിറഞ്ഞ കൈയ്യടി! കാണൂ!\nRead more topics: anybody, living, india, hindu, rss, chief, mohan bhagwat\nanybody living in india is hindu rss chief mohan bhagwat\nവിന്‍ഡീസിനെതിരെ ഇന്ത്യയ്ക്ക് പത്ത് വിക്കറ്റ് ജയം; 2-0ന് പരമ്പര സ്വന്തമാക്കി\nശ്രീലങ്കയെ തകര്‍ത്ത് അണ്ടര് 19 ഏഷ്യാ കപ്പ് ഇന്ത്യയ്ക്ക്\nരാജ്‌കോട്ടില് വിന്റീസിനെ എറിഞ്ഞിട്ട് ഇന്ത്യ; ഇന്നിങ്‌സിനും 272 റണ്‍സിന് വിജയം\nപേടിഎം സ്ഥാപകൻ വിജയ് ശേഖര് ശര്‍മയെ ബ്ലാക് മെയില് ചെയ്ത് 20 കോടി അപഹരിക്കാൻ ശ്രമം; ജീവനക്കാരി അറസ്റ്റില്\nകേരളത്തെ ആക്ഷേപിച്ചു ; അര്‍ണബ് ഗോസ്വാമിയ്‌ക്കെതിരെ കണ്ണൂരില് കേസ്\nവാജ്‌പേയിയുടെ അനന്തരവളെ മുഖ്യമന്ത്രിയ്‌ക്കെതിരെ മത്സരിപ്പിക്കാന് കോണ്‍ഗ്രസ്\nരാജ്യത്തെ ഞെട്ടിച്ച് വീണ്ടും നിര്‍ഭയ മോഡല് പീഡനം; യുവതിയെ ക്രൂരമായി ബലാല്‍സംഗം ചെയ്ത് സ്വകാര്യഭാഗത്ത് ഇരുമ്പ് ദണ്ഡ് കുത്തിയിറക്കി\nമോദിയുടെ കീഴില് സിബിഐ രാഷ്ട്രീയ പകവീട്ടലിനുളള ആയുധമാവുന്നു: രാഹുല് ഗാന്ധി\nസ്ത്രീധനം നല്‍കാത്തതിന്റെ പേരില് വിവാഹത്തില് നിന്ന് തന്റെ തല പകുതി മൊട്ടയടിച്ചു\nഫേസ്ബുക്ക് സൗഹൃദം പ്രണയമായി ; ഭര്‍ത്താവിനെ കൊല്ലാന് ഭര്യ പറഞ്ഞതോടെ കൃത്യം നടപ്പിലാക്കി കാമുകനായ ജവാന്\nശബരിമല സ്ത്രീ പ്രേവേശനം : സുപ്രീംകോടതി ഹർജികൾ പരിഗണിക്കുന്നതിൽ തീരുമാനം നാളെ\nലോക്‌സഭാ തിരഞ്ഞെടുപ്പ് ; രാഹുല്‍ഗാന്ധിയെ പ്രധാനമന്ത്രി സ്ഥാനാര്‍ത്ഥിയായി ഉയര്‍ത്തിക്കാട്ടില്ലെന്ന് ചിദംബരം\nകാശ്മീരിലും നക്‌സല്‍ബാധിത പ്രദേശങ്ങളിലും പോലീസ് സേനകളുടെ പങ്ക് വിലമതിക്കാനാവില്ല: പ്രസംഗത്തിനിടെ വികാരധീനനായി വിതുമ്പുന്ന മോദി; വീഡിയോയ്ക്ക് ട്രോളുകളുടെ പ്രവാഹം


ഹജ്ജിന്റെ മുഖ്യഘടകമാണ് അറഫയിലെ നിര്‍ത്തം. ദുല്‍ഹജ്ജ് ഒമ്പത് അഥവാ അറഫദിനം പ്രഭാതമായാല് അറഫയില് നില്‍ക്കാനുള്ള സുന്നത്തായ കുളിയുടെ സമയമായി. മിനയില് വെച്ചു തന്നെ കുളിക്കലാണ് ഇക്കാലത്ത് പ്രായോഗികം. രാവിലെ ഏഴുമണിയോടെ മുത്വവ്വിഫുമാരുടെ നമ്പറുകള് പതിച്ച ബസ്സുകളില് അറഫയിലേക്ക് ഹാജിമാരെ കയറ്റിക്കൊണ്ട് പോകല് തുടങ്ങുന്നു. ഹജ്ജിന്റെ എല്ലാ കര്‍മ്മങ്ങളും നടന്നു നിര്‍വഹിക്കുന്നതാണ് ഉത്തമം. പക്ഷേ,ദുര്‍ബലരോ സ്ത്രീകളോ കൂടെയുള്ളവര്‍ക്ക് അതിനു കഴിയില്ല. സ്ഥലപരിചയവും ആരോഗ്യവുമുള്ള യുവാക്കള്‍ക്ക് അറഫയിലേക്ക് നടന്നു നീങ്ങാം.\nസൂര്യോദയത്തിനുശേഷം മിനായുടെ വടക്കുവശമുള്ള ജബലുസബീര് എന്ന മലയില് വെയില് തട്ടിയാല് അറഫായിലേക്ക് പുറപ്പെടുന്ന യഥാര്‍ഥ സമയമാണ്. മഹാനായ റസൂല്(സ്വ) അറഫയിലേക്ക് പോയ വഴിയായ ത്വരീഖുളുബ്ബ് എന്ന റോഡിലൂടെ പോകല് സുന്നത്താണ്. മശ്അറുല് ഹറാം എന്ന പള്ളിയുടെയും രാജകൊട്ടാരങ്ങള് ദൃശ്യമാകുന്ന കുസഅ് മലയുടെയും തെക്കുവശത്തുകൂടിയുള്ള റോഡാണിത്.\nഅറഫ അതിര്‍ത്തി ബോര്‍ഡുകള് സ്ഥാപിച്ച സ്ഥലസമീപത്തുള്ള മസ്ജിദു ഇബ്രാഹിമിന്റെ അടുത്തുള്ള വാദിനമിറയില് ളുഹര് വരെ കഴിച്ചുകൂട്ടണം. അറഫയില് നില്‍ക്കാനുള്ള കുളി അവിടെ വെച്ച് നിര്‍വഹിച്ച് ളുഹര് പ്രസ്തുത പള്ളിയില് വെച്ച് നിസ്കരിക്കുക. അവിടെ നടക്കുന്ന ഖുത്വുബ ശ്രദ്ധിക്കുക. ശേഷം അറഫായുടെ മധ്യഭാഗത്തുള്ള ജബലുറഹ്മയിലേക്ക് നടന്ന് അതിന്റെ താഴ്ഭാഗത്ത് റസൂല്(സ്വ) നിന്ന സ്ഥാനത്ത് നില്‍ക്കുക. ഇതാണ് ഏറ്റവും ഉത്തമമായരീതിയും പ്രവാചക ചര്യയും.\nആധുനിക കാലത്ത് വാഹനക്രമീകരണങ്ങളും സ്ഥലപരിമിതിയും ജനത്തിരക്കും എല്ലാം കൂടിയാകുമ്പോള് ഈ രീതി സ്വീകരിക്കാന് വളരെ പ്രയാസമാകും. മിനയില്‍വെച്ച് കുളിച്ച് യാത്രക്കൊരുങ്ങുക. അത്യാവശ്യമുള്ള സാധനങ്ങള് മാത്രം കരുതുക. അറഫയില് ഇക്കാലത്ത് പലവിധത്തിലുമുള്ള ആഹാരം ലഭിക്കാറുണ്ട്. പഴവര്‍ഗങ്ങളും മറ്റുമടങ്ങിയ പാക്കറ്റ് മുതവ്വിഫിന്റെ വകയായും ലഭിക്കും. ദാനധര്‍മ്മങ്ങളുടെ പുണ്യം നേടാന് കൊതിക്കുന്ന പല നല്ല മനുഷ്യരും അറഫയില് വിതരണത്തിനായി പലവിധ ഭക്ഷണങ്ങളുമെത്തിക്കാറുണ്ട്. എന്നാലും അത്യാവശ്യമായത് കരുതല് അനിവാര്യമാണ്. കുടിക്കാനുള്ള വെള്ളം നിര്‍ബന്ധമായും കരുതണം. മറ്റുള്ളവരെ സഹായിക്കാനും അതുപകരിക്കും.\nട്രാഫിക് തടസ്സങ്ങളില് കുടുങ്ങിയില്ലെങ്കില് അരമണിക്കൂര് യാത്രകൊണ്ട് അറഫയില് മുത്വവ്വിഫിന്റെ തമ്പുകളുള്ള സ്ഥലത്തെത്തിച്ചേരാം. ഗതാഗതക്കുരുക്കുകള് സാധാരണമായതിനാല് കാലേക്കൂട്ടി പുറപ്പെടുന്നതാണ് നല്ലത്. എന്നാലും മറ്റു ദുര്‍ബലരെ തിരക്കി മാറ്റി വാഹനത്തില് കയറാന് പാടില്ല. നല്ല സഹകരണവും ക്ഷമയും പുലര്‍ത്തണം.\nഹജ്ജിന്റെ പ്രധാന ഘടകമായ വിശുദ്ധ അറഫയിലേക്കാണ് നാം പുറപ്പെടുന്നത്. അല്ലാഹുവി നു ഏറ്റവും പ്രിയപ്പെട്ട സദസ്സാണത്. മുടി ജഡകുത്തി, ശരീരത്തില് പൊടിപുരണ്ട് എല്ലാം അല്ലാഹുവിലേക്ക് സമര്‍പ്പിച്ചു കൊണ്ടുള്ള പുറപ്പാടാണിത്. ഉരുകുന്ന ഖല്‍ബും, ഒഴുകുന്ന കണ്ണും ശാന്തമായ ശരീരവുമായി ആത്മാരഥ ബോധത്തോടെ അറഫയിലേക്ക് നീങ്ങണം. തല് ബിയത്തും മറ്റു ദിക്റുകളും നബി(സ്വ)യുടെ പേരിലുള്ള സ്വലാത്തും വളരെ വര്‍ധിപ്പിക്കണം. അറഫയിലേക്ക് പുറപ്പെടുമ്പോള് അല്ലാഹുമ്മ ഇലൈക തവജ്ജഹ്തു…. എന്ന ദുആ (‘ദിക്ര് ദുആകള്’) ചൊല്ലണം.\nഹജ്ജ് കര്‍മ്മങ്ങളുടെ മുഖ്യഘടകമാണ് അറഫയിലെ നിര്‍ത്തം. ഹജ്ജ് അറഫയാകുന്നു എന്നത്രെ നബി(സ്വ) അരുള് ചെയ്തത്. സത്യവിശ്വാസികള് സ്വര്‍ഗം ചോദിച്ചുവാങ്ങുന്ന അനുഭൂതിദായകമായ രംഗമാണവിടെ. അറഫാ നിര്‍ത്തത്തിന്റെ മഹത്വം കുറിക്കുന്ന നിരവധി ഹദീസുകളുണ്ട്. നബി(സ്വ) പറഞ്ഞു; “ബദര്‍ദിനം കഴിച്ചാല് അല്ലാഹുവിന്റെ ശത്രുവായ ഇബ്ലീസ് ഇത്രയും അപമാനിതനും നിന്ദ്യനും നിരാശനും നിസ്സാരനും കോപിഷ്ടനുമായി മറ്റൊരിക്കലും കാണപ്പെട്ടിട്ടില്ല. അല്ലാഹുവിന്റെ അത്യുദാരമായ അനുഗ്രഹ വര്‍ഷങ്ങളും നിരവധി മഹാപാപികള്‍ക്കു പോലും പൊറുത്തുകൊടുക്കുന്നതു കൊണ്ടാണങ്ങനെ…” (ഹദീസ്).\nഅറഫാദിനത്തില് അറഫാ മൈതാനിയില് ഒരുമുച്ചുകൂടുന്ന സര്‍വ്വമനുഷ്യര്‍ക്കും അല്ലാഹു പൊറുത്തുകൊടുക്കുകുയം സ്വര്‍ഗം നല്‍കുകയും ചെയ്യുമെന്ന് ഹദീസില് വന്നിരിക്കുന്നു. നബി(സ്വ) ഇപ്രകാരം പഠിപ്പിച്ചു. “അറഫാദിനം അല്ലാഹു തആല അവന്റെ മലകുകളോട് പറയും. എന്റെ മലകുകളേ, എന്റെ പ്രിയ ദാസന്മാരെ നിങ്ങള് കാണുന്നില്ലേ. പൊടിപുരണ്ടവരും മുടി ജഡ കുത്തിയവരുമായി വിദൂരദിക്കുകളില് നിന്നും അവരതാ എന്നെത്തേടി വന്നിരിക്കുന്നു. അവര് എന്റെ കാരുണ്യം കാംക്ഷിക്കുകയും പാപമോചനം കൊതിക്കുകയും ചെയ്യുന്നവരാണ്. നിങ്ങളെ ഞാന് സാക്ഷ്യപ്പെടുത്തുന്നു. അവരുടെ പാപങ്ങള് മഴവര്‍ഷത്തിന്റെ അത്രയോ സമുദ്രജലനുരകളുടെ അത്രയോ ഉണ്ടായാലും ഞാന് അവര്‍ക്ക് പൊറുത്തുകൊടുത്തിരിക്കുന്നു. എന്റെ പ്രിയപ്പെട്ട അടിമകളേ, നിങ്ങള്‍ക്കും നിങ്ങള് ആവശ്യപ്പെട്ടവര്‍ക്കും പാപം പൊറുത്തിരിക്കുന്നു. നിങ്ങള് സംതൃപ്തരായി മടങ്ങുവീന്(ഹദീസ്). ഒരു ഹദീസില് ഇപ്രകാരം കാണാം: “നിബന്ധനകള് യോജിപ്പിച്ച് അറഫയില് ഒരാള് സന്നിഹിതനായ ശേഷം എനിക്കു അല്ലാഹു പാപം പൊറുത്തുതന്നില്ല എന്ന് കരുതുന്നതാണ് ഏറ്റവും വലിയ പാപം” (ഹദീസ്).\nജബലുറഹ്മയും അതിനുചുറ്റുമുള്ള വിശാലമായ മൈതാനിയുമാണ് അറഫ. അതിന്റെ നാലതിരുകളും വളരെ വ്യക്തമായി ബോര്‍ഡുകള് സ്ഥാപിച്ച് വേര്‍തിരിക്കപ്പെട്ടിരിക്കുന്നു. പ്രത്യേക പ്രകാശ സ്തൂപങ്ങളും അതിര്‍ത്തിയിലൂടെ വരിയായി സ്ഥാപിക്കപ്പെട്ടിട്ടുണ്ട്. അറഫയുടെ പടിഞ്ഞാറെ അതിര്‍ത്തിയിലാണ് മസ്ജിദു ഇബ്രാഹിം നിലകൊള്ളുന്നത്. അതിന്റെ ഒരുഭാഗം അറഫയിലേക്ക് വികസിപ്പിച്ചിട്ടുണ്ട്. അത് പ്രത്യേകം ബോര്‍ഡെഴുതി കാണിച്ചിരിക്കുന്നു.\nഅറഫയില് താമസിക്കല് ഹജ്ജിന്റെ ഏറ്റവും പ്രധാന ഘടകമാണ്. അത് ഒഴിവായാല് ഹജ്ജ് നഷ്ടപ്പെടുന്നതാണ്. മറ്റെല്ലാ ഘടകങ്ങള്‍ക്കും ഉപേക്ഷിച്ചാല് പ്രായശ്ചിത്തവും മറ്റു പരിഹാരങ്ങളുണ്ടെങ്കിലും അറഫാ താസം വിട്ടുപോയാല് ഹജ്ജ് നഷ്ടപ്പെടുക തന്നെ ചെയ്യും.\nഅറഫയില് നില്‍ക്കേണ്ട സമയം\nദുല്‍ഹജ്ജ് ഒമ്പതിന് സൂര്യന് മധ്യാഹ്നത്തില് നിന്ന് നീങ്ങിയത് മുതല് പത്താം ദിനം പ്രഭാതം വരെയാണ് അറഫയില് നില്‍ക്കേണ്ട സമയം. ഇതിനുള്ളില് അല്‍പ്പസമയമെങ്കിലും അറഫ അതിര്‍ത്തിക്കകത്ത് എവിടെയെങ്കിലും ഉണ്ടായാല് മതി. പ്രത്യേക നിയ്യത്തോ ഉദ്ദേശ്യമോ നിര് ബന്ധമില്ല. കാണാതായവരെ അന്വേഷിച്ചു അതിലൂടെ നടക്കുകയോ വാഹനത്തില് അതുവഴിവിട്ടുകടക്കുകയോ ചെയ്താലും മതി. ഉറക്കിലായാലും വിരോധമില്ല. നിശ്ചിത സമയത്താകലും സ്വബോധത്തോടുകൂടിയാകലും നിര്‍ബന്ധമാണ്. അബോധാവസ്ഥയോ ലഹരിയോ ഉള്ളവരുടെ താമസം പരിഗണിക്കപ്പെടുകയില്ല.\nശക്തിയായ രോഗമുള്ളവരെയും പൂര്‍ണ അവശരെയും കൂടെയുള്ളവര് എപ്രകാരമെങ്കിലും അ റഫയില് എത്തിക്കണം. വാഹനത്തില് അതുവഴി കടന്നുപോയാല് മതി. ഇറങ്ങണമെന്നില്ല. ഇത്തരക്കാര്‍ക്ക് ദുല്‍ഹജ്ജ് എട്ടിന്റെ മിനാതാമസവും മറ്റും ഉപേക്ഷിക്കാം. ഉപേക്ഷിക്കുന്ന ചില ഘടകങ്ങള്‍ക്ക് ഫിദ്യ കൊടുത്താല് മതി.\nമക്കയിലെ ആശുപത്രികളില് പ്രവേശിപ്പിക്കപ്പെടുന്ന രോഗികളെ മിക്കവാറും അറഫാദിനത്തിനുമുമ്പ് ഡിസ്ചാര്‍ജ് ചെയ്തുവിടും. അല്ലാത്തവരെ ആശുപത്രി വക ആംബുലന്‍സില് അറഫയിലൂടെ കൊണ്ടുവന്നു തിരിച്ചുപോകാറുണ്ടെന്ന് പറഞ്ഞുകേള്‍ക്കുന്നു. എന്നിരുന്നാലും അല്‍പ്പം ആശ്വാസമുള്ളവരെ ബന്ധപ്പെട്ടവര് കൂട്ടിക്കൊണ്ട് പോകുന്നതാണ് സൂക്ഷ്മത.


വെന്തുകരിഞ്ഞ ഒരു മഹാജീവിതം: വിന്‍സെന്റ് വാന്‍ഗോഗിനെക്കുറിച്ച് എസ് ജയചന്ദ്രന് നായര് എഴുതുന്നു - Samakalika Malayalam\nവെന്തുകരിഞ്ഞ ഒരു മഹാജീവിതം: വിന്‍സെന്റ് വാന്‍ഗോഗിനെക്കുറിച്ച് എസ് ജയചന്ദ്രന് നായര് എഴുതുന്നു\nBy എസ് ജയചന്ദ്രന് നായര് | Published: 31st May 2019 04:34 PM |\nLast Updated: 31st May 2019 04:34 PM | A+A A- |\nആറു കൊല്ലത്തിനിടയില് പൂത്ത് ഒരു രാത്രികൊണ്ട് കരിയുന്ന നിത്യകല്യാണിയുടെ മദിപ്പിക്കുന്ന മണം പരന്നൊഴുകിയിരുന്ന മുറിയിലിരുന്ന്, ഭിത്തികള് നിറയെ പെയിന്റിംഗുകളായിരുന്നു, സംസാരിക്കുന്നതിനിടയില് കെ.പി. പത്മനാഭന് തമ്പി ഞാനിരിക്കുകയായിരുന്ന പച്ചനിറം പൂശിയ ചൂരല്‍ക്കസേര ചൂണ്ടിക്കൊണ്ട് പറഞ്ഞു: ''മുന്‍പൊരിക്കല് ഇവിടെ വന്ന സോമര് സെറ്റ് മോം ഇരുന്ന കസേരയിലാണ് നിങ്ങളിരിക്കുന്നത്. അന്നും നിത്യകല്യാണി പൂത്തിരുന്നു. അതിന്റെ വാസനയില് മത്തുപിടിച്ച അദ്ദേഹം മടങ്ങിയത്, ആ സന്ദര്‍ശനത്തിന്റെ ഓര്‍മ്മയ്ക്കായി നിത്യകല്യാണിയുടെ വാടിയ ഏതാനും ഇതളുകളുമായിട്ടായിരുന്നു.\nപത്മനാഭന് തമ്പി അറിയപ്പെടുന്ന ഒരു ചിത്രകലാ നിരൂപകനായിരുന്നു. അദ്ദേഹത്തിന്റെ പത്രാധിപത്യത്തില് കല്‍ക്കത്തയില്‍നിന്ന് പ്രസിദ്ധീകരിച്ചിരുന്ന ചിത്രകലാ മാസിക ആധുനിക തലമുറക്കാരായ ചിത്രമെഴുത്തുകാരെ പ്രോത്സാഹിപ്പിക്കുന്നതില് സവിശേഷ ശുഷ്‌കാന്തി പ്രദര്‍ശിപ്പിച്ചിരുന്നു. രവീന്ദ്രനാഥ ടാഗോറും ജാമിനി റായിയും രാം കിങ്കറും കഴിഞ്ഞാല് ഇന്ത്യയുടെ ചിത്രകലാ ഭൂപടം ശൂന്യമാണെന്ന് വിശ്വസിച്ചിരുന്ന ബംഗാളികള്‍ക്കിടയില് ആധുനിക ചിത്രകലാരംഗത്തെ പ്രതീക്ഷകള്‍ക്ക് ഇടം ഉണ്ടാക്കിക്കൊടുക്കാനായി തമ്പി കഠിനമായി പരിശ്രമിച്ചിരുന്നു. കല്‍ക്കത്തയില്‍നിന്നുള്ള പ്രസിദ്ധീകരണം അതിനൊരു ഉദാഹരണമായി. ആ ചിത്രകലാ മാസികയുടെ പഴയ ലക്കങ്ങള് കാണാനും ഇന്ത്യക്കാരായ ചിത്രമെഴുത്തുകാരെപ്പറ്റി സംസാരിക്കാനുമായിരുന്നു വിശ്രുത നോവലിസ്റ്റായ മോം അവിടെ വന്നത്. ഓഫ് ഹ്യൂമന് ബോണ്ടേജ്, റേസേഴ്‌സ് എഡ്ജ്, മൂണ് ആന്റ് സിക്‌സ് പെന്‍സ് എന്നീ ഒന്നാന്തരം കൃതികളിലൂടെ, ബ്രിട്ടീഷുകാരനായ ആ നോവലിസ്റ്റിനെ ഞാന് നേരത്തേ അറിഞ്ഞിരുന്നു. മികച്ച പത്തു നോവലുകള് എന്ന ഗ്രന്ഥത്തിനു പുറമേ അദ്ദേഹമെഴുതിയ 'എ റൈറ്റേഴ്‌സ് നോട്ട്ബുക്ക്' എന്ന ആത്മകഥാപരമായ കൃതിയില് തിരുവനന്തപുരം സന്ദര്‍ശിച്ചപ്പോള് ദിവാന് സി.പി. രാമസ്വാമി അയ്യരുടെ ഔദ്യോഗിക വസതിയായ ഭക്തിവിലാസത്തില് തനിക്കുവേണ്ടി നടത്തിയ വീണക്കച്ചേരിയില് പങ്കെടുത്തത്, മഹാരാജാവായ ശ്രീചിത്തിര തിരുനാളിന്റെ മാതാവായിരുന്നു വീണ വായിച്ചത്, അദ്ദേഹം ഓര്‍മ്മിച്ചിരുന്നു.\nതാഹിതി ദ്വീപുകളിലെ നാട്ടുകാരിലൊരാളായി ജീവിക്കാന് പാരീസിനോട് വിടപറയുമ്പോള് പോള് ഗോഗിന് ഉപേക്ഷിച്ചത് ഓഹരിക്കച്ചവടക്കാരനായി കൈവരിച്ച ഭദ്രമായ സാമ്പത്തിക ജീവിതവും അഞ്ചു കുട്ടികളുള്ള കുടുംബവുമായിരുന്നു. പ്രകൃത്യാതീത ശക്തികളുമായി സംവദിക്കുന്നവര്‍ക്കിടയില് ജീവിച്ച് ചിത്രമെഴുത്തിന്റെ ആത്മീയതലങ്ങള് തേടാനാണ് ആധുനിക ജീവിതത്തില്‍നിന്ന് സ്വയം മോചിതനായ താന് പരിശ്രമിക്കുന്നതെന്ന് നാല്പത്തഞ്ചുകാരനായ ആ മദ്ധ്യവയസ്‌കന് അവകാശപ്പെടുകയുണ്ടായി. അദ്ദേഹം വരച്ച ചിത്രങ്ങളില് ഒരെണ്ണമായ 'ദ സ്പിരിറ്റ് ഓഫ് ദ ഡെഡ് വാച്ചിംഗ്' അതിനൊരു ദൃഷ്ടാന്തമായി. മരണമടഞ്ഞവരുടെ ആത്മാവാണ് രാത്രികാലങ്ങളില് അന്തരീക്ഷത്തില് ദൃശ്യമാകുന്ന ധൂസര വെളിച്ചമെന്ന് പോളിനേഷ്യക്കാര് വിശ്വസിച്ചിരുന്നു. ആ വിശ്വാസത്തില് പ്രചോദിതനായാണ് പോള് ഗോഗിന് ആ ചിത്രം വരച്ചത്. വിവാദങ്ങള് നിറഞ്ഞ ആ ജീവിതത്തിലെത്തിക്കുന്നതായിരുന്നു മോം എഴുതിയ 'മൂണ് ആന്റ് സിക്‌സ് പെന്‍സ്' എന്ന നോവല്. ഫ്രഞ്ചുകാരായ ചിത്രകാരന്മാരിലേയ്ക്കുള്ള എന്റെ വഴി തുറന്നതായിരുന്നു ആ കൃതി.\nമോനേയും ദെഗാസും പിസ്സാറോയും സൂററ്റും റെന്‍വാറും കത്തിച്ച ദീപശിഖയില്‍നിന്ന് കൊളുത്തിയ ദീപത്തിലൂടെ പ്രഭാപൂരമാക്കിയ ഇംപ്രഷണിസ്റ്റാനന്തര ഘട്ടത്തിലെ പ്രധാനികളായിരുന്നു ഗോഗിനു പുറമേ ലോട്രക്കും വാന്‍ഗോഗും. കുള്ളനായ ലോട്രക്കിന്റെ ജീവിതം മോണ്‍ട്മാര്‍ട്ടിയിലെ (പാരീസ്) മുലാന് റൂഷ് എന്ന നിശാക്ലബ്ബുമായി ബന്ധപ്പെട്ടിരുന്നു. പകലും രാത്രിയും അവിടെ ചെലവിട്ട ലോട്രക്ക് തന്റെ ചിത്രങ്ങളിലൂടെ, ആ ക്ലബ്ബിലെ നിശാജീവിതത്തെ ചൈതന്യഭരിതമാക്കിയിരുന്ന നര്‍ത്തകിമാരുടെ ജീവിതങ്ങളെ അവിസ്മരണീയമാക്കി. മുലാന് റൂഷ് എന്ന ശീര്‍ഷകത്തിലെഴുതപ്പെട്ട നോവല് ലോട്രക്കിന്റെ ജീവിതം പ്രതിപാദിച്ചിരുന്നു. ആ പേരില്, പ്രസിദ്ധ ഹോളിവുഡ് സംവിധായകനായ ജോണ് ഹ്യൂസ്റ്റണ് നിര്‍മ്മിച്ച ചലച്ചിത്രത്തിന്റെ അന്ത്യരംഗം ഓര്‍മ്മയായെങ്കിലും എനിക്കു മറക്കാനായിട്ടില്ല. മരണത്തിലേയ്ക്ക് യാത്ര പറയുന്ന ലോട്രക്കിന്റെ ഒരു സ്വപ്നമായിരുന്നു ആ രംഗത്തിലൂടെ ചിത്രീകരിച്ചത്. ലോട്രക്കിന്റെ ജീവിതവുമായി ബന്ധമുണ്ടായിരുന്നവര്, ഓരോരുത്തരായി നിശ്ശബ്ദം വന്ന് സുഖയാത്ര നേരുന്ന ആ അന്ത്യരംഗം ദുഃഖസാന്ദ്രമെന്നപോലെ ഹൃദയഭേദകം കൂടിയായിരുന്നു. അദ്ദേഹത്തിന്റെ സ്‌നേഹിതനായിരുന്നു വിന്‍സന്റ് വാന് ഗോഗ്. മുപ്പത്തിയേഴാമത്തെ വയസ്സില് മരണമടഞ്ഞ ചെമ്പന്‍മുടിക്കാരനായ ആ ഡച്ചുകാരന് ജീവിച്ചിരുന്നപ്പോള് അനുഭവിച്ച ദുരിതങ്ങള്, ദുഃഖങ്ങള്, സങ്കല്പാതീതങ്ങളാണ്. ഇര്‍വിങ് സ്റ്റോണ് എഴുതിയ ലസ്റ്റ് ഫോര് ലൈഫ് എന്ന നോവല് വിന്‍സന്റിന്റെ ദുരന്ത ജീവിതത്തിന്റെ നേര്‍ക്കാഴ്ചയായിരുന്നു. നാല് വയസ്സിനിളപ്പമുണ്ടായിരുന്ന അനുജന് തിയോ ഒഴികെ എല്ലാവരും അദ്ദേഹത്തെ നിരാകരിച്ചു. അതുണ്ടാക്കിയ മുറിവുകള്, ക്ഷതങ്ങള്, ആഘാതങ്ങള് വിന്‍സന്റിനെ ഉന്മാദത്തിന്റെ നിലയില്ലാക്കയങ്ങളിലേയ്ക്ക് തള്ളിവീഴ്ത്തുകയുണ്ടായി.\nപ്രതിഭാശാലികളെ തിരിച്ചറിയാനും കണ്ടെത്താനും അവര് ജീവിച്ചിരിക്കുന്ന 'കാലത്തിനു' പലപ്പോഴും കഴിയാറില്ല. എന്നാല്, വിന്‍സന്റിനോട് കാലത്തിന്റെ പെരുമാറ്റം ദയാരഹിതമായിരുന്നു. കുറച്ചു സ്‌നേഹത്തിനും അതു നല്‍കുന്ന ചൂടിനും വേണ്ടി ആ മനുഷ്യന് എന്തെല്ലാം അനുഭവിച്ചു. ആര്‍ക്കും അത്തരം അനുഭവങ്ങള് ഉണ്ടാകാന് ഇടവരുത്തല്ലേയെന്ന് ആ ജീവിതം വായിക്കുന്ന ആരും മൗനമായി പ്രാര്‍ത്ഥിക്കും. അത്രമാത്രം ക്രൂരമായ അനുഭവങ്ങളായിരുന്നു അദ്ദേഹത്തിനുണ്ടായത്. ആ അനുഭവങ്ങള് പ്രതിപാദിക്കുകയാണ് തുടര്‍ന്നുള്ള പേജുകളില്...\n''മടങ്ങിപ്പോകാന് എന്നെ അനുവദിക്കൂ'' വിവശനായ വിന്‍സന്റിന്റെ ശബ്ദം സങ്കടവും നിരാശയും കൊണ്ട് വിമ്മുന്നതായി ഫാദര് ഫ്രെഡറിക് സാലീസിനു തോന്നി. അവിശ്വാസത്തോടെ അതു കേട്ടുനിന്ന അദ്ദേഹത്തോട് വിന്‍സന്റ് ആവര്‍ത്തിച്ചു: ''ഒരുവീട്ടില് ഒറ്റയ്ക്ക് താമസിക്കാനോ പരസഹായമില്ലാതെ യാത്രചെയ്യാനോ എനിക്ക് കഴിയില്ല.'' അതു പറഞ്ഞിട്ട് വിന്‍സന്റ് പെട്ടെന്ന് നിശ്ചലനായി. മൗനത്തിലേയ്ക്ക് പതിച്ച ആ മുപ്പത്തിയാറുകാരന്റെ മുഖം വികാരസാന്ദ്രമാകുന്നത് നോക്കിനിന്ന സാലീസിനെ അകാരണമായ ഭയം ഗ്രസിക്കുകയായിരുന്നു.\nനിശ്ശബ്ദതയുടെ അകലം അവര്‍ക്കിടയില് വലുതായി. നിരന്തരമായി പ്രഹരങ്ങളേറ്റ് കീറിമുറിഞ്ഞിരുന്നെങ്കിലും അവയെ അതിജീവിക്കാന് അസാധാരണമായ പ്രാപ്തി പ്രദര്‍ശിപ്പിച്ച ഒരാളായിരുന്നില്ല അപ്പോള് വിന്‍സന്റ്. താന് രോഗിയായിരിക്കുന്നുവെന്ന് ആ പ്രതിഭാശാലി തിരിച്ചറിഞ്ഞിരുന്നു. മടങ്ങിവരാന് സാധിക്കാത്ത രോഗം. ചെമ്പന്‍മുടിക്കാരനായ ഭ്രാന്തനെന്ന് തെമ്മാടിക്കുട്ടികള് പരിഹസിച്ചിരുന്നത് വിന്‍സന്റ് ഒരിക്കലും മറന്നില്ല. എല്ലാവരും, സ്‌നേഹിതനെന്ന് കരുതിയിരുന്ന പോള് ഗോഗിന് ഉള്‍പ്പെടെയുള്ളവര് തന്നെ നിരാകരിക്കുക മാത്രമല്ല, എഴുതിത്തള്ളുകയും ചെയ്തിരുന്നതായി വേദനയോടെ അദ്ദേഹം ഓര്‍ത്തു. ''പഴയതുപോലെയല്ല എന്റെ അവസ്ഥ, എന്നെ മടക്കിക്കൊണ്ടു പോകൂ.''\nആശുപത്രി വാസത്തിനിടയില് വിന്‍സന്റ് സാധാരണ ജീവിതത്തിലേക്ക് മടങ്ങിത്തുടങ്ങിയതായി സാലീസ് അറിഞ്ഞിരുന്നു. അതിന്റെ അടിസ്ഥാനത്തില്, വ്യക്തിപരമായ നിലയില് ഡോക്ടര്‍മാര്‍ക്ക് ഉറപ്പു നല്‍കിയിരുന്നു, വിന്‍സന്റിനെ 'സ്വാതന്ത്ര്യത്തിലേക്ക്' നയിക്കാന് അദ്ദേഹത്തിന് അനുമതി ലഭിച്ചു. 'മഞ്ഞവീട്ടിലേയ്ക്ക്' വീണ്ടും പോകാതെ, വിന്‍സന്റിന് താമസിക്കാനായി രണ്ടു മുറികളുള്ള ഒരു വസതി സാലീസ് കണ്ടെത്തിയിരുന്നു. അത് ഏറ്റെടുത്തു വാടകക്കരാര് എഴുതാന് വേണ്ടിയായിരുന്നു വിന്‍സന്റുമായി അദ്ദേഹം യാത്ര തിരിച്ചത്. അതു നടന്നില്ല. വിന്‍സന്റ് ആവര്‍ത്തിച്ചു: ''വയ്യ, മടങ്ങിപ്പോകാം.''\nആകസ്മികമായാണ് വിന്‍സന്റിന്റെ അപസ്മാര ജീവിതത്തില് കാരുണ്യത്തിന്റെ നനവുമായി ഫാദര് സാലീസെത്തിയത്. റിഫോമിസ്റ്റ് പ്രൊട്ടസ്റ്റന്റ് ചര്‍ച്ചിലെ വൈദികനായ സാലീസ്, അദ്ദേഹം ഏര്‍പ്പെട്ടിരുന്ന ജീവകാരുണ്യ പ്രവര്‍ത്തനങ്ങളുടെ ഭാഗമായി ആശുപത്രിയിലെത്തി വിന്‍സന്റിന്റെ പരിചരണച്ചുമതല ഏറ്റെടുത്തിരുന്നു. വളരെ വേഗം അവര് തമ്മിലുള്ള അടുപ്പം ഊഷ്മളമായി. സ്വയം വെറുക്കുകയും നിരാശതയുടെ ആഴങ്ങളില് വീണ് ഉഴറുകയും ചെയ്തിരുന്നതിനിടയില്, ഫാദര് സാലീസ് തനിക്കു നേരെ നീട്ടിയ സ്‌നേഹോദാരതയുടെ കരങ്ങളെ ഗ്രസിച്ച വിന്‍സന്റിന് അതൊരു ഉയിര്‍ത്തെഴുന്നേല്പായി അനുഭവപ്പെട്ടു.\nസാലീസിന്റെ പരിരക്ഷണയിലെത്തുന്നതിനു മുന്‍പ് ഡോക്ടര് ഫെലിക്‌സ് റേയായിരുന്നു വിന്‍സന്റിന് അഭയവും ആശ്രയവുമായത്. മെഡിക്കല് ബിരുദത്തിനുള്ള പരിശീലനത്തിന്റെ ഭാഗമായി ആശുപത്രിയില് സേവനത്തിനെത്തിയ ആ ഇരുപത്തിമൂന്നുകാരന് മനോരോഗ ചികിത്സയുമായി ബന്ധമൊന്നുമില്ലായിരുന്നുവെങ്കിലും രോഗികളോട് അനുതാപത്തോടെ പെരുമാറിയിരുന്ന അയാള്, വിന്‍സന്റിനെ ചികിത്സിച്ചിരുന്ന ഡോക്ടര്‍മാരുടെ നിഗമനത്തോട് യോജിച്ചില്ല. ഉന്മാദത്തിന്റേയും അപസ്മാരത്തിന്റേയും അസിധാരയിലൂടെ നടക്കുകയായിരുന്ന വിന്‍സന്റിനെ രക്ഷിക്കുക ദുഷ്‌കരമാണെന്നായിരുന്നു അവര് അഭിപ്രായപ്പെട്ടത്. കാറ്റും വെളിച്ചവും കയറാത്ത ഒരു മുറിയില് ഇരുട്ടുമായി സഹവസിക്കാന് വിധിക്കപ്പെട്ടവനാണോ വിന്‍സന്റ്? തീക്ഷ്ണവികാരങ്ങളെ പ്രതിഫലിപ്പിക്കാന് അതിനേക്കാള് തീക്ഷ്ണമായ ചായങ്ങള് ഉപയോഗിച്ച്, വിസ്മയങ്ങളുടെ പ്രപഞ്ചം നിര്‍മ്മിക്കുന്നതിനിടയിലുണ്ടായ 'വൈകാരികമായ സമ്മര്‍ദ്ദ'മാണ് വിന്‍സന്റിന്റെ ജീവിതത്തിലെ താളം തെറ്റിച്ചതെന്നായിരുന്നു, മറ്റുള്ളവരില്‍നിന്നു വ്യത്യസ്തനായി നിലകൊണ്ട ഫെലിക്‌സ് വിധിയെഴുതിയത്. സ്ത്രീകളുടെ ഗര്‍ഭാശയ രോഗങ്ങളെപ്പറ്റി ഗവേഷണ പഠനങ്ങളിലേര്‍പ്പെട്ടിരുന്ന ആ ഡോക്ടര്‍ക്ക് മനോരോഗ ചികിത്സയെപ്പറ്റി യാതൊരറിവുമില്ലായിരുന്നു. കലയിലും സാഹിത്യത്തിലും കൗതുകമുണ്ടായിരുന്ന അയാള്‍ക്ക് ശരാശരികള്‍ക്കപ്പുറം കാണാനായതുകൊണ്ടു കൂടിയായിരുന്നു, വിന്‍സന്റിന്റെ മനോനിലയ്ക്കുണ്ടായ അപഭ്രംശത്തെ ഉന്മാദമായി മുദ്രകുത്തിയ ഡോക്ടര് ഡെലോണിന്റെ നിരീക്ഷണത്തെ നിരാകരിക്കാന് സാധിച്ചത്.\nനീണ്ടകാലത്തെ കത്തിടപാടുകള്‍ക്കും കൂടിക്കാഴ്ചകള്‍ക്കുമൊടുവില്, ഇടയ്ക്കുവച്ച് അകന്നുപോയിരുന്നുവെങ്കിലും വിവാഹത്തിനുള്ള സമ്മതം ജോ അറിയിച്ചതിനു പിന്നാലെയായിരുന്നു തിയോയെ മാനസികമായിത്തകര്‍ത്ത ടെലിഗ്രാം അര്‍ലിസില് നിന്നെത്തിയത്. ചിതറിപ്പിഞ്ചിത്തുടങ്ങിയിരുന്ന സ്വകാര്യ ജീവിതം ജോ എത്തുന്നതോടെ സന്തോഷഭരിതമാകുമെന്ന സ്വപ്നം ഉടച്ചുതകര്‍ക്കുന്നതായിരുന്നു അതെങ്കിലും, മുന്‍പും ഇത്തരം പ്രതിസന്ധികള് അപ്രതീക്ഷിതമായി പൊട്ടിവീഴുകയും അവയെ അതിജീവിക്കുകയും ചെയ്തിരുന്ന അനുഭവങ്ങള് പുതിയ സാഹചര്യങ്ങളെ അഭിമുഖീകരിക്കാന് തിയോയെ പ്രാപ്തനാക്കി. ഗുരുതരമായ നിലയില് ആശുപത്രിയിലാണെന്നല്ലാതെ വിന്‍സന്റിന്റെ രോഗനിലയെപ്പറ്റി ടെലഗ്രാമില് സൂചനയൊന്നുമുണ്ടായിരുന്നില്ല.\nദുരന്തമെത്തിയെന്ന ദുശ്ശങ്കയുമായി, പാരീസ് നഗരം മെഴുകുതിരി വെട്ടത്തില് മുങ്ങിത്തുടങ്ങിയ ക്രിസ്മസ്സിന്റെ തലേരാത്രി നാന്നൂറ്റി അന്‍പതു മൈലുകള് അകലെയുള്ള അര്‍ലിസിലേയ്ക്കുള്ള ട്രെയിനില് കയറിയ തിയോയ്ക്ക് ഒരേ ഒരു പ്രാര്‍ത്ഥനയേ ഉണ്ടായിരുന്നുള്ളൂ. വിന്‍സന്റിന്റെ രോഗം മൂലം ജോയുമായുള്ള വിവാഹബന്ധം മുടങ്ങരുതേയെന്നു മാത്രമായിരുന്നു അപ്പോള് അയാള് പ്രാര്‍ത്ഥിച്ചത്. പുലര്‍ച്ചയ്ക്ക് തിയോ അര്‍ലിസിലെത്തി. അന്ന് ക്രിസ്മസ്സായിരുന്നു. എല്ലാവരും പള്ളിയില് പ്രാര്‍ത്ഥനയ്ക്ക് പോയിരുന്നതിനാല്, ഏതാനും രോഗികളല്ലാതെ, ആശുപത്രി മിക്കവാറും വിജനമായിരുന്നു. ഒരു ഗുഹ പോലെ, കന്മതിലുകള്‍കൊണ്ട് നിര്‍മ്മിച്ച ആ ആശുപത്രിയില് പാര്‍പ്പിച്ചിരുന്നത്, മനോരോഗം മൂലം ഉലഞ്ഞ മനസ്സുള്ളവരെയായിരുന്നു. 'ദൈവത്തിന്റെ ഗേഹം' (Hotel Dieu) എന്നര്‍ത്ഥം വരുന്ന ആശുപത്രിയിലെ നീണ്ട ഇടനാഴികളിലേയും വലിയ ഹാളുകളിലേയും ഭിത്തികളില് കുരിശുരൂപങ്ങള് സ്ഥാപിച്ചിരുന്നു. മസ്ലിന് തുണിയിലുള്ള തിരശ്ശീലകള് കൊണ്ട് വേര്‍തിരിച്ചിരുന്ന കിടക്കകള് നിരത്തിയിട്ടിരുന്ന വാര്‍ഡുകളില് തിയോ തിരക്കിയെങ്കിലും വിന്‍സന്റിനെ കാണാനായില്ല.\nകവിളിലൂടെ ചോര വാര്‍ന്നൊലിക്കുകയായിരുന്ന വിന്‍സന്റിനെ ആശുപത്രിയില് കൊണ്ടുവരുമ്പോള് ബോധം നഷ്ടപ്പെട്ടിരുന്നു. ശബ്ദം നിരോധിക്കാനായി ഭിത്തികളില് പാഡുകള് ഉറപ്പിച്ചിരുന്ന ഇരുട്ടുനിറഞ്ഞ ചെറിയ ഒരു മുറിയില് കൈയിലും കാലിലും ചങ്ങലകള് ഘടിപ്പിച്ചായിരുന്നു വാര്‍ഡില്‍നിന്ന് വിന്‍സന്റിനെ കൊണ്ടുവന്നു കിടത്തിയത്. കുറച്ചു നേരത്തിനുശേഷം ശാന്തമായ വിന്‍സന്റിനെ വീണ്ടും വാര്‍ഡിലേയ്ക്ക് മാറ്റിയപ്പോഴായിരുന്നു തിയോ അവിടെയെത്തിയത്.\nസഹോദരന്റെ ആഗമനം വിന്‍സന്റിനെ ആഹ്ലാദിപ്പിച്ചു. അന്ധകാരത്തില്‍നിന്ന് വെളിച്ചത്തിലേക്ക് മടങ്ങിവന്ന പ്രതീതി. അവരിരുവരും കുറേ നേരം സംസാരിച്ചിരുന്നു. കുട്ടിക്കാലത്തെപ്പറ്റി, ഒരുമിച്ച് സ്വപ്നങ്ങള് പങ്കിട്ടിരുന്ന ദിവസങ്ങളെപ്പറ്റി... കുശലങ്ങള്‍ക്കിടയില് അടുത്തുവരുന്ന ജോയുമായുള്ള വിവാഹത്തെപ്പറ്റി തിയോ സൂചിപ്പിച്ചു. അപ്പോള് ''ജീവിതത്തില് ഒരേ ഒരു ലക്ഷ്യമായി ദാമ്പത്യത്തെ കാണരുതെന്ന്'' വിന്‍സന്റ് ഉപദേശിച്ചത് പിന്നീട് തിയോ ഓര്‍മ്മിക്കുകയുണ്ടായി. ''സമചിത്തത വീണ്ടെടുക്കാന് കഴിഞ്ഞതായ തോന്നലിലായിരുന്നുവെങ്കിലും പെട്ടെന്നായിരുന്നു വിന്‍സന്റ് വീണ്ടും 'പ്രേതപ്പിശാചുക്കളുടെ' പിടിയിലായത്. അതു കണ്ടിരിക്കാന് സാധിക്കുമായിരുന്നില്ല. അസഹനീയമായ സങ്കടത്തില്‍നിന്ന് കരകേറാന് വളരെയേറെ എനിക്ക് ക്ലേശിക്കേണ്ടിവന്നു.'' ജോയ്‌ക്കെഴുതിയ കത്തില് തിയോ സൂചിപ്പിച്ചു.\nആശുപത്രിയില് ഏതാനും മണിക്കൂറുകള് ചെലവിട്ട ശേഷം സന്ധ്യയോടെ, അപ്പോള് ഏഴരമണിയായിരുന്നു, തിയോ പാരീസിലേയ്ക്കു മടങ്ങി. അതിനു മുന്‍പ് സീനിയര് ഡോക്ടര്‍മാരുടെ അഭാവത്തില്, ജൂനിയറായ ഫെലിക്‌സ് റേയുമായി സംസാരിച്ചപ്പോള് മറ്റുള്ളവര് വിശേഷിപ്പിച്ചതുപോലെ ഉന്മാദമല്ല, തീവ്രമായ വൈകാരിക സംഘര്‍ഷമാണ് വിന്‍സന്റിനെ കീഴ്പ്പെടുത്തിയതെന്നറിഞ്ഞ് തിയോ ആശ്വസിച്ചു. വിന്‍സന്റുമായി സംസാരിച്ചപ്പോള് അതു തിരിച്ചറിയാനും കഴിഞ്ഞു. ഇടവിട്ട് ഇടവിട്ട് മൗനത്തിലേയ്ക്ക് പിന്മാറുകയും അക്രമത്തിന്റെ വക്കിലേക്ക് വഴുതിവീഴുമെന്ന സൂചന നല്‍കുന്ന ചേഷ്ടകള് പ്രദര്‍ശിപ്പിക്കുകയും ചെയ്യുന്നത് വിന്‍സന്റിന്റെ സ്വഭാവ സവിശേഷതയായി മാറിയിരുന്നു. ഏതാണ്ട് അഞ്ചുകൊല്ലം ഈ അവസ്ഥ തുടര്‍ന്നു. അജ്ഞാതവും അദൃശ്യവുമായ ഏതോ ശക്തിയുടെ പിടിയിലായിരിക്കുകയാണെന്ന ഭയം വിന്‍സന്റിനെ വേട്ടയാടാന് മറ്റൊരു കാരണവുമുണ്ടായിരുന്നു. മോപ്പസാങിന്റെ ഒരു കഥാപാത്രമായ ഹോര്‍ളയെപ്പോലൊരു പ്രേത സ്വത്വം.\n''ഞാനെന്തു പറഞ്ഞുവെന്നോ, എന്തു ചെയ്തുവെന്നോ എന്താണ് ആഗ്രഹിച്ചതെന്നോ ഓര്‍മ്മിക്കുന്നില്ലെന്ന്'' തിയോയ്‌ക്കെഴുതിയ കത്തിലൂടെ ആ ദിവസങ്ങള് വിന്‍സന്റ് ഓര്‍മ്മിച്ചു. മനസ്സുനിറയെ ഇരുട്ടായിരുന്നു. എവിടെയോ എടുത്തെറിയപ്പെട്ടതുപോലെ.\nപുതപ്പെടുത്തു തലയിലൂടെയിട്ട് മൂടി പേടിച്ചുവിറച്ച് കിടയ്ക്കക്കരികില് വിന്‍സന്റ് ഇരിക്കുന്നതു കണ്ടത് പിന്നീട് ആശുപത്രിയിലെ ഒരു ജീവനക്കാരന് ഓര്‍മ്മിച്ചു. ആരോടും സംസാരിക്കാതെ വിമ്മുകയും ഒച്ചയില്ലാതെ കരയുകയും ഭക്ഷണം കഴിക്കാതെ ചോദ്യങ്ങള്‍ക്കു മുന്‍പില് ശൂന്യമായ നോട്ടവുമായിരിക്കുന്ന വിന്‍സന്റ്. അന്ധകാരത്തില് വഴുതി വീഴുമ്പോള് അരൂപികളായ പ്രേതങ്ങള് പിന്തുടര്‍ന്ന് പീഡിപ്പിക്കുന്നു. ദയനീയമായി തകര്‍ന്ന ഒരു മനുഷ്യന്. സങ്കടത്തിന്റെ ആഴക്കടലില് വീണ് തകരാന് വിധിക്കപ്പെട്ട നിസ്സഹായന്. ഓര്‍മ്മകള് തിരമാലകള്‍പോലെ വിന്‍സന്റിനെ ആക്രമിക്കുകയും വേദനിപ്പിക്കുകയും ചെയ്തുകൊണ്ടിരുന്നു. ''വിഷാദമെന്ന കയ്പുനീര് കുടിക്കാനാണോ ഈ ഭൂമിയിലെത്തിയത്? ഉറക്കത്തെ കീറിമുറിച്ചിരുന്ന പേടിസ്വപ്നങ്ങളെ നേരിടാനാവാതെ ഒച്ചയില്ലാതെ കരയാന് മാത്രമേ എനിക്ക് സാധിക്കുമായിരുന്നുള്ളൂ.'' ഭ്രാന്തന്മാരായ മറ്റു രോഗികളോടൊപ്പം കിടക്കയില് കയറിനിന്ന് ശുശ്രൂഷിക്കാനെത്തുന്ന നഴ്‌സുമാരെ ആട്ടിയോടിക്കുന്നതു പതിവായപ്പോഴാണ് പ്രത്യേക സംരക്ഷണം ആവശ്യപ്പെടുന്ന രോഗമാണിതെന്നും മാഴ്സെയിലുള്ള മനോരോഗാശുപത്രിയിലേക്ക് വിന്‍സന്റിനെ പ്രവേശിപ്പിക്കുകയാണ് ഉചിതമെന്നും ഡോക്ടര്‍മാര് നിര്‍ദ്ദേശിക്കുന്നത്. അപ്പോഴാണ് ഡോക്ടര് ഫെലിക്‌സ് റേ രക്ഷകനായെത്തിയത്. ആദ്യമൊക്കെ ചികിത്സിക്കാന് അയാള് നടത്തിയ ശ്രമങ്ങളോട് വിന്‍സന്റ് സഹകരിച്ചിരുന്നില്ല. ''നിങ്ങളെ കാണാന്‍പോലും ഞാനാഗ്രഹിക്കുന്നില്ല'' ഫെലിക്‌സിനെ നോക്കി വിന്‍സന്റ് വിളിച്ചുപറയുമായിരുന്നു. അപ്പോഴും വിന്‍സന്റിനെ ഭ്രാന്തനായി മുദ്രകുത്താന് അയാള് മുതിര്‍ന്നില്ല. പ്രസിദ്ധമായ ഫ്രെഞ്ചു നോവലിസ്റ്റായ ഫ്‌ലാബേര് വിശേഷിപ്പിച്ചിട്ടുള്ളതുപോലെ, 'ഓര്‍മ്മകളുടെ ചോര്‍ച്ച'യാണ് വിന്‍സന്റിനുണ്ടായിരിക്കുന്നതെന്നു പറഞ്ഞ് യുവാവായ ആ ഡോക്ടര് സമാശ്വസിച്ചു.\nപതുക്കെയെങ്കിലും വിന്‍സന്റ് ശാന്തനായി. അപ്പോള് സ്‌നേഹിതരോ അയല്‍ക്കാരോ സഹായിക്കാനില്ലാത്ത അവസ്ഥ. കുറച്ചു നാളുകള്‍ക്കുള്ളില് ആശുപത്രി വിടാനുള്ള അവസരമെത്തുമെന്ന ആലോചനയില് എന്തുചെയ്യണമെന്ന് നിശ്ചയമില്ലാതെ കഴിയുമ്പോഴാണ് വിന്‍സന്റിനെ പരിചരിക്കാനായി പോസ്റ്റുമാനായ റൂലന് തയ്യാറായത്, തികച്ചും അപ്രതീക്ഷിതമായിരുന്നു. അര്‍ലിസിലെ പരിചയക്കാരില് റൂലന് മാത്രമായിരുന്നു, വിന്‍സന്റിന്റെ സ്വഭാവ പ്രത്യേകതകള് തിരിച്ചറിഞ്ഞ് അനുഭാവം പ്രദര്‍ശിപ്പിച്ചിരുന്നത്. അതിനുള്ള പ്രത്യുപകാരമായി പോസ്റ്റുമാന്റെ ഔദ്യോഗിക വേഷമണിഞ്ഞ റൂലന്റെ ഒരു പോര്‍ട്രെയിറ്റ് വിന്‍സന്റ് വരച്ചിരുന്നു.\nതിയോയുടെ ആവശ്യപ്രകാരം, ഡോക്ടര്‍മാരെ സന്ദര്‍ശിച്ച് വിന്‍സന്റിനെ തന്റെ സംരക്ഷണയില് വിട്ടുതരണമെന്ന് റൂലന് അഭ്യര്‍ത്ഥിച്ചു. എന്നാല്, അതു ചെവിക്കൊള്ളാന് ഡോക്ടര്‍മാര് തയ്യാറായില്ലെന്നു മാത്രമല്ല, മനോരോഗ ചികിത്സാകേന്ദ്രമാണ് വിന്‍സന്റിന്റെ ആശ്രയവും അഭയവുമെന്ന നിലപാടില് അവര് ഉറച്ചുനില്‍ക്കുകയാണുണ്ടായത്. അതിന് അവര്‍ക്ക് കാരണങ്ങളുണ്ടായിരുന്നു. സാധാരണ നിലയിലെത്തിയെന്ന തോന്നലുണ്ടാക്കുന്നതോടൊപ്പം പൊടുന്നനെ അക്രമവാസന പ്രദര്‍ശിപ്പിക്കുന്നത് വിന്‍സന്റിന്റെ സ്വഭാവത്തിലെ ഭാഗമായിരിക്കുകയാണെന്ന നിഗമനത്തിലായിരുന്നു അവര്. അതിന്റെ സ്വാധീനം പിന്നീട് ഫെലിക്‌സ്‌റേയുടെ നിലപാടിലും പ്രതിഫലിക്കുകയുണ്ടായി. ''പാരീസിനടുത്തുള്ള മനോരോഗാശുപത്രിയില് വിന്‍സന്റിനെ പ്രവേശിപ്പിച്ച് ചികിത്സിപ്പിക്കാനുള്ള ധനശേഷി ഉണ്ടോയെന്ന്'' കത്തിലൂടെ തിയോയോട് ആരായാന് അയാളെ പ്രേരിപ്പിച്ചതിന്റെ കാരണം അതായിരുന്നു.\nമരണത്തിലേയ്ക്ക് സഹോദരന് വഴുതിപ്പോവുകയാണോയെന്ന ഉല്‍ക്കണ്ഠ അറിയിച്ചതിനോടൊപ്പം അത്തരമൊരു ആപത്തുണ്ടായാല് ഭാവിയില് അവലംബിക്കേണ്ട നടപടികളെപ്പറ്റി ആലോചിക്കേണ്ടതായിട്ടുണ്ടെന്ന് തിയോയെഴുതിയ കത്തിനു മറുപടിയായി, അത്തരം ചിന്തകള് ഉപേക്ഷിക്കാന് ജോ ഉപദേശിക്കുകയുണ്ടായി. വിവാഹദിവസം വന്നതോടെ തിയോ കൂടുതല് പരിഭ്രമത്തിലായി, ആപത്തിന്റെ മുനയിലാണെന്ന ചിന്ത തിയോയെ ഊണിലും ഉറക്കത്തിലും വിടാതെ പിടികൂടിയിരുന്നെന്ന് ആ കാലത്ത് ജോയ്‌ക്കെഴുതിയ കത്തുകള് സൂചിപ്പിക്കുന്നു. എന്നാല് തിയോയുടെ ദുശ്ശങ്കകളോട് ജോ വിയോജിച്ചു. വിന്‍സന്റിന്റെ ജീവന് അപകടത്തിലാണെന്നത് തോന്നല് മാത്രമാണെന്നും ഇപ്പോഴുണ്ടായിരിക്കുന്ന അവസ്ഥയെ അദ്ദേഹം അതിജീവിക്കുമെന്നും അവര് വിശ്വസിച്ചു. തിയോയെ അതു പറഞ്ഞു സമാശ്വസിപ്പിക്കുന്നത് ജോയുടെ പതിവായി. ഈ ചുറ്റുപാടുകളിലാണ് വിന്‍സന്റിന്റെ പരിരക്ഷണം ഏറ്റെടുക്കാനുള്ള സന്നദ്ധത റൂലന് അറിയിച്ചത്. അപ്രതീക്ഷിതമായിരുന്നെങ്കിലും തിയോയെ അത് ആശ്വസിപ്പിക്കുകയുണ്ടായി. പക്ഷേ, അത് അധികദിവസം നീണ്ടില്ല. റൂലന് എഴുതിയ കത്തില് ഇങ്ങനെ പറഞ്ഞിരുന്നു. ''താങ്കളുടെ സഹോദരന്റെ ആരോഗ്യനില മെച്ചപ്പെട്ട സന്തോഷകരമായ വിവരം അറിയിക്കണമെന്ന് വിചാരിക്കുമ്പോഴാണ് അതിനു സാധിക്കാതെ വന്നിരിക്കുന്നത്. ഒരു ദിവസം പൊടുന്നനെ വിന്‍സന്റിന്റെ ആരോഗ്യനില മെച്ചപ്പെടും. തൊട്ടടുത്ത ദിവസം മരണത്തിന്റെ വക്കിലെത്തും വിധം ആപല്‍ക്കരമാകും. ഈ സാഹചര്യത്തില് ഒരു മനോരോഗാശുപത്രിയില് വിന്‍സന്റിനെ പ്രവേശിപ്പിക്കേണ്ടത് അനിവാര്യമായിരിക്കുകയാണ്.'' റൂലന്റെ അറിയിപ്പ് തിയോയെ പരവശനാക്കി.\nആ സാഹചര്യത്തില് എന്തു ചെയ്യണമെന്ന് നിശ്ചയിക്കാനാവാതെ ഉരുകുന്നതിനിടയിലായിരുന്നു വൈദികനായ ഫ്രെഡറിക് സാലീസിനെ സമീപിക്കാന് തിയോ മുന്‍കൈയെടുക്കുന്നത്. വിന്‍സന്റിനെ ചികിത്സിക്കുന്ന ആശുപത്രി സന്ദര്‍ശിച്ച് രോഗികള്‍ക്ക് ആശ്വാസം പകരുന്ന പ്രവര്‍ത്തനത്തിന്റെ ഭാഗമായി തന്റെ ജ്യേഷ്ഠനെ സഹായിക്കണമെന്ന് തിയോ അപേക്ഷിച്ചു. അതിനു മറുപടിയായി ശാരീരികമായ അവശതകള് പരിഹരിച്ച് താങ്കളുടെ സഹോദരനെ സാധാരണ നിലയിലെത്തിക്കാന് തന്നാലാവുന്ന സഹായങ്ങളെല്ലാം ചെയ്യാമെന്ന് നാല്പത്തേഴുകാരനായ ആ വൈദികന് ഉറപ്പു നല്‍കി. റൂലന്റെ ആപല്‍സൂചനകള്‍ക്കിടയില് സാലീസിന്റെ ഉറപ്പ് കാറ്റും മഴയും നിറഞ്ഞ അന്ധകാരത്തിനിടയില് അണയാതെ കത്തിനില്‍ക്കുന്ന ദീപം പോലെയാണ് തിയോയ്ക്ക് അനുഭവപ്പെട്ടത്. ഉന്മാദത്തിലേയ്ക്ക് വഴുതിവീണ വിന്‍സന്റിനെ മടക്കിക്കൊണ്ടു വരാമെന്ന നേര്‍ത്ത പ്രതീക്ഷ സാലീസിന്റെ നിലപാടിലൂടെ തിയോയ്ക്കുണ്ടായി. എങ്കിലും ഏതു നിമിഷവും അതു കൈവിട്ടുപോകാവുന്നതേയുള്ളൂവെന്ന ചിന്ത തിയോയെ ഭയപ്പെടുത്തിയിരുന്നു. ''അടുത്തായാലും ദൂരെയായാലും വിന്‍സന്റിന്റെ സാന്നിദ്ധ്യം എനിക്കാവശ്യമാണ്. സഹോദരനെന്നപോലെ എന്റെ ഉപദേഷ്ടാവ് കൂടിയാണ് വിന്‍സന്റ്.'' ''ദുശ്ചിന്തകള് ഉപേക്ഷിക്കൂ'' എന്നു പറഞ്ഞ് ജോ ആശ്വസിപ്പിക്കുമായിരുന്നു. എന്നാല്, വിന്‍സന്റിന്റെ അമ്മയുടേയും സഹോദരിമാരുടേയും നിലപാടുകള് ജോയുടെ അഭിപ്രായത്തെ പിന്‍പറ്റുന്നതായിരുന്നില്ല. ''അവനൊരു ഭ്രാന്തനാണെന്ന് എന്നും എനിക്ക് തോന്നിയിരുന്നതായി'' അമ്മ അന്ന തിയോഡറസ് എഴുതിയത് തിയോ ഓര്‍മ്മിച്ചു. ''ഇപ്പോഴത്തെ അവന്റെ യാതനകളും നാം നേരിടുന്ന ക്ലേശങ്ങളും അതില്‍നിന്നുണ്ടായതാണ്.'' അതിനോട് യോജിച്ചില്ലെങ്കിലും പൂര്‍ണ്ണസുഖം വീണ്ടെടുക്കാന് വിന്‍സന്റിനാവില്ലെന്ന് തിയോയും കരുതി. ''വിന്‍സന്റിന്റെ യാതന നീണ്ടുപോകരുതേയെന്നാണ് എന്റെ പ്രാര്‍ത്ഥന.''\nഈ പ്രതിസന്ധിക്കിടയില് അര്‍ലിസിലെ ആശുപത്രിയില്‍നിന്ന് പ്രതീക്ഷ നല്‍കുന്ന വിവരങ്ങളെത്തിത്തുടങ്ങിയത് അപ്രതീക്ഷിതമായിരുന്നു. വൈദികനായ സാലീസായിരുന്നു അതിനു നിമിത്തമായത്. അത്യാഹിതം അനിവാര്യമാണെന്ന റൂലന്റെ മുന്നറിയിപ്പുകളെ അപ്രസക്തമാക്കിക്കൊണ്ട് പ്രതീക്ഷിച്ചതിലും വേഗം വിന്‍സന്റിന്റെ ആരോഗ്യം മെച്ചപ്പെട്ടിരിക്കുകയാണെന്ന് സാലീസ് തിയോയെ അറിയിച്ചു. ഒപ്പം ഫെലിക്‌സും അറിയിച്ചു: ''എല്ലാം കലങ്ങിമറിഞ്ഞ് വൃത്തിയായിരിക്കുന്നു.'' അയാള് തുടര്‍ന്നെഴുതി: ''വസന്തകാലം ആഗതമാകുന്നതോടെ വിന്‍സന്റിനു പുറത്തിറങ്ങി ചിത്രരചനയില് മുഴുകാനാവും. അങ്ങനെ പ്രകൃതിയുമായുള്ള സംവേദനം പുനഃസ്ഥാപിക്കാന് അദ്ദേഹത്തിനാകുന്നതോടെ പഴയതെല്ലാം വെറും ഓര്‍മ്മയാവും. എല്ലാം മായ്ക്കുന്ന പ്രകൃതിയുടെ ദിവ്യശക്തി വിന്‍സന്റിനെ കാത്തുരക്ഷിക്കും.'' തിയോയ്ക്ക് മനശ്ശക്തി നല്‍കുന്നതായിരുന്നു ആ കത്തുകള്. അത് പകര്‍ന്നു നല്‍കിയ പ്രത്യാശയുമായി ജോയെ കാണുന്നതിനായി ആംസ്റ്റര്‍ഡാമിലേയ്ക്ക് തിയോ തിരിക്കുന്നതിന്റെ തലേന്ന്, ജനുവരി ആറാം തീയതി ആശുപത്രിയില്‍നിന്ന് വിന്‍സന്റ് മഞ്ഞ വീട്ടില് മടങ്ങിയെത്തി.\n''സുഖം പ്രാപിച്ച വിന്‍സന്റിന്റെ കാര്യത്തില് എന്റെ ഹിതംപോലെ പ്രവര്‍ത്തിക്കാമെന്ന് ഡോക്ടര്‍മാര് എന്നെ അറിയിച്ചു''വെന്നു സാലീസ് എഴുതിയെങ്കിലും ആശുപത്രി വിടാനായതിന്റെ പിന്നില് വിന്‍സന്റിന്റെ ബോധപൂര്‍വ്വമായ ശ്രമങ്ങളായിരുന്നു നിര്‍ണ്ണായകമായതെന്ന് ആരും അറിഞ്ഞിരുന്നില്ല. ''പ്രിയപ്പെട്ട തിയോ'' എന്ന് അഭിസംബോധന ചെയ്തുകൊണ്ട് വിന്‍സന്റ് ഇങ്ങനെ എഴുതി: ''എന്റെ കാര്യത്തിലുള്ള ആശങ്കകള് ദുരീകരിക്കാനാണ് ഞാനെഴുതുന്നത്. എന്റെ അവസ്ഥയില് വേവലാതി വേണ്ട. നീ വിഷമിക്കുകയാണെന്ന് അറിയുന്നത് എന്നെ അസ്വസ്ഥനാക്കുന്നതാണ്. രണ്ടുമൂന്നു ദിവസത്തിനുള്ളില് ആശുപത്രി വിടാനാവും.'' അങ്ങനെ എഴുതുമ്പോള് തന്റെ നിലപാടുകള്‍ക്ക് ഡോക്ടര്‍മാരുടെ പിന്തുണ ആര്‍ജ്ജിക്കുന്നതില് പ്രധാനമായി വിന്‍സന്റ് കണ്ടത് ഡോക്ടര് ഫെലിക്‌സ് റേയുമായുള്ള ചങ്ങാത്തമായിരുന്നു. ആശുപത്രി അങ്കണത്തിലും ആശുപത്രിക്കു പുറത്തും ഫെലിക്‌സുമായി ഉലാത്തുന്നത് വിന്‍സന്റ് പതിവാക്കി. ആ നടത്തയ്ക്കിടയില് ചിത്രരചനയിലുള്ള തന്റെ മോഹങ്ങളേയും ചായക്കൂട്ടുകളുടെ ഇന്ദ്രജാലത്തേയും പറ്റി വിന്‍സന്റ് വാചാലനാകുമായിരുന്നു. റെം ബ്രാന്റിന്റെ അനനുകരണീയമായ ചിത്രരചനാ ശൈലിയെപ്പറ്റി ഓര്‍മ്മിപ്പിക്കുമായിരുന്ന വിന്‍സന്റ് ഭിഷഗ്വരന്മാരും കലാകാരന്മാരും പങ്കുവെയ്ക്കുന്ന ഉന്നതമൂല്യങ്ങളെപ്പറ്റി സംസാരിച്ചു. ''ഒരു ഡോക്ടറാവാന് സാധിക്കാത്തതിലുള്ള സങ്കടം ഞാന് ഫെലിക്‌സിനോട് പറഞ്ഞിരുന്നു.'' ചിത്രരചനയിലുള്ള തന്റെ ആഗ്രഹങ്ങളെപ്പറ്റി ഫെലിക്‌സ് മനസ്സു തുറന്നു. അപ്പോള് ചിത്രമെഴുത്തുകാരനാവാന് യത്‌നിക്കാതെ ചിത്രരചനകളുടെ ഒരു സൂക്ഷിപ്പുകാരനാവാന് ഉപദേശിച്ച വിന്‍സന്റ് അതിന് തിയോയുടെ സഹകരണം തേടാമെന്ന് അയാളെ അറിയിച്ചു. ഡോക്ടര്‍മാരില് ഒരാള് പ്രസിദ്ധ പെയിന്ററായ ഡെലക്രോയിയുമായി പരിചയമുണ്ടായിരുന്ന ഒരു പാരീസുകാരനായിരുന്നു. അയാള് ഉള്‍പ്പെടെ ഏതാനും ഡോക്ടര്‍മാരെ മഞ്ഞ വീട്ടിലേയ്ക്ക് ക്ഷണിച്ച് പെയിന്റിംഗുകള് കാണിച്ചുകൊടുത്തു. അപ്പോഴാണ് ഫെലിക്‌സ് റേയുടെ പോര്‍ട്രെയിറ്റ് വരച്ചത്. ഈവിധം മാനസികമായി ശാന്തത വീണ്ടെടുത്തതായി ഡോക്ടര്‍മാരെ ബോദ്ധ്യപ്പെടുത്തുന്നതില് താന് വിജയിച്ചുവെന്ന വിന്‍സന്റിന്റെ കണക്കുകൂട്ടല് ഫെലിക്‌സും പങ്കുവെച്ചു. ''വിന്‍സന്റിനുണ്ടായ തീവ്രമായ വൈകാരിക സമ്മര്‍ദ്ദം താല്‍ക്കാലികമായിട്ടുള്ളതായിരുന്നു. അധികം വൈകാതെ അദ്ദേഹത്തിന്റെ അവസ്ഥ പഴയതുപോലെയാകും.'' റൂലനോടൊപ്പം മഞ്ഞ വീട്ടില് കുറേ നേരം ചെലവിടാന് വിന്‍സന്റിനെ അനുവദിക്കാന് കാരണം അതു ശരിയാണോയെന്നറിയാനായിരുന്നു. ആ വീട് തൂത്തു വൃത്തിയാക്കാന്, പതിവായി വരാറുള്ള വേലക്കാരിയോട് ഫെലിക്‌സ് അപ്പോള് നിര്‍ദ്ദേശിച്ചു.\nആശുപത്രി വിടാനായതിലുള്ള സന്തോഷം ഒരു കത്തിലൂടെ തിയോയുമായി വിന്‍സന്റ് പങ്കിട്ടു. ''എന്റെ പ്രിയപ്പെട്ട കുട്ടി'' എന്ന് സംബോധന ചെയ്തുകൊണ്ടെഴുതിയ ആ കത്തില്, അവശനായി\nആശുപത്രിയിലാണെന്നറിഞ്ഞ ഉടന് ഓടിയെത്തിയതില് നന്ദി രേഖപ്പെടുത്തിയതിനോടൊപ്പം, ആ വിധത്തില് ശല്യപ്പെടുത്തിയതില് അനുജനോട് അദ്ദേഹം ക്ഷമ ചോദിക്കുകയുണ്ടായി. ആ കത്തില് പോള് ഗോഗിനുമായി ചെലവിട്ട ദിവസങ്ങള് വിന്‍സന്റ് അനുസ്മരിച്ചു. ''നല്ലവനായ ആ സ്‌നേഹിതനെ അലോസരപ്പെടുത്തിയതില് എനിക്കിപ്പോള് പശ്ചാത്താപമുണ്ട്'' അദ്ദേഹമെഴുതി. മഞ്ഞ വീട്ടില് ഉപേക്ഷിച്ച സാധനങ്ങള് ഗോഗിനിലെത്തിക്കാന് അപ്പോള് വിന്‍സന്റ് ഏര്‍പ്പാടുണ്ടാക്കി. ''സൂര്യകാന്തിപ്പൂക്കളുടെ ചിത്രകാരന്'' എന്ന് ഗോഗിന് തന്നെ കളിയാക്കിയിരുന്നതായി വിന്‍സന്റ് ഓര്‍മ്മിച്ചു. സൂര്യകാന്തിപ്പൂക്കളുടെ രണ്ടു ചിത്രങ്ങള് ഗോഗിന് കൊണ്ടുപോയിരുന്നതിനാല്, അതിനു പകരം സൂര്യകാന്തിപ്പൂക്കളുടെ ഏതാനും ചിത്രങ്ങള് കൂടി വരയ്ക്കാന് വിന്‍സന്റ് തീരുമാനിച്ചു. (സൂര്യകാന്തിപ്പൂക്കളുടെ പതിനൊന്ന് ചിത്രങ്ങള് അദ്ദേഹം വരയ്ക്കുകയുണ്ടായി) ആ ഇടവേളയിലാണ് തന്റെ രണ്ടു പോര്‍ട്രെയിറ്റുകള്, അതിലൊന്ന് മുറിച്ചുകളഞ്ഞ ചെവിയുടെ ഭാഗത്തെ ബാന്‍ഡേജുകള് കാണുംവിധത്തിലുള്ളതായിരുന്നു) വിന്‍സന്റ് വരച്ചത്. സ്‌നേഹ സൂചനയായി വിന്‍സന്റ് സൂര്യകാന്തിപ്പൂക്കള് വരയ്ക്കുന്ന ഒരു ചിത്രം ഗോഗിന് വരച്ചിരുന്നു.\nസാധാരണനില കൈവരിച്ച് ചിത്രരചനയില് മുഴുകിക്കഴിഞ്ഞ സ്ഥിതിക്ക് മഞ്ഞ വീട്ടിലേയ്ക്ക് വിന്‍സന്റ് മടങ്ങുന്നത് നിരുത്സാഹപ്പെടുത്താന് തിയോ ശ്രമിച്ചില്ല. ജോയുമായുള്ള ദാമ്പത്യ ജീവിതം തുടങ്ങുന്നതിന്റെ മുന്നോടിയായി നീണ്ട അന്വേഷണത്തിനൊടുവില് നല്ലൊരു വീട് കണ്ടെത്താനായതിലുള്ള ആഹ്ലാദത്തിലായിരുന്നു തിയോ. ''ഗാലറിയില്‍നിന്ന് അത്താഴത്തിന് നടന്നുവരാന് മാത്രം ദൂരമുള്ളതാണ് വീട്. അതിനു മുന്‍പില് നല്ലൊരു പൂന്തോട്ടം. നിറയെ പൂമരങ്ങള്.'' ജോയെ തിയോ അറിയിച്ചു.\nഎസ് ജയചന്ദ്രന് നായര് ജീവിതം പ്രതിഭാശാലി വിന്‍സെന്റ് വാന്‍ഗോഗ്


REPOS | ഇനി ഇന്ധനം നിങ്ങളുടെ വാഹനത്തിനടുത്തെത്തും; പുതിയ ആപ്പുമായി റിപോസ് - Malayalivartha.com Widgets Magazine\n25 MARCH 2019 04:14 PM IST\nവാഹനങ്ങളില് ഇന്ധനം തീര്‍ന്നാല് മൊബൈല് ആപ്പിലൂടെ ബുക്ക് ചെയ്ത് ഇന്ധനം നിറക്കാവുന്ന സഞ്ചരിക്കുന്ന പെട്രോള് പമ്പ് നിലവില് വന്നു. പൂനെ ആസ്ഥാനമായുള്ള റിപോസ് കമ്പനിയാണ് ഈ ആപ്പിന് പിന്നില്. കേരളത്തിലെ ആദ്യ സഞ്ചരിക്കുന്ന പെട്രോള് പമ്പിന് മലപ്പുറത്താണ് തുടക്കം കുറിച്ചത്. ഭാരത് പെട്രോളിയം, ഇന്ത്യന് ഓയില്, ഹിന്ദുസ്ഥാന് പെട്രോളിയം എന്നിവയുമായി സഹകരിച്ച് പുറത്തിറക്കുന്ന പമ്പ് രാജ്യത്താകമാനം വ്യാപിപ്പിക്കാനാണ് റിപോസിന്റെ ശ്രമം.\nമലപ്പുറത്തെ പി എം ആര് പമ്പിനാണ് സഞ്ചരിക്കുന്ന പെട്രോള് പമ്പിനായുള്ള ലൈസന്‍സ് ലഭിച്ചത്. റിപോസ് ആപ്പിലൂടെ ഇന്ധനം ബുക്ക് ചെയ്യാനും ഓണ്‍ലൈനായി പണമടയ്ക്കാനും സാധിക്കും. ടാറ്റ അള്‍ട്ര ട്രക്കിലാണ് പമ്പ് ക്രമീകരിച്ചിരിക്കുന്നത്. 6000 ലിറ്റര് ഡീസല്‍വരെ ട്രക്കില് സംഭരിക്കാനാവും. നിലവില് പൂനെ, ചെന്നൈ, ബംഗ്ലൂരൂ, വാരണാസി, റായ്ഗര് തുടങ്ങിയ സ്ഥലങ്ങളിലാണ് റിപോസ് എനര്‍ജിയുടെ സഞ്ചരിക്കുന്ന ഇന്ധന പമ്പുകള് നിലവിലുള്ളത്.


സോളാര് പ്രോജെക്ടുമായി വിവാദ നായിക സരിത നായര് തമിഴ്നാട്ടില് | Kerala News Today\nസോളാര് പ്രോജെക്ടുമായി വിവാദ നായിക സരിത നായര് തമിഴ്നാട്ടില്\nTOPICS:Saritha S.Nairsolar ProjectTamilnadu\nസോളാര് വിവാദ നായിക സരിത നായര് സോളാര് പദ്ധതിയുമായി തമിഴ്നാട്ടില് പുതിയ സ്ഥാപനം ആരംഭിച്ചു .ഒരു പ്രമുഖ ഉത്തരേന്ത്യന് സോളാര് കമ്പനിയുടെ സോളാര് പവര് പ്രൊജക്റ്റ്‌ന്‍റെ തമിഴ് നാട്ടിലെ നടത്തിപ്പ് ചുമതലയാണ് സരിതക്കുള്ളത്.മധുര അരുപ്പ്കോട്ടയിലാണ് കമ്പനി പ്രവര്‍ത്തിക്കുന്നത്. ഇതിനു പുറമേ മറ്റൊരു സംരംഭവും സരിത തമിഴ് നാട്ടില് തുടങ്ങിയിട്ടുണ്ട്.കടലാസ് ബാഗ് .പ്ലേറ്റ് .കപ്പ് എന്നിവ നിര്‍മ്മിക്കുന്ന സ്ഥാപനമാണ് ആരംഭിച്ചിരിക്കുന്നത്.\nകന്യാകുമാരി ജില്ലയിലെ തക്കലയിലാണ് സ്ഥാപനം പ്രവര്‍ത്തിക്കുന്നത് വി.എസ്. ഇക്കോ ഇന്‍ഡസ്ട്രീസ് എന്നാണ് പുതിയ സ്ഥാപനത്തിന്റെ പേര്. തക്കല-നാഗര്‍കോവില് റോഡില് കൊല്ലന്‍വിളയിലാണ് പേപ്പര് നിര്‍മിത വസ്തുക്കളുടെ വില്‍പ്പനയ്ക്കുള്ള ഷോറൂം. തക്കല-കുലശേഖരം റോഡില് പദ്മനാഭപുരത്തിന് സമീപത്താണ് നിര്‍മാണയൂണിറ്റ്. കടലാസ് ബാഗുകള് കൈകൊണ്ടും കപ്പുകള് യന്ത്രസഹായത്തോടെയുമാണ് നിര്‍മിക്കുന്നത്.\nഒരു യൂണിറ്റില് നാട്ടുകാരായ വനിതകള് ഉള്‍പ്പെടെ ഏഴുപേര് ജോലിചെയ്യുന്നുണ്ട് . തുടക്കത്തില് ആവശ്യമനുസരിച്ചാണ് കവറും കപ്പും നിര്‍മിക്കുന്നത്. കന്യാകുമാരി, മാര്‍ത്താണ്ഡം എന്നിവിടങ്ങളിലും സ്ഥാപനം തുടങ്ങുന്നതിന് പ്രാരംഭപ്രവര്‍ത്തനങ്ങള് തുടങ്ങിയിട്ടുണ്ട്.\nകേരളത്തിലെ വിവാദങ്ങളില്‍നിന്ന് മാറി തമിഴ്‌നാട്ടില് നല്ലരീതിയില് വ്യവസായം നടത്താനാണ് ഉദ്ദേശിക്കുന്നതെന്ന് സരിത പറഞ്ഞു. തമിഴ്‌നാട്ടില് വ്യവസായ സൗഹൃദ അന്തരീക്ഷമുണ്ട്. ഏകജാലക സംവിധാനത്തിലൂടെ ലൈസന്‍സും മറ്റ് അനുമതികളും പെട്ടെന്ന് ലഭിക്കും. കേരളത്തിലും ഇത്തരം മാറ്റം ഉണ്ടായേക്കും.മധുരയിലെ സോളാര് പദ്ധതിക്ക് ഉത്തരേന്ത്യന് കമ്പനിയാണ് മൂലധനം മുടക്കിയത്. കേരളത്തില് വിവാദങ്ങള് സൃഷ്‌ടിച്ച സരിത തമിഴ് നാട്ടില് വേറെയും ബിസിനസ്സ് സംരംഭങ്ങള് തുടങ്ങാന് തീരുമാനിച്ചിട്ടുണ്ട് .


പാടുക സൈഗാള്...;ഓര്‍മയില് ഒരു ഉമ്പായിരാഗം | DoolNews\nപാടുക സൈഗാള്...;ഓര്‍മയില് ഒരു ഉമ്പായിരാഗം\nSaturday, 1st August 2020, 10:23 pm\nതാള-വാദ്യ തന്ത്രികളില് നാദത്തിന്റെ പ്രാവുകളെ പറപ്പിച്ച കലാകാരന് ഉസ്താദ് ഹരിനാരായണന് ഒരിക്കല് പറഞ്ഞതുപ്പോലെ ‘പി.എ. ഇബ്രാഹീം എന്ന ഉമ്പായി കേരളത്തിലെ നിഷേധിക്കാന് കഴിയാത്ത ശബ്ദത്തിനുടമയാണ്’.\nമധ്യകേരളത്തിന്റെ മഴക്കാലം മുഴുവന് ആ ശബ്ദം ആവാഹിച്ചിരുന്നു. മലയാളിയുടെ ശബ്ദബോധത്തിന്റെ ചില ആദിമസ്വരങ്ങള് അത് തൊട്ടുണര്‍ത്തി.\nസ്വതസിദ്ധമായ ആ ശബ്ദ മാധുരി നാം ജോണ് എബ്രഹാമിന്റെ ‘അമ്മ അറിയാന്’ എന്ന സിനിമയില് ആദ്യമായി അറിഞ്ഞപ്പോള് ആരായിരുന്നു ആ ശബ്ദത്തിനുടമ എന്ന് മലയാളി തേടി. സിനിമയില് ഉടനീളം ഒരു താരാട്ടുപ്പോലെ വിഷാദ മധുരം എന്ന് വിശേഷിപ്പിക്കാവുന്ന ഭാവരൂപേണേ അത് ചൂഴ്ന്നുനിന്നു.\nഗുല് മുഹമ്മദിന്റെയും മെഹ്ബൂബ് ഭായിയുടെയും ഘരാനയില് നിന്നുള്ള ഒരു സ്വരമാധുരിയായിരുന്നു ഉമ്പായിയുടേത് എന്ന് നാം അറിഞ്ഞു. പഴയ പാട്ടുകള് ഉമ്പായിയുടെ ശബ്ദത്തില് പുതിയ രാഗവ്യാഖ്യാനങ്ങളായി.\nനൊമ്പരങ്ങളുടെ കടല് കാറ്റേറ്റ് ആ ശരീരം വിരഹാര്‍ദ്രമായിരുന്നു. മലയാളിയുടെ സംഗീതാസ്വാദനത്തിലേക്ക് ഉമ്പായി സമാന്തരമായൊരു പാലമാണ് പണിതത്. മലയാളത്തിലെ ഗസല് പാരമ്പര്യത്തിന് ഒരു പുത്തനുണര്‍വ് ആ ശബ്ദത്തിനുണ്ടായിരുന്നു.\nഅങ്ങനെ വാടകയ്‌ക്കൊരു മുറിയെടുത്ത വടക്കന് തെന്നലായി, മലയാളത്തിന്റെ സൈഗാളായി ഉമ്പായി മാറി.\nപടച്ചവന് നിന്നെ പടച്ചപ്പോള്..; ‘ഖല്‍ബ്’ നിറച്ച് വിനീത് ശ്രീനിവാസന്, ഷെയ്ന് നിഗത്തിന്റെ ഖല്‍ബിലെ ടൈറ്റില് സോംഗ് പുറത്ത്\nവ്യാപാരവും, കൊളോണിയല് സാന്നിധ്യങ്ങളും സമ്പന്നവും സങ്കീര്‍ണ്ണവുമാക്കിയ ഇടനാഴികളുടെ പ്രതിധ്വനികള് ഉമ്പായിയുടെ ശബ്ദത്തില് ഒരു മുഴക്കമായി ഉണ്ടായിരുന്നു. ഒരുപക്ഷേ മെഹബൂബ് ഭായിയുടെ അത്തരം ഗാനശീലുകള് ഉമ്പായിയില് സ്വഭാവികമായി എത്തിച്ചേര്‍ന്നതായിരിക്കാം.\nമദ്യപാനത്തിന്റെ ഒരു കടല് നീന്തിയെത്തിയ ഗായകനായി, അരാജകമായിരുന്ന ഒരു ഭൂതകാലത്തിന്റെ നൊസ്റ്റാള്‍ജിയ എപ്പോഴും തന്റെ സ്വരത്തില് സൂക്ഷിച്ചുകൊണ്ട് തന്റെ ഭൂതകാലത്ത് നിന്നുള്ള പ്രണയവും, വിഷാദവും, വേദനയും പകരുന്നതായിരുന്നു ഉമ്പായിയുടെ സാന്ത്വന വീചികള്.\n80-കള്‍ക്ക് ശേഷം മലയാളത്തില് ഉയര്‍ന്നുവന്ന ഗസല് പാരമ്പര്യത്തിന്റെ വഴികള് ഉമ്പായിയില് ലയിച്ചു ചേര്‍ന്നു. നജ്മല് ബാബു തുടങ്ങിവെച്ച മലയാള ഗസല് ഗാനങ്ങളുടെ വേദിയാലാപനം ഉമ്പായിയില് കൂടുതല് വ്യക്തവും ഉള്ളുറപ്പുള്ളതുമായ ഒരു ആലാപന ശൈലിയായി വികസിക്കുന്നത് കാണാം.\nകൊച്ചിയും കോഴിക്കോടും തമ്മിലുള്ള ഒരു ബ്ലണ്ടിങ്ങിനും ഉമ്പായി കാരണക്കാരനായി.\nതാളവാദ്യക്കാരന് താളം പറഞ്ഞു കൊടുത്തു കൊണ്ടാണ് ഉമ്പായി തന്റെ മെഹ്ഫിലുകളാരംഭിച്ചിരുന്നത്. പെര്‍ഫോമിംഗ് ആര്‍ട്ടിസ്റ്റുകള്‍ക്ക് അദ്ദേഹം കൊടുക്കുന്ന ആ സ്വാതന്ത്ര്യം ഇന്ത്യയില് മറ്റാരും അനുവദിക്കുന്നതായി ഞാന് എന്റെ സംഗീത അന്വേഷണ വഴികളില് മറ്റെവിടെയും കണ്ടിട്ടില്ല.\nഉമ്പായി എന്നില് ആവേശിതനായ ആ കാലം ഇന്നും എന്റെ ശബ്ദസ്മരണയില് പാടുക സൈഗാളായും വീണ്ടും പാടാം സഖിയായും ഇന്നലെ രാവില് അടര്‍ന്നുവീണ ഒരു ചെറുതാരകമായും നിറഞ്ഞ് നിന്ന്, കരളില് തീ എരിഞ്ഞു, തല മണ്ട പുകഞ്ഞിരുന്നു.\nചെറുപ്പത്തില് നമ്മള് രണ്ടും\nഅന്ന് തമ്മില് പറഞ്ഞതും മറന്നു പോയോ...\nതുടങ്ങിയ മെഹബൂബ് ഭായ് ഗാനങ്ങളുടെ പുനരാലാപനവും ആവേശിച്ച സമര യൗവ്വനത്തിലൂടെയായിരുന്നു ഞാന് കടന്നു വന്നത്. ‘അമ്മേ അനുപമ സൗന്ദര്യമേ എന്റെ അറിവിന്റെ ആത്മീയ ദര്‍ശനമേ’ എന്ന ഗാനം ഉമ്പായിയുടെ ഭക്തി ഭാവങ്ങളില് ഏറെ ശ്രദ്ധേയമായിരുന്നു.\nസുഹൃത്തും ഗുരുവുമായുള്ള ഹരി നാരായണനുമൊത്ത് ഉമ്പായിയും അദ്ദേഹത്തിന്റെ വീടുമായുമൊക്കെയുള്ള സര്‍ഗാത്മക സംഗീത സഹവര്‍തിത്വം അദ്ദേഹത്തിന്റെ മരണം വരെ തുടര്‍ന്നു.\nഎത്ര സുധാമായമായിരുന്നാ ഗാനം…. അത്രമേല് വേദനയേകിയെന്നില്.!\nഓഡിയോ- വീഡിയോ പ്രൊഡ്യൂസര്- മുസിരിസ് ഹെറിറ്റേജ് പ്രൊജക്ട്


ബ്ലാസ്‌റ്റേഴ്‌സിന്റെ 'ഇടുക്കി ഗോള്‍ഡ്' ഹ്യൂമിനൊപ്പം പന്തുതട്ടാന് അജിത് - Oneindia Malayalam\nബ്ലാസ്‌റ്റേഴ്‌സിന്റെ 'ഇടുക്കി ഗോള്‍ഡ്' ഹ്യൂമിനൊപ്പം പന്തുതട്ടാന് അജിത്\nകേരള ബ്ലാസ്റ്റേഴ്‌സിന് വേണ്ടി പന്തുതട്ടാന് ഒരു ഇടുക്കിക്കാരനും. ഇടുക്കി ചെറുതോണിയിലെ കമ്പിക്കകത്ത് ശിവന്റെ മകന് അജിത്തിനെ കേരള ബ്ലാസ്റ്റേഴ്‌സില് എടുത്തത് ഇടുക്കി ആഘോഷിക്കുകയാണ്. വിവരമറിഞ്ഞവരെല്ലാം ഇത് നാടുനീളെ അറിയിക്കാനുള്ള തിരക്കിലാണ്. തിരുവനന്തപുരം വെള്ളായണി അയ്യങ്കാളി മെമ്മോറിയല് സ്‌പോര്‍ട്‌സ് സ്‌കൂളില് അജിത്തിന് പ്രവേശനം ലഭിക്കുന്നത്. പിന്നീടാണ് മൂവാറ്റുപുഴ നിര്‍മല കോളജില് ചേരുന്നത്.\nidukki kerala blasters isl


നാദിര്‍ഷായുടെ ‘ഈശോ’യ്ക്ക് എതിരെ പി സി ജോര്‍ജ് – BHARATH NEWS\nതിരുവനന്തപുരം: നാദിര്‍ഷായുടെ പുതിയ ചിത്രം ‘ഈശോ’യ്ക്ക് എതിരെ പി സി ജോര്‍ജ് രംഗത്ത്. ‘ഈശോ’ എന്ന പേരില് സിനിമ പുറത്തിറങ്ങിയാല് തിയേറ്ററുകളില് പ്രദര്‍ശിപ്പിക്കാന് അനുവദിക്കില്ലെന്നും ഈ പേരില് സിനിമ ഇറക്കാമെന്ന് സംവിധായകന് നാദിര്‍ഷാ വിചാരിക്കേണ്ടെന്നും പി സി ജോര്‍ജ് പറഞ്ഞു. താനിപ്പോള് സിനിമകള് കണ്ടുതുടങ്ങിയെന്നും നാദിര്‍ഷായെയും കൂട്ടരേയും താന് വിടില്ലെന്നും പി സി ജോര്‍ജ് പറഞ്ഞു. ഒരു ഓണ്‍ലൈന് മാധ്യമത്തിനു നല്‍കിയ അഭിമുഖത്തിലാണ് പി സി ജോര്‍ജിന്റെ പ്രതികരണം.\nക്രിസ്ത്യന് സമൂഹത്തെ അപമാനിക്കണമെന്ന നിര്‍ബന്ധബുദ്ധിയോടെ ഇറങ്ങിത്തിരിച്ച കുറച്ച് സിനിമാക്കാര് ഇവിടെയുണ്ട്. മലയാള സിനിമയിലെ ഗുണ്ടാ കഥാപാത്രങ്ങളെ എടുത്തുനോക്കുക. മിക്ക ഗുണ്ടകളും ക്രിസ്ത്യാനികള് ആയിരിക്കും, അവന്റെ കഴുത്തില് ഒരു കുരിശും കാണും. ഇത് ഇന്നും ഇന്നലെയും തുടങ്ങിയ കാര്യമല്ല. ഇത് സംബന്ധിച്ച പരാതികള് കിട്ടികൊണ്ടിരിക്കുകയാണ്. ഞാന് ഇപ്പോള് സിനിമകള് കാണാന് തുടങ്ങിയിരിക്കുന്നു. കേരളത്തില് വലിയ സാംസ്‌കാരികമൂല്യങ്ങള്‍ക്ക് വില കല്‍പിച്ച സഭയാണ് ക്രൈസ്തവ സഭ. നമ്മുടെ സമൂഹത്തിനു വേണ്ടി ചെയ്യാന് കഴിയുന്ന എല്ലാ നന്മകളും ചെയ്തു. ചോദിക്കാനും പറയാനും ആരുമില്ല എന്ന തോന്നലാണ് ഇത്തരക്കാര്‍ക്ക് വളം. ഇത് അനീതിയാണ്.\nനാദിര്‍ഷായെയും കൂട്ടരെയും ഞാന് വിടില്ല. ക്രിസ്ത്യന് സമൂഹത്തെ മാത്രമല്ല, അതിപ്പോള് മുസ്ലിം സമൂഹത്തെയും ഹൈന്ദവ സമൂഹത്തെയും അപമാനിച്ചാലും ഞാന് വിടില്ല. ഞാനൊരു പൊതുപ്രവര്‍ത്തകനാണ്. എംഎല്‍എ അല്ലാത്തതിനാല് ഇപ്പോള് ധാരാളം സമയമുണ്ട്. ഇവനെയൊക്കെ നന്നാക്കിയിട്ടേ ഞാന് പോകൂ. നാദിര്‍ഷായെ പോലൊരാള് ഇങ്ങനെ ചെയ്തല്ലോ എന്ന് ഓര്‍ക്കുമ്പോഴാണ് വിഷമം. ഈ പേരില് സിനിമ ഇറക്കാമെന്ന് ആരും വിചാരിക്കേണ്ട. ഒരു തിയറ്ററിലും ഈ ചിത്രം പ്രദര്‍ശിപ്പിക്കുകയുമില്ല. കേരളം മുഴുവന് ഞാന് ഇറങ്ങും.\nPrevious ത്രില്ലര് ചിത്രം ‘ജോഷ്വാ മോശയുടെ പിന്‍ഗാമി’: ഫസ്റ്റ്‌ലുക്ക് പോസ്റ്റര് പുറത്തുവിട്ടു\nNext ഇന്ദ്രന്‍സിന്റെ ത്രില്ലര് ചിത്രം ‘സൈലന്റ് വിറ്റ്‌നസ്’ റിലീസിന്


താൾ:Kulastreeyum Chanthapennum Undayathengane.djvu/185 - വിക്കിഗ്രന്ഥശാല\nതാൾ:Kulastreeyum Chanthapennum Undayathengane.djvu/185\nഎന്ന സാദ്ധ്യത ഉയർന്നുവന്നു. വ്യവസ്ഥാപിത നിരൂപണത്തിന്റെ അതിരൂക്ഷമായ ശകാരവും പരിഹാസവും 'പെണ്ണെഴുത്തി'ന്റെ വക്താക്കൾക്കു സഹിക്കേണ്ടിവന്നു. അന്തർജനത്തിന്റെയും മാധവിക്കുട്ടിയുടെയും എഴുത്തിനെ വ്യവസ്ഥാപിത ലിംഗാദർശങ്ങളിലേക്കും സാഹിത്യപ്രമാണങ്ങളിലേക്കും ഒതുക്കാൻ മുഖ്യധാരാവിമർശനത്തിനു കഴിഞ്ഞിരുന്നു. എന്നാൽ സരസ്വതിയമ്മയുടെ എഴുത്തിനെയോ സാറാ ജോസഫിന്റെ (അക്കാലത്തെഴുതിയ) കഥകളെയോ അത്തരത്തിൽ ഒതുക്കാൻ എളുപ്പമായിരുന്നില്ല. മുഖ്യധാരയിൽനിന്ന് അകന്നുനിൽക്കുന്നത് ബുദ്ധിപരമല്ലെന്ന അഭിപ്രായം ചില എഴുത്തുകാരികൾക്കുമുണ്ടായിരുന്നു. ഇക്കാലത്ത് കവിതയിലും തുറന്നരീതിയിലുള്ള സ്ത്രീപക്ഷത്തുനിന്നും ആൺകോയ്മാവിമർശനം കേട്ടുതുടങ്ങി - സാവിത്രി രാജീവൻ, വിജയലക്ഷ്മി തുടങ്ങിയവരുടെ കവിതകളിൽ. കഥാരംഗത്ത് ഗീതാ ഹിരണ്യൻ, ചന്ദ്രമതി, ഗ്രേസി തുടങ്ങിയവരുടെ സാന്നിദ്ധ്യം അനിഷേദ്ധ്യമായി. ഇവരിൽപ്പലരും 'പെണ്ണെഴുത്തി'നെക്കുറിച്ച് സംശയാലുക്കളായിരുന്നെങ്കിലും അവർ തങ്ങളുടെ രചനകളിൽ ആൺകോയ്മാരൂപങ്ങളെ അതിശക്തമായി ആക്രമിക്കാൻ മടിച്ചില്ല. പെണ്ണെഴുത്തെന്ന ആശയത്തെ എഴുത്തുകാരികൾതന്നെ തള്ളിക്കളഞ്ഞത്, വാസ്തവത്തിൽ മറ്റൊരു വിധത്തിൽ വായിക്കേണ്ടതാണ്. അന്നുവരേയും മലയാളസാഹിത്യമണ്ഡലത്തിൽ നെടുനായകത്വം വഹിച്ച പുരുഷാധികാരസ്ഥാപനമായ സാഹിത്യവിമർശനത്തിന്റെ ആധികാരികതയെയാണ് എഴുത്തുകാരികൾ തള്ളിക്കളഞ്ഞത്. സ്ത്രീകളുടെ എഴുത്തിനെ പേരിട്ടുവിളിക്കാൻ വിമർശകർക്കുണ്ടായിരുന്ന അധികാരമാണ് ചോദ്യംചെയ്യപ്പെട്ടത്. പെണ്ണെഴുത്തിനെ അനുകൂലിച്ചവരും പ്രതികൂലിച്ചവരുമായ എഴുത്തുകാരികളെല്ലാവരും കേരളത്തിലെ ആൺകോയ്മയെ അതിശക്തമായിത്തന്നെ എതിർത്തിട്ടുണ്ടെന്ന കാര്യം വളരെ പ്രസക്തമാണ്. സമീപകാലത്ത് മലയാളസാഹിത്യരംഗത്തേക്ക് സ്ത്രീകളുടെ കടന്നുകയറ്റംതന്നെ ഉണ്ടായിട്ടുണ്ട് - പ്രത്യേകിച്ച് ചെറുകഥാരംഗത്ത്. ഇന്നവർ നേടിയ വിജയം മുമ്പുപറഞ്ഞ വിമർശകതിരസ്ക്കാരവുമായി ബന്ധപ്പെട്ടുകിടക്കുന്നുവെന്ന് വാദിക്കാവുന്നതാണ്.\nനാടകത്തിന്റെ കാര്യമെടുത്താൽ, കാക്കാരിശ്ശിനാടകംപോലുള്ള കീഴാളകലാരൂപങ്ങളിൽ സ്ത്രീകൾ അഭിനയിച്ചിരുന്നു; അക്കാലത്ത് കാക്കാരിശ്ശിനാടകത്തിന് നല്ല ജനപ്രീതിയുണ്ടായിരുന്നെന്ന സൂചനകളുമുണ്ട്. അപ്പോൾ ഈ കലാരൂപങ്ങളിലൂടെ രംഗപരിചയം നേടിയ കീഴാളകലാകാരികൾക്ക് ആധുനികനാടകത്തിലേക്ക് എളുപ്പത്തിൽ\n"https://ml.wikisource.org/w/index.php?title=താൾ:Kulastreeyum_Chanthapennum_Undayathengane.djvu/185&oldid=162822" എന്ന താളിൽനിന്ന് ശേഖരിച്ചത്


ഫോര്‍ട്ട് കൊച്ചിയില് ഗുണ്ടാ ആക്രമണം; ഹോംസ്‌റ്റേ അടിച്ചു തകര്‍ത്തു\nHome/News/ഫോര്‍ട്ട് കൊച്ചിയില് ഗുണ്ടാ ആക്രമണം; ഹോംസ്‌റ്റേ അടിച്ചു തകര്‍ത്തു\nNews DeskJun 7, 2022, 03:07 pm IST\nകൊച്ചി: ഫോര്‍ട്ട് കൊച്ചിയില് ഗൂണ്ടാ ആക്രമണം. പെണ്‍കുട്ടികളെ ശല്യം ചെയ്തത് ചോദ്യം ചെയ്തതിന് ഹോം സ്‌റ്റേ അടിച്ചു തകര്‍ത്തു. ലഹരിയിലായിരുന്നു പുറത്തുനിന്ന് എത്തിയവര് ആക്രമണം നടത്തിയെന്ന് പൊലീസ് പറഞ്ഞു. സംഭവവുമായി ബന്ധപ്പെട്ട് രണ്ടുപേരെ പൊലീസ് കസറ്റഡിയില് എടുത്തു. ഇന്നലെ വൈകിട്ട് ആറിനായിരുന്നു ഫോര്‍ട്ട് കൊച്ചിയില് ആക്രമണം നടന്നത്.\nവിനോദ സഞ്ചാരത്തിന്റെ ഭാഗമായി ഫോര്‍ട്ട് കൊച്ചിയിലെ ഹോം സ്‌റ്റേക്ക് സമീപത്തുനിന്ന് നാലു പെണ്‍കുട്ടികള് സൈക്കിള് വാടകയ്ക്ക് എടുക്കുമ്പോള് രണ്ടു യുവാക്കള് വാഹനത്തിലെത്തി ഇവരെ ശല്യം ചെയ്തു. ആദ്യം പെണ്‍കുട്ടികള് തന്നെ ചെറുക്കാന് ശ്രമിച്ചു. തുടര്‍ന്ന് യുവാക്കളുടെ രീതികള് മാറിയതോടെ ഹോം സ്‌റ്റേയിലുള്ളവര് ഇടപെട്ട് യുവാക്കളെ താക്കീത് ചെയ്ത് പറഞ്ഞയച്ചു.\nമടങ്ങിയപ്പോയ യുവാക്കള് സംഘം ചേര്‍ന്ന് തിരികെ എത്തി ഹോം സ്‌റ്റേക്ക് നേരെ ആക്രമണം നടത്തുകയായിരുന്നു. ഹോം സ്‌റ്റേയുടെ അകത്തുകയറി ആക്രമണം നടത്തുന്ന ദൃശ്യങ്ങള് പുറത്തുവന്നു. ഹോം സ്‌റ്റേ ജീവനക്കാരും യുവാക്കളും തമ്മില് ഇതിനിടെ അടിപിടിയുണ്ടായി.\nവലിയ സംഘമാണ് ആക്രമണം നടത്തിയതെങ്കിലും രണ്ടുപേരെയാണ് നിലവില് കസ്റ്റഡിയില് എടുത്തിരിക്കുന്നത്. പൊലീസിനെ അടക്കം സംഘം വളഞ്ഞുവയ്ക്കുന്ന ദൃശ്യങ്ങളുണ്ടെന്ന് സമീപവാസികള് പറഞ്ഞു.\nfort kochi home stay goonda attack


ജോർജ് ഫ്ലോയ്ഡ് വധം: പൊലിസുകാരൻ ഡെറിക് ഷോവിന് 22.5 വർഷം തടവ് - Derek Chauvin sentenced to 22 yrs and six months in prison for George Floyd’s death\nകഴിഞ്ഞ വർഷം മേയ് 25നാണ് ഫ്ലോയിഡിന്റെ കൊലപാതകത്തിലേക്ക് നയിച്ച സംഭവം നടന്നത്\nUpdated: June 26, 2021 11:27:06 am\nമിനിയപോളിസ്: അമേരിക്കയിൽ ആഫ്രിക്കൻ വംശജനായ ജോർജ് ഫ്ലോയിഡിനെ കൊലപ്പെടുത്തിയ കേസിൽ പൊലീസുകാരൻ ഡെറിക് ഷോവിന് കോടതി 22.5 വർഷം തടവുശിക്ഷ വിധിച്ചു. അമേരിക്കയിലെ മിനിയാപോളിസ് കോടതി ജഡ്ജി പീറ്റര് കാഹിലാണ് തടവുശിക്ഷ വിധിച്ചത്.\nഅധികാര ദുരുപയോഗമാണ് ഒരാളുടെ മരണത്തിനു ഇടയാക്കിയത്, വിധി പ്രഖ്യാപിക്കുന്നത് സഹതാപത്തിന്റെയോ വികാരത്തിന്റെയോ അടിസ്ഥാനത്തിലല്ല. സമൂഹത്തിനു ഒരു സന്ദേശവും നൽകാൻ ഉദ്ദേശിക്കുന്നില്ലെന്നും ജഡ്ജി പറഞ്ഞു. എന്നാൽ ജോർജ് ഫ്ലോയിഡിന്റെ കുടുംബത്തിന്റെ വേദന മനസിലാക്കണമെന്നും, അവരോട് സഹതാപമുണ്ടെന്നും ജഡ്ജി കാഹിൽ പറഞ്ഞു.\nകേസിൽ 45 കാരനായ ഷോവിന് കുറ്റക്കാരനാണെന്ന് കോടതി നേരത്തെ കണ്ടെത്തിയിരുന്നു. കഴിഞ്ഞ വർഷം മേയ് 25നാണ് ഫ്ലോയിഡിന്റെ കൊലപാതകത്തിലേക്ക് നയിച്ച സംഭവം നടന്നത്. വ്യാജരേഖകള് ഉപയോഗിച്ചുവെന്ന് ആരോപിച്ച് ഷോവിന് ഫ്‌ളോയ്ഡിനെ നിലത്തേക്ക് തള്ളിയിട്ട് കാല്‍മുട്ടുകള്‍കൊണ്ട് കഴുത്തില് ശക്തമായി അമർത്തുകയായിരുന്നു.\nഏകദേശം എട്ടുമിനിറ്റിലധികം സമയമാണ് ഷോവിൻ ഫ്ലോയിഡിന്റെ കഴുത്തിൽ അമർത്തിയതെന്ന് പോസ്റ്റ് മോർട്ടം റിപ്പോർട്ടിൽ പറയുന്നു. സംഭവത്തെ തുടർന്ന് അമേരിക്കയിൽ വലിയ രീതിയിലുള്ള പ്രതിഷേധങ്ങൾ നടന്നിരുന്നു.\nWeb Title: Chauvin sentenced in floyd murder case for 22 years\nബിജെപി സർക്കാർ കേന്ദ്ര ഏജൻസികളെ ദുരുപയോഗം ചെയ്യുന്നു: അവർക്കെതിരെ പോരാടുമെന്ന് എൻസിപി